മഞ്ഞില് ഒരുവള്- ഭാഗം-പതിനാറ് | Manjil Oruval Novel By Nirmala Part 16\nമഞ്ഞില് ഒരുവള്- ഭാഗം-പതിനാറ്\nAug 8, 2020, 02:18 PM IST\nതണുത്തുറഞ്ഞു കൂനിയിരുന്നപ്പോള് ഒരു കെട്ടിപ്പിടുത്തത്തെപ്പറ്റി മാത്രമേ അശ്വിനിക്ക് ആലോചിക്കാന് കഴിഞ്ഞുള്ളൂ. ആരെങ്കിലും പിന്നിലൂടെ വന്ന് മുറുക്കെ കെട്ടിപ്പിടിക്കണം.\nചിത്രം: ജോയി തോമസ്\nTender loving Snuffy Dear\nഎപ്പോഴാണ് ഉറങ്ങിപ്പോയതെന്നറിയാതെ അശ്വിനി രാവിലെ ആറുമണിക്ക് ഉണര്‍ന്നു. നേരെകിടന്നും ഇടതുവശം ചരിഞ്ഞു കിടന്നും വിളിച്ചിട്ട് ഉറക്കം പിന്നെ വന്നതേയില്ല. ഒരിക്കലും തീരില്ലെന്നും പിരിഞ്ഞുപോവില്ലെന്നും വര്‍ഷങ്ങളായി അശ്വിനിയോടു ആണിയിട്ടു പറഞ്ഞിരുന്ന അസത്ത് ഉറക്കമാണ് പുറപ്പെട്ടു പോയത്! മോഹന് അതികാലത്തെ ഉണരുന്ന സാമര്‍ത്ഥ്യക്കിളിയാണ്. അതിനും മുന്‍പ് ഉണര്‍ന്ന് യോഗ ചെയ്യുന്ന പുഴുക്കളെ പിടിച്ചു തിന്നാനുള്ള കൗശലമാണത്.\nജോലിക്കു പുറപ്പെടുന്നതിനു മുന്‍പു കീര്‍ത്തന അമ്മരോഗിയെ വിളിച്ചു.\n''ഉവ്വെഡാ, എനിക്ക് ടൈപ്പ് ചെയ്യാനും ടെക്സ്റ്റ് അയക്കാനും വയ്യ.''\n''റൈറ്റ് സൈഡിലെ മസില്‍സ് മൂവ് ചെയ്യാണ്ട് നോക്കു. അമ്മ എനിക്ക് വോയ്സ് മെസേജ് അയച്ചാല് മതി.''\n''എനിക്ക് വെശക്കുമ്പോ എന്തു ചെയ്യും.''\n''തല്‍ക്കാലം പേഷ്യന്റ് ടേക്ക് ഔട്ട് കൊണ്ട് അഡ്ജസ്റ്റ് ചെയ്യു. ഞാന് വീക്കെന്‍ഡില് വന്ന് ചോറും സാമ്പാറും ഉണ്ടാക്കി തരാട്ടോ.''\n''ഉം..ഉവ്വ! സാമ്പാറില് എന്തൊക്കെയാ ഇടണ്ടേന്നു നിനക്കറിയോ?''\n''Google guru and youtube will help me, don't worry. മമ്മുക്കുട്ടന് വാവോ വെച്ചോളൂ.''\n''പറ്റില്ല രന്ന, നേഴ്സു ഒന്‍പതു മണിക്കെത്തും! അതിനു മുന്‍പ് സുന്ദരിയായി താഴെ പ്രത്യക്ഷപ്പെടണം.''\nഗൂഗിളിന്റെ സാമ്പാറുകൂട്ടി ചോറുണ്ണാന് ഇനി എത്ര സ്ലീപ്പും കൂടിയുണ്ടെന്നു ആലോചിച്ചു അശ്വിനി കുറച്ചു നേരംകൂടി കിടന്നു. കുട്ടികീര്‍ത്തന ദിവസങ്ങള് കണക്കുകൂട്ടിയിരുന്നത് ഉറക്കം എണ്ണിയിട്ടാണ്.\n''How many more sleeps to the birthday party Mamoo?'\n'Two more sleeps and Acha will be home!'\nഅശ്വിനിക്ക് കീര്‍ത്തനയുടെ മടിയില് തലവെച്ചു കിടന്നുറങ്ങണം. How many more sleeps to that?\nസാവധാനത്തില് ശരീരത്തിന്റെ മുകള്‍ഭാഗം അനങ്ങാതെ അശ്വിനി കിടക്കയില് നിന്നുമെഴുന്നേറ്റു. അവള് വേവലാതിയോടെ കണ്ണാടി നോക്കി. മുടി ചീവണോ? വലതു കൈപൊക്കി ചീവാന് പറ്റുന്നില്ല. ആയാസപ്പെട്ട് ടാപ്പു തുറന്നു. കുറച്ചു വെള്ളം ഇടംകൈ കൊണ്ടെടുത്ത് അശ്വിനി മുടിനനച്ച് ഒതുക്കി വെച്ചു. ഇടംകൈകൊണ്ടു പല്ലു തേച്ചതില് തൃപ്തിയാവാഞ്ഞ് അവള് പച്ച നിറമുള്ള മൌത്ത് വാഷ് കൊണ്ട് കുലിക്കിത്തുപ്പി.\nപൈജാമ മാറി അയഞ്ഞ പാന്റിട്ടു. ഉടുപ്പുകള് ഊരുന്നതും ഇടുന്നതും കല്യാണി അറിയുന്നുണ്ട്. അറിയുന്നുണ്ടെന്നു അശ്വിനിയെ അറിയിക്കുകയും ചെയ്യുന്നുണ്ട്. മുലയൂട്ടു കാലം പോലെ തന്നെയാണ് മുലപോക്കുകാലവും. മുന്നില് കുടുക്കുള്ള ടോപ്പുകള്‍ക്കാണ് ഡിമാന്റ്. അയഞ്ഞ മഞ്ഞ ടോപ്പിനു മുകളില് അശ്വിനി വെറുതെ ഒരു സ്വെറ്ററുമിട്ടു. ഒളിച്ചു വെയ്ക്കാനെന്തോ ഉള്ളതു പോലെ. കാനഡയില് തണുപ്പ് ഒരു സ്ഥായീഭാവമാണ്. ഏതു കാലാവസ്ഥയിലും സ്വറ്ററിടാമെന്നത് അശ്വിനിക്ക് ആശ്വാസമായിതോന്നി.\nആശുപത്രിയില് നിന്നും നേരത്തെ യാത്രയാക്കിയതിനു പകരമായിട്ടാണ് നേഴ്സ് വീട്ടിലേക്ക് വരുന്നത്. മുടിയില് നരകയറിത്തുടങ്ങിയ മരിയ ചിരിച്ചുകൊണ്ടു ഗുഡ്മോര്‍ണിംഗ് എന്ന് ഉച്ചത്തില് പ്രഖ്യാപിച്ചു വീടിനകത്തേക്ക് കയറി. എവിടെ എങ്ങനെ എന്നൊക്കെ കണക്കു കൂട്ടി നിന്ന അശ്വിനിയെ അവഗണിച്ച് ചുറ്റും നോക്കാതെ മരിയ നേരെ നടന്ന് സ്വീകരണമുറിയിലെ സോഫയില് ഇരുന്നു. കൂടെ കൊണ്ടുവന്ന ഫയലിന്റെ കെട്ട് അവര് സോഫയിലാണ് വെച്ചത്. എഴുന്നൂറ്റിപ്പത്തു കിലോഗ്രാം അണുക്കള് ഉണ്ടാവും അതില്!\nഅശ്വിനി റാണയോടു പിറുപിറുത്തു.\n''How are you honey?'\nമരിയ ചിരിച്ചുകൊണ്ടു ചോദിച്ചു. തേന്‍മധുരത്തില് ചെടിച്ച് അശ്വിനി സെല്‍ഫോണ് മാറ്റി വെച്ചു. മരിയ കല്യാണിയുടെ ആശുപത്രിക്കെട്ടഴിച്ചു മുറിവിന്റെ നിലവാരം നോക്കി. അംഗഭംഗം വന്ന ശരീരത്തിനെ നോക്കാതിരിക്കാന് അശ്വിനി ശ്രദ്ധിച്ചു. മനസ്സു കൊരങ്ങനല്ലേ, നോക്കരുതെന്നു വിചാരിക്കുന്നിടത്ത് മാത്രമേ അത് നോക്കൂ. വെട്ടിക്കീറി തുന്നിക്കൂട്ടിയ ആമ്പല്‍മൊട്ട് ചുവന്നു ക്രുദ്ധയായി നില്‍ക്കുന്നു. മോഹന് എങ്ങനെയാണ് അത് നോക്കി അശ്വിനിയെ സ്നേഹിക്കുക?കളവാണി അവളെ ശാസിച്ചു.\n''നീ എന്തിനാണ് ഇതിനു സമ്മതിച്ചു കൊടുത്തത്? കണ്ടില്ലേ കോലം, ഞായറാഴ്ചത്തെ ഇറച്ചിക്കട പോലെ!''\nഞായറാഴ്ച ക്രിസ്ത്യാനികളെല്ലാം ഇറച്ചി വാങ്ങുന്ന ദിവസമാണ്. അന്ന് അമ്മ ലോനപ്പനെ വിട്ട് വറീസുട്ടീടെ കടയില്‍നിന്ന് ഇറച്ചി വാങ്ങിപ്പിക്കും. നല്ല ഇറച്ചിയായിരിക്കും. ''വരൂ വറീസുട്ടീ, അശ്വിനീടെ കരളെടുത്ത് മുട്ടീല് വെച്ചിട്ട് നല്ല മൂര്‍ച്ചയുള്ള കത്തികൊണ്ട് ചെറീതായിട്ടങ്ങ് നുറുക്കണം. ന്നട്ട് നമ്മക്ക് എണ്ണേലിട്ട് നല്ല പച്ചമൊളകും കുരുമൊളകും കൂട്ടി ചിക്കിപ്പൊരിച്ചെടുക്കാം.''\nമുറിവില് നിന്നും ഊറിയ ചോരയും വെള്ളവും നിറഞ്ഞ ദ്രാവക സംഭരണി പാന്റിന്റെ ബെല്‍റ്റിലാണ് തൂക്കിയിട്ടിരിക്കുന്നത്. മരിയ ശ്രദ്ധയോടെ പതിയെ അത് അഴിച്ചു മാറ്റി. മരിയയുടെ നഖങ്ങള് പരന്നതാണ്. കുറച്ചു വളര്‍ന്നിട്ടുമുണ്ട്. സംഭരണിയിലെ മുന്തിരിച്ചാറിന്റെ അളവു നോക്കി തിട്ടപ്പെടുത്തിയിട്ട് മരിയ അതിനെ നിര്‍ദ്ദയം കക്കൂസയിലൊഴിച്ചു കളഞ്ഞു.\n''എന്റെ രക്തവും വെള്ളവുമാണത്''\nകല്യാണി പരിഭവിച്ചു. മരിയ ആശുപത്രിക്കടലാസിലെ കോളങ്ങള് അശ്വിനിയുടെ മുഖത്തിനു നേരെ പിടിച്ച് പൂരിപ്പിച്ചു.\n''ഇതാ, ഈ കോളത്തില് സമയം എഴുതണം. ഇവിടെ അളവും.''\nഅതുകഴിഞ്ഞു മരിയ ട്യൂബിനെ ഒരു കൈകൊണ്ടു അമര്‍ത്തിപ്പിടിച്ചു മറ്റേകൈകൊണ്ട് നീട്ടി വലിച്ചു വൃത്തിയാക്കാന് പഠിപ്പിച്ചു.\n-On the job training!\nചെത്തിമിനുക്കി ഒരുക്കാതെ വിട്ടിരിക്കുന്ന പരുക്കന് നഖങ്ങളും വാക്സ് ചെയ്യാത്ത ചെറു രോമങ്ങളുമുള്ള കൈകളുംകൊണ്ട് മരിയ മുറിവു വൃത്തിയാക്കി, പുതിയ കെട്ടില് പൊതിഞ്ഞു.\n''ഉവ്വ്, ഈ കൈ അനക്കാന് വയ്യാത്ത വേദനയുണ്ട്. പല്ലുതേക്കാനും മുടി ചീവാനും ടൈപ്പ് ചെയ്യാന് പോലും പറ്റുന്നില്ല.''\n''അത്രയും മസിലും നെര്‍വുകളും രക്തക്കുഴലുകളുമൊക്കെ മുറിച്ചു മാറ്റിയതല്ലേ. വേദന ഉണ്ടാവും. നന്നായി ഉണങ്ങുന്നത് വരെ വേദനിക്കും. കൈ് അനക്കിക്കോളൂ. പക്ഷേ, അധികം ആയാസമായിട്ട് ഒന്നും ചെയ്യരുത്.''\nമരിയ അശ്വിനിയുടെ കൈ നിവര്‍ത്തിയും മടക്കിയും നോക്കി. വേദനയുടെ നിലവാരം കണക്കാക്കി. അതും കുറിപ്പെഴുതി. അവരുടെ ബഗണ്ടന് ഫയലില് നിന്നും കടലാസുകള് പുറത്തേക്ക് തലയിട്ടു നാക്ക് നീട്ടി ആശ്വിനിയെ കൊഞ്ഞനം കുത്തി. പപ്പടക്കെട്ടുകള് ഇനി എന്നായിരിക്കും ഇലക്ട്രോണിക് ആയി മാറുക? മോഹന്റെ കമ്പനി മെഡിക്കല് നോട്ട്ബുക്കുകള് വില്‍ക്കാന് ശ്രമിക്കുന്നുണ്ട്. അതിനിപ്പോള് നല്ല മാര്‍ക്കറ്റാണത്രേ.\nനേഴ്സ് പോയിക്കഴിഞ്ഞതും അശ്വിനി പാന്‍സും സ്വെറ്ററും ഊരിമാറ്റി പൈജാമയിലെക്കു മടങ്ങി. വേദനസംഹാരിയുടെ വരപ്രസാദത്തില് അവള് പിന്നെയും സോഫയില് ഉറങ്ങി. ഉണര്‍ന്നപ്പോള് അശ്വിനിയുടെ ആമാശയം ഭക്ഷണം... ഭക്ഷണം... ഈ ക്ഷണം എന്ന് കാറിക്കൂവാന് തുടങ്ങിയിരുന്നു.\nമര്യാദയും സഹകരണവും ഇല്ലാത്ത അടുക്കള പറഞ്ഞു.\n''ദേ, ഊണുപെട്ടി തുറന്നു നോക്ക്!''\nഅശ്വിനി ഫ്രിഡ്ജിന്റെ വാതിലില് പിടിച്ചോന്നു തുറക്കാന് നോക്കിയതും അമ്മ പറഞ്ഞു കേട്ടിട്ടുള്ള പൊന്നീച്ചകള് അവളുടെ കണ്ണിലൂടെയിറങ്ങി തലയ്ക്കു ചുറ്റും വട്ടത്തില്‍പ്പറന്നു മച്ചിലേക്ക് പൊങ്ങി. കബോര്‍ഡുകളില് പിടിച്ച് അശ്വിനി മെല്ലെ നിലത്തിരുന്നു. പൈജാമയുടെ ഇലാസ്റ്റിക്കില് ഉടക്കിയിട്ടിരുന്ന ദ്രാവക സംഭരണി ഗ്ലും എന്നൊരു ശബ്ദത്തില് നിലത്തു തട്ടി. അവള് പരിഭ്രമത്തില് ആ പ്ലാസ്റ്റിക് ബള്‍ബ് തിരിച്ചും മറിച്ചും നോക്കി. പൊട്ടിപ്പോയിട്ടില്ല. ടൈലിന്റെ തണുപ്പ് പൈജാമക്കിടയിലൂടെ അശ്വിനിയെ സാന്ത്വനപ്പെടുത്തി.\n''It's ok dear, it's ok.'\nതലകൈയില് താങ്ങി ഇരിക്കുമ്പോള് ടൈലുകള്‍ക്കിടയില് പറ്റിപ്പിടിച്ചിരിക്കുന്ന ചെളിയും അശ്വിനിയെ പരിഹസിച്ചു.\nഅശ്വിനി ഇരുപ്പുമതിയാക്കി സാവധാനത്തില് കബോര്‍ഡുകളില് പിടിച്ച് എഴുന്നേറ്റു. വയറിന്റെ കാളലില് അവള് ഇടതുകൈകൊണ്ടു ഫ്രിഡ്ജ് തുറന്നു. പണ്ടും ഇത്രയും ശക്തിവേണമായിരുന്നോ ഇതു തുറക്കാന്? അതോ അശ്വിനിക്കു വേണ്ടി പോസ്റ്റ് സര്‍ജിക്കല് സ്പെഷ്യല് ആണോ എന്ന് റാണയോടൊന്നു ചോദിക്കാന് മുറിഞ്ഞു പോയ നേര്‍വുകളും മസിലും ധമനിയും അശ്വിനിയെ സമ്മതിച്ചില്ല.\nപുറത്തേക്ക് വരുന്നില്ലേന്നൊരു കാവല്‍ക്കാറ്റ് കണ്ണാടി വാതിലില് തട്ടി വിളിച്ചു ചോദിച്ചത് ആ നേരത്താണ്.\nഅശ്വിനിയുടെ ഫ്രിഡ്ജില് പലതരം ഭക്ഷണങ്ങളുണ്ട്. പല അടുക്കളകളില് നിന്നും വന്നത്. അശ്വിനി ഇടംകൈകൊണ്ടു പ്രഷര്‍കുക്കറാന്റിയുടെ ഇഡലിയും സാമ്പാറും പുറത്തെടുത്തു. സീമയാന്റി ഇഡലിയും, സാമ്പാറും, നാരങ്ങ അച്ചാറുമാണ് അശ്വിനിയുടെ ക്യാന്‍സുവിനെ കാണാന് വന്നപ്പോള് കൊണ്ടുവന്നത്. ഒരാഴ്ച കഴിക്കാനുള്ള ഇഡലിയുണ്ട്. എത്ര നല്ല മനസ്സുള്ള സ്ത്രീയാണ്, എന്നാലും പ്രഷര്‍കുക്കറാന്റി എന്നപേരെ അശ്വിനിയുടെ നാവില് വരൂ. സീമയാന്റി കിതച്ചുകൊണ്ട് തിരക്കിട്ടാണ് സംസാരിക്കുന്നത്. സംസാരിക്കുമ്പോള് ശ്വാസംവിടാന് ബുദ്ധിമുട്ടുള്ളതുപോലെ തോന്നും. പുതിയ കറികളുടെ റെസിപ്പികള്, ഭക്ഷണം ഉണ്ടാക്കുമ്പോള് എന്തൊക്കെ ശ്രദ്ധിക്കണം എന്നൊക്കെ ഇടതടവില്ലാതെ പറഞ്ഞുകൊണ്ടിരിക്കും. അങ്ങനെയാണ് പ്രഷര്‍കുക്കറാന്റിഎന്ന പേരുവന്നത്.\nആര് ഭക്ഷണത്തെക്കുറിച്ച് എന്തു പറഞ്ഞാലും അതിലിടപെടും. അത് എങ്ങനെ വെക്കണം, എന്തൊക്കെ ശ്രദ്ധിക്കണം എന്ന് പ്രത്യേകം പറയുമ്പോള് പ്രഷര് കൂടുന്നുണ്ടെന്നു തോന്നും. പൊതുപരിപാടികള്‍ക്ക് ഭക്ഷണം ഉണ്ടാക്കി കൊണ്ടുവരാന് നല്ല ഉത്സാഹമാണ് ആന്റിക്ക്. മകനായിരിക്കും വലിയ ട്രേകള് താങ്ങിയെടുത്ത് പിന്നാലെ വരുന്നത്. ഇന്റര്‍നെറ്റിലും, വനിതാ മാസികകളിലും വരുന്ന പാചകക്കുറിപ്പുകള് പരീക്ഷിച്ചു നോക്കി വിസ്തരിക്കും. കേള്‍വിക്കാര്‍ക്ക് ഇഷ്ടപ്പെട്ടാലും ഇല്ലെങ്കിലും.\nഅശ്വിനി അമ്മയെ വിളിച്ചു.\n''അമ്മേ ഞാന് ഇഡലീം കൊല്ലം സാമ്പാറും കഴിക്കാ!''\n''ഇവിടെയുള്ള ആന്റിമാരു കൊണ്ടത്തന്നതാണ്. ഈ സീമയാന്റി നേഴ്സായിട്ടു റിട്ടയര് ചെയ്തയാളാ. നല്ല സ്നേഹോണ്ടംമ്മേ!''\n''അവരപ്പൊ ഇതൊക്കെ വിയ്ക്കോ?''\n''ഹോ, അല്ലെന്റെമ്മേ, വയ്യാണ്ടിരിക്കുമ്പോ കൊണ്ടൊന്നു തന്നതാണ്. നമ്മള് രോഗികളെ കാണാന് പോവുമ്പോ ഓറഞ്ചും, ആപ്പിളും മുന്തിരീം കൊണ്ടോവില്ലേ, അതിനു പകരം! അതിനൊന്നും ഇവിടെ ഒരു വെലേം ഇല്ല. ഇവിടുത്തെ ആന്റിമാര്‍ക്ക് ഇങ്ങനെയൊരു ഗുണമുണ്ട്. വെറുതെ വന്നു കണ്ടു കുശലം പറഞ്ഞ് ഉപദേശങ്ങളും തന്നു പോവില്ല. കൈയില് പൊതിയുണ്ടാവും. പലഹാരങ്ങള്, അച്ചാറു, കറികള്...''\n''നിനക്ക് സ്വാദോള്ളതൊന്നും തിന്നാന് കിട്ടണില്ല, ല്ലേ! പാവം, ആ ചെക്കനും പട്ടിണി ആണോടീ?''\n''അസുഖം എനിക്കല്ലേ? ചെക്കനെങ്ങനെ പാവാവാണത്!''\n''ന്റെ അച്ചൂ, ഇവ്ടുന്നു ജോലിക്കാരെ ആരെങ്കിലും വിടാന് പറ്റൊന്നു ഒന്ന് അന്വേഷിക്കാന് ഞാന് പറഞ്ഞതല്ലേ?''\n''ഓ, ചെക്കനു ചോറും തീയലും വെച്ചു കൊടുക്കാനല്ലേ, വേഗം വിടൂ. ലക്ഷ്മി നായരെ ക്രൂ സഹിതം കിട്ടോന്ന് നോക്ക്! ടിവീലിടാം. കാശിത്തിരി ആയാലെന്താ പാവം ചെക്കനല്ലേ!''\nഅശ്വിനി ഫോണും അമ്മയേയും ഉപേക്ഷിച്ചു ടിവിക്കു മുന്നിലേക്ക് പോയി. ടൈലനോള്-ത്രീയുടെ ലഹരിയില് അവള് വീണ്ടും ഉറങ്ങി. ഉറക്കമുണരുമ്പോള് അരയിലെ ബള്‍ബ് നിറയാറായിരുന്നു.\nഉറക്ക ക്ഷീണത്തില് അശ്വിനി കുളിമുറിയിലേക്ക് നടന്നു. അവസാത്തെ സ്റ്റെപ്പും തീര്‍ത്തു കഴിഞ്ഞപ്പോഴേക്കും അശ്വിനി ക്ഷീണിച്ചു. തണുപ്പു കൊണ്ടു അവളെ വിറക്കാന് തുടങ്ങി. തണുത്തുറഞ്ഞു കൂനിയിരുന്നപ്പോള് ഒരു കെട്ടിപ്പിടുത്തത്തെപ്പറ്റി മാത്രമേ അശ്വിനിക്ക് ആലോചിക്കാന് കഴിഞ്ഞുള്ളൂ. ആരെങ്കിലും പിന്നിലൂടെ വന്ന് മുറുക്കെ കെട്ടിപ്പിടിക്കണം.\nകുട്ടികളുടെ സെസമീസ്ട്രീറ്റ് പ്രോഗ്രാമിലെ മഞ്ഞത്തൂവലുള്ള ബിഗ് ബേര്‍ഡ്നെ ആയിരുന്നു കീര്‍ത്തനക്ക് ഇഷ്ടം. ബിഗ് ബേര്‍ഡ്‌ന്റെ കൂട്ടുകാരനാണ് സ്നഫി എന്നു പേരുള്ള സ്നഫളോപ്പഗസ്. നീണ്ട രോമക്കുപ്പായമുള്ള ഒരു മാമോത്ത് ആനക്കുട്ടി. കീര്‍ത്തനക്ക് ന്യുമോണിയ പിടിച്ച് കിടന്നപ്പോള് വാങ്ങിക്കൊടുത്തതായിരുന്നു സ്നഫളോപ്പഗസിനെ. സ്നഫിയെ കെട്ടിപ്പിടിച്ചു കിടന്നാല് തണുക്കില്ല എന്നാശ്വസിപ്പിച്ചു. പിന്നെ കീര്‍ത്തന കളിയും ഉറക്കവും സ്നഫിയുടെ കൂടെയാക്കി. അശ്വിനിയുടെ അനാവശ്യമായ വൃത്തിബോധം സ്നഫിയുടെ കണ്ണു ചൂഴ്ന്നെടുത്തു കഴിഞ്ഞ് കീര്‍ത്തന കൂടെ ഉറങ്ങാന് ഒരു പാവയേയും കൂട്ടിയിരുന്നില്ല.\n''അലോഷ്യസ് സ്നഫളോപ്പഗസ്*, വന്നൊന്നു എന്നെ കെട്ടിപ്പിടിക്കു. ഈ തണുപ്പിനെ കുടഞ്ഞു കളയട്ടെ അശ്വിനി. രോമാക്കുപ്പായമുള്ള വലിയ കൈയും കാലും തുമ്പിക്കൈയും കൊണ്ട് അശ്വിനിയെ നിന്റെ ശരീരത്തില് ഒളിപ്പിക്കു.''\nകണ്ടിട്ടില്ലേ, കുട്ടികള് കളിക്കുന്നതിനിടയില് ഓടിവന്ന് അമ്മയെ ഒന്നു കെട്ടിപ്പിടിച്ച് ഉമ്മ വെച്ചിട്ട് തിരിച്ചോടിപ്പോകുന്നത്. എല്ലാവരും കുട്ടികളാണ്. എല്ലാവര്‍ക്കും ഇടക്കൊക്കെ സ്നഫളോപ്പഗസ് കെട്ടിപ്പിടുത്തം വേണം.\nകീര്‍ത്തന വരുമ്പോഴും അശ്വിനിയുടെ ഉറക്കം വിട്ടുമാറിയിരുന്നില്ല. ''കീര്‍ത്തന, നിന്റെ സ്നഫിയെ ഓര്‍മ്മയില്ലേ? സ്നഫിയില്ലാണ്ട് നിനക്ക് ഊണും ഉറക്കവുമില്ലായിരുന്നു. അതുപോലെയാ നീ എനിക്കിപ്പോ.''\n''Oh I remember Sunffy, the one you brutally ruined, right?'\nകീര്‍ത്തന കഴിക്കുമ്പോള് സ്നഫിക്കും കൊടുക്കും കുറച്ചു കുറുക്കും ചോറും പാലുമൊക്കെ. ഉറങ്ങാനും കളിക്കാനും കീര്‍ത്തനക്കു സ്നഫി വേണം. ഒന്നു കഴുകാന് പോലും അവള് സ്നഫിയെ കൈയില് നിന്നും മാറ്റില്ല. ചെളിപിടിച്ചു നാറ്റവും വെച്ചപ്പോഴാണ് അശ്വിനി ആ പാതകം ചെയ്തത്. ഉറങ്ങിയ കീര്‍ത്തനയുടെ കൈയില് നിന്നും സ്നഫിയെ അടര്‍ത്തിയെടുത്ത് വാഷിംഗ് മിഷീനിലിട്ടു. കീര്‍ത്തന ഉണര്‍ന്നു വരുമ്പോള് സുന്ദരന് സ്നഫിയെ കണ്ടു ചിരിക്കുന്നത് അശ്വിനി പലതവണ പ്രാക്ടീസ് ചെയ്തതാണ്. കഴുകല് കഴിഞ്ഞ മെഷിന് തുറന്നു നോക്കിയ അശ്വിനിയുടെ ചങ്കിടിപ്പ് കുറച്ചു നേരത്തേക്ക് നിന്നു പോയി. യന്ത്രത്തില് കിടന്ന് വട്ടം കറങ്ങി കറങ്ങിത്തിരിഞ്ഞ് ആനക്കുട്ടിയുടെ ഒരു കണ്ണ് ഊര്‍ന്നു പോയിരുന്നു. അശ്വിനി വെകിളി പിടിച്ച് വാഷിംഗ് മിഷീനില് തപ്പിയിട്ടും കണ്ണു കണ്ടു കിട്ടിയില്ല. കീര്‍ത്തന അപ്പോഴേക്കും ഉണര്‍ന്നിരുന്നു. ഒറ്റക്കണ്ണന് സ്നഫിയെ വലിച്ചെറിഞ്ഞ് അവള് വിതുമ്പി വിതുമ്പി കരയുന്നത് അശ്വിനി അപരാധ ബോധത്തോടെ കണ്ടുനിന്നു.\nഅശ്വിനി പരിഭ്രമത്തില് മോഹനെ വിളിച്ചു. മോഹാനാണ് പറഞ്ഞത് ബട്ടണുകളും ചില്ലറയും ഒളിപ്പിച്ചു വെക്കുന്ന ഒരു അറ അലക്കുയന്ത്രത്തിനുണ്ടെന്നു. മുട്ടുമടക്കി തറയിലിരുന്നു അറ തുറന്നു അശ്വിനി സ്നഫിയുടെ കണ്ണു ബട്ടണ് വീണ്ടെടുത്തു. കറുത്ത നൂല്‍കൊണ്ട് കണ്ണു ബട്ടന് തിരികെ പിടിപ്പിച്ചു. തയിച്ചു ചേര്‍ത്ത കണ്ണ് കുറച്ചൊന്നു ഉന്തി നില്‍ക്കുന്നത് കീര്‍ത്തന കണ്ടു പിടിച്ചു. കീര്‍ത്തന അറപ്പോടെ ഭയത്തോടെ സ്നഫിയെ മാറി നടന്നു. ആ കുറ്റബോധം ഇനിയും ചുമക്കേണ്ട ആവശ്യമില്ലെന്ന് റാണാ പ്രതാപ് സിംഗ് അശ്വിനിയെ ആശ്വസിപ്പിച്ചു. മനപൂര്‍വ്വം ചെയ്തതല്ല. നല്ലതിന് വേണ്ടി ചെയ്തതാണ്. ചുരുക്കത്തില് ഉദ്ദേശത്തില് ശുദ്ധി ഉണ്ടായിരുന്നതുകൊണ്ട് അശ്വിനിയെ കോടതി വെറുതെ വിട്ടിരിക്കുന്നു. എന്നാലും കീര്‍ത്തന ഇന്നേവരെ ആ കുറ്റത്തിന് അശ്വിനിയോടു ക്ഷമിച്ചിട്ടില്ല. അശ്വിനി ഇന്നേവരെ ആ കുറ്റത്തിന് അശ്വിനിയോടു ക്ഷമിച്ചിട്ടില്ല.\nകീര്‍ത്തന ടീഷര്‍ട്ടിന്റെ കൈ തെറുത്തു കയറ്റി പുതിയ ടാറ്റൂ അമ്മയെ കാണിച്ചു. പിങ്കു നിറത്തിലുള്ള ഗേര്‍ബറ ഡേസിപ്പൂവ്, അതിന്റെ തണ്ടില്‍ച്ചുറ്റി ബ്രെസ്റ്റ്ക്യാന്‍സറിന്റെ പിങ്കു റിബ്ബണ്. റിബ്ബണിന്റെ ഒരറ്റത്ത് ലവ് എന്നെഴുതിയിട്ടുണ്ട്. കീര്‍ത്തനയുടെ തോളോടു ചേര്‍ന്നു പൂവു ചേര്‍ത്തു തുന്നിയ ക്യാന്‍സര് സ്നേഹം!\n''നിനക്കിതെന്തിന്റെ കേടാണ് രന്ന സ്ലീവ്ലലെസ് ഒക്കെ ഇടുമ്പോ ഇത് കാണില്ലേ?''\n''കാണാന് വേണ്ടിയല്ലേ ഞാന് വേദന സഹിച്ചത്! '\n'പെണ്ണേ എന്ത് വൃത്തികേടാണ്! ഡീസെന്റയിട്ടുള്ള മനുഷ്യരോന്നും ടാറ്റൂ ചെയ്യില്ല. '\n'അതൊക്കെ പണ്ടു കാലത്തായിരുന്നു. ഇപ്പൊ എല്ലാവരും ടാറ്റൂ ചെയ്യും. '\n'നിനക്ക് എന്നോടൊന്നു ചോദിക്കായിരുന്നില്ലേ''.\n''എന്നിട്ട് വേണ്ടാന്നു പറയാനല്ലേ! അമ്മ അമ്മൂമ്മോട് പറയാതല്ലേ ആദ്യം മുടി ഡയാന കട്ട് ചെയ്തത്! '\nഅതിബുദ്ധിക്കാരിയുടെ നാക്കിനു എന്തൊരു മൂര്ച്ചയാണ്. ഇതിനാണോ ഇവളെ സംസാരിക്കാന് പഠിപ്പിച്ചത്! ഒരൊറ്റ വാക്ക് പോലും പറഞ്ഞു കൊടുക്കേണ്ടായിരുന്നു. അശ്വിനിയെ കീര്‍ത്തനയെ ഇറുകെപ്പിടിച്ചു ചേര്‍ത്തിരുത്തി. കീര്‍ത്തനയുടെ കവിളില് ഒരു കുരു ഭീഷണിയോടെ വീര്‍ത്തു നില്‍ക്കുന്നു. ആരെയാണ് പെണ്ണേ നീ മോഹിക്കുന്നത്, നീ മോഹിപ്പിക്കുന്നത്?\nമുന് അധ്യായങ്ങള് വായിക്കാം\nContent Highlights: Manjil Oruval Novel By Nirmala Part 16


ഒരു സ്വരാജ്യാഭിമാനിയുടെ ത്യാഗം :: Janmabhumi Daily\nSaturday 20 May 2017 6:58 pm IST\nമേയ് മാസം ആറിന് ജനിച്ച ധീരദേശാഭിമാനി വേലുത്തമ്പിദളവയുടെ 250-ാം ജന്മദിനമാണ് ഇന്ന്. 1857ലെ ഒന്നാം സ്വാതന്ത്യസമരത്തിന് അരനൂറ്റാണ്ടു മുമ്പായിരുന്നു വേലുത്തമ്പിയുടെ ഇംഗ്ലീഷ് വിരുദ്ധ, വിദേശ വിരുദ്ധ പോരാട്ടം. പോര്‍ട്ടുഗീസുകാരുടെ വരവോടെ തുടങ്ങിയ കോളനിവാഴ്ച ഡച്ചുകാരുടെ കുളച്ചല് യുദ്ധത്തിലെ തോല്‍വിയോടെ നിലച്ചില്ല. ഡച്ചുകാര് മാര്‍ത്താണ്ഡവര്‍മ്മയോടെതീര്‍ത്തുനിന്ന് പൊരുതിയെങ്കില്‍പോലും അവസാനമവര്‍ക്ക് ഭാരതം വിട്ട് ബറ്റാവിയായിലേക്ക് (ഇന്റോനേഷ്യാ) പോകേണ്ട ഗതികേട് വന്നു. തുടര്‍ന്നെത്തിയ ഇംഗ്ലീഷുകാര് തങ്ങളുടെ തലശ്ശേരി, അഞ്ചുതെങ്ങ് വാണിജ്യകേന്ദ്രങ്ങള്‍വഴി സ്ഥാനം ഉറപ്പിച്ചു. വെല്ലസ്ലി കൊണ്ടുവന്ന സൈനികസഹായവ്യവസ്ഥയില്‍കൂടി കപ്പം വാങ്ങുവാനും സാധിച്ചു. ഏകദേശം മുപ്പത് നാട്ടുരാജ്യങ്ങള് ഇംഗ്ലീഷുകാരുമായി സൈനികസഹായവ്യവസ്ഥ ഒപ്പിട്ടു. ഇതിനുശേഷമായിരുന്നു തിരുവിതാംകൂറിന്റെമേല് സമ്മര്‍ദ്ദമുണ്ടായത് (1805). തിരുവിതാംകൂര് ഇത്തരം വ്യവസ്ഥകളെ എതിര്‍ക്കുമെന്ന സംശയം ഉണ്ടായതിനാല് പാളയംകോട്ടയിലെ ഇംഗ്ലീഷ് സൈന്യത്തെ തലസ്ഥാനത്തേക്ക് കൊണ്ടുവന്ന് തിരുവനന്തപുരത്തിനടുത്ത് പ്രാവച്ചമ്പലത്ത് താവളമടിപ്പിച്ചശേഷമായിരുന്നു ഇംഗ്ലീഷ് പ്രതിപുരുഷനായിരുന്ന കേണല് മെക്കാളെ സൈനിക സഹായവ്യവസ്ഥയുടെ പൂര്‍ണരൂപം തിരുവിതാംകൂര് മഹാരാജാവ് ബാലരാമവര്‍മ്മയ്ക്കും (1798- 1810) ദിവാന് വേലുത്തമ്പിദളവയ്ക്കും (1765- 1809) കൈമാറിയത്. എട്ടുലക്ഷം കപ്പം ചുമത്തിയ നടപടിയെ തിരുവിതാംകൂര് എതിര്‍ത്തു. സൈനിക നടപടിവഴി തിരുവിതാംകൂറിനെ ബ്രിട്ടീഷ് ഇന്ത്യയോടു കൂട്ടിചേര്‍ക്കാന്‍പോലും തയ്യാറായിട്ടായിരുന്നു ഇംഗ്ലീഷ്‌കാരുടെ നില്‍പ്പ്. ഇത് തടയാനും കരാര് ഒപ്പിട്ടശേഷം അതിനെ അവഗണിക്കാനുമായിരുന്നു അവസാനം ബാലരാമവര്‍മ്മയും വേലുത്തമ്പിയും തീരുമാനിച്ചത്. തിരുവിതാംകൂര് രാജാവിനും ക്ഷേത്രത്തിനും കൊട്ടാരത്തിനുമെല്ലാം അന്ന് സൈനിക സഹായങ്ങള് നല്‍കിയിരുന്നത് നായര് പട്ടാളമായിരുന്നു. അവര് ശമ്പളവര്‍ദ്ധനയാവശ്യപ്പെട്ടിരുന്നുവെങ്കിലും ഇത്തരമൊരാവശ്യം ദിവാനായ വേലുത്തമ്പി തള്ളിക്കളഞ്ഞത് നായര് ലഹളയ്ക്ക് ഇടയാക്കി. ബ്രിട്ടീഷ് റസിഡന്റ് മെക്കാളെ (മെക്കാളെ പ്രഭുവല്ല) ഇടപെട്ടാണ് അത്തരം കലാപത്തെ അടിച്ചമര്‍ത്തിയത്. നായര് ബ്രിഗേഡിനെ തകര്‍ക്കാന് കഴിഞ്ഞില്ലെങ്കിലും അവരുടെ രാജ്യസ്‌നേഹത്തിനു കനത്ത ആഘാതം ഏല്‍പ്പിക്കുകയുണ്ടായി ആ ലഹള. 1805-ല് സൈനിക സഹായസന്ധി ഒപ്പിട്ടുവെങ്കിലും അത് ദൈനംദിനം ലംഘിക്കുകയാണ് ദിവാനും രാജാവും ചെയ്തത്. കപ്പം കൊടുക്കുകയോ ബ്രിട്ടീഷ് പട്ടാളത്തെ നിലനിറുത്താന് സഹായിക്കുകയോ റസിഡന്റിന്റെ അഭിപ്രായങ്ങള് ഭരണകാര്യങ്ങളില്‍പ്പെടുത്തുകയോ ചെയ്യാത്തത് റസിഡന്റിന് ദിവാന്റെ മേല് അമര്‍ഷം ഉണ്ടാക്കി. പഴയ സുഹൃത്തുക്കള് ശത്രുക്കളായി മാറി. ഇംഗ്ലീഷുകാര്‍ക്ക് ആദ്യകാലത്ത് ദിവാനെക്കുറിച്ചുണ്ടായിരുന്ന നല്ല അഭിപ്രായങ്ങള് മാറി. റസിഡന്റ് തടി വ്യാപാരിയായിരുന്ന മാത്തുത്തരകന് നല്‍കിയ നികുതിയാനുകൂല്യങ്ങള് വേലുത്തമ്പി റദ്ദാക്കിയിരുന്നു. ഭരണകാര്യങ്ങളിലും വേലുത്തമ്പി തന്റെ രാജസ്‌നേഹവും രാജ്യസ്‌നേഹവും നിലനിറുത്തിയിരുന്നതുതന്നെ ഇംഗ്ലീഷുകാരുടെ കണ്ണിലെ കരടായി മാറുന്നതിന് ഹേതുവായി. കപ്പകുടിശ്ശിക നല്‍കാത്തതിന്റെ പേരിലുള്ള ആക്രോശങ്ങള് വര്‍ദ്ധിച്ചു. ക്ഷേത്രസ്വത്തുക്കളില് നിന്നുള്ള ആദായംവഴിയെങ്കിലും കപ്പം നല്‍കണമന്നായി റസിഡന്റ്. ആഭരണങ്ങള് പണയംവച്ചും ഇതുതരാമെന്ന മെക്കാളെയുടെ അഭിപ്രായത്തെ വേലുത്തമ്പി അവഗണിച്ചു. വര്‍ദ്ധിച്ചുവരുന്ന ഇംഗ്ലീഷ് ഇടപെടലുകള്‍ക്കെതിരെ വേലുത്തമ്പി മറ്റുള്ള രാജാക്കന്മാരെ ബോധവല്‍ക്കരിക്കാന് ശ്രമിച്ചു. സാമൂതിരിക്കും കൊച്ചിരാജാവിനും ഇംഗ്ലീഷുകാര്‍ക്കെതിരെ പടപൊരുതേണ്ട സാഹചര്യം എത്തിച്ചേര്‍ന്നിരിക്കുകയാണെന്ന് വേലുത്തമ്പി എഴുതി. സാമൂതിരി വേലുത്തമ്പിയുടെ കത്ത് തലശ്ശേരിയിലെ ഇംഗ്ലീഷ് കമ്മാന്‍ഡര്‍ക്ക് കൈമാറി 'ദേശഭക്തി' തെളിയിച്ചു. കൊച്ചിരാജാവ് വേലുത്തമ്പിയുടെ യുദ്ധശ്രമങ്ങള്‍ക്ക് പൂര്‍ണപിന്തുണ പ്രഖ്യാപിച്ചു. ഒരു നേരിട്ടുള്ള ഏറ്റുമുട്ടല് പ്ലാനിടുന്നതിനുമുമ്പുതന്നെ കൊച്ചിദിവാന്റെ നേതൃത്വത്തില് റസിഡന്റ് മെക്കാളെയെ ആക്രമിക്കാന് കൊച്ചി സൈന്യം ശ്രമിച്ചത് ബ്രിട്ടീഷ് വിരുദ്ധ സമരത്തിന്റെ പരാജയം തുറന്നുകാട്ടുന്നു. സൈനികമായി തയ്യാറെടുക്കുന്നതിനും നാട്ടുകൂട്ടത്തെ ഒരുമിപ്പിക്കുന്നതിനുമായി 1809 ജനുവരിയില് (മകരം ഒന്നിന്) വേലുത്തമ്പി കുണ്ടറ ഇളംമ്പള്ളൂര് ദേവീക്ഷേത്രമൈതാനിയില്‍വച്ച് ഒരു പ്രഖ്യാപനം നടത്തി. ക്ഷേത്രങ്ങള് കൊള്ളയടിക്കാനും നാട്ടുകാരെ പിഴിഞ്ഞ് അവരെ പാപ്പരാക്കാനും നായര് പട്ടാളെത്തെ നിര്‍വീര്യമാക്കാനും കപ്പം അടിച്ചേല്‍പ്പിക്കാനുമൊക്കെയുള്ള ഇംഗ്ലീഷുകാരുടെ കുതന്ത്രങ്ങളെ എതിര്‍ത്ത് തോല്‍പ്പിക്കാന്‍വേണ്ടി നാട്ടുകാര് തയ്യാറാകണമെന്ന് വേലുത്തമ്പി ഉദ്‌ബോധിപ്പിച്ചു. ഓരോ നാട്ടുകൂട്ടവും സൈനികമായി തയ്യാറെടുപ്പുകള് നടത്തണമെന്നും യുദ്ധം ഏതുസമയവും പൊട്ടിപ്പുറപ്പെടാമെന്നും ഇപ്പോള് ഒരു പോരാട്ടത്തിന് അമാന്തിച്ചാല് അത് നാട്ടുകാര്‍ക്കും രാജ്യത്തിനും രാജാവിനും അവമതിയുണ്ടാക്കുമെന്നും കുണ്ടറ വിളംബരം വഴി വേലുത്തമ്പി പ്രഖ്യാപിച്ചു. ഇളംമ്പള്ളൂരില്‍നിന്നും നാന്തിരിക്കല് (നാം തിരിക്കുന്നു എന്നും അര്‍ത്ഥം നല്‍കാം) വഴി വള്ളിയൂരും ഉദയഗിരിയുമെല്ലാം താമസിയാതെ യുദ്ധക്കളമായി. ഇതിനിടയില് വേലുത്തമ്പിയെ ദിവാന് പദവിയില്‍നിന്നു മാറ്റണമെന്നും ഇത്തരം ഒരു ബ്രിട്ടീഷ് വിരുദ്ധനയം തുടര്‍ന്നാല് വേലുത്തമ്പിയുടെ തല വലിയതുറ കടലില് കിടക്കുമെന്നുമുള്ള മെക്കാളെയുടെ വര്‍ത്തമാനമെല്ലാം റസിഡന്റ്- ദിവാന് ബന്ധത്തെ ഉലച്ചു. ഇതിനിടയില് ആലപ്പുഴ പള്ളാത്തുരുത്തിവഴിയാത്രചെയ്തിരുന്ന ഡോക്ടര് ഹ്യൂം അടങ്ങുന്ന സംഘത്തെ വേലുത്തമ്പിയുടെ അനുചരനായ വൈക്കം പത്മനാഭ പിള്ളയുടെ നേതൃത്വത്തിലുള്ളവര് വധിച്ചു (33 പേര്). ഇത് ഇംഗ്ലീഷുകാരെ പ്രകോപിച്ചു. ബോട്ടില് യാത്ര ചെയ്തിരുന്ന ഈ 33 പേരില് പലരും പള്ളാത്തുരുത്തിയില് ഇറങ്ങി ആഹാരം കഴിക്കാനെന്നപേരില് കാട്ടിക്കൂട്ടിയ കോമാളിത്തം ആഭാസകരമായതിനാല് നാട്ടുകാരാണ് ഇവരില് ചിലരെ വധിച്ചത്. പക്ഷേ നാട്ടുകാര് ന്യായമായി ചെയ്തതിന്റെ കുറ്റവും വേലിത്തമ്പിയുടെ മേല് ആരോപിക്കപ്പെട്ടു പില്‍ക്കാലത്ത്. കുഞ്ചൈക്കുട്ടിപ്പിള്ളയടക്കമുള്ള സൈനിക നേതാക്കന്മാര് വേലുത്തമ്പിയുടെ ഒപ്പം ഉറച്ചുനിന്നു എന്ന കാര്യത്തില് സംശയമില്ല. നാട്ടുക്കൂട്ടത്തിന്റെ തയ്യാറെടുപ്പ് ഉദ്ദേശ്യത്തില് എത്തിയില്ല. ഇംഗ്ലീഷുകാരുടെ ആധുനിക യുദ്ധോപകരണങ്ങളുടെ മുമ്പില് നാട്ടുസൈന്യം പരാജയപ്പെട്ടു. അഞ്ചുതെങ്ങില് നിന്ന് കേണല് ചാമേര്‍ഴിന്റെ സൈന്യാധിപത്യത്തിലെത്തിയവര് നാട്ടുകാരെ നിശ്ശേഷം പരാജയപ്പെടുത്തി. ഇതുതന്നെയായിരുന്നു തെക്കന് തിരുവിതാംകൂറിലും- വള്ളിയൂര്, തോവാള, തലക്കുളം, ഉദയഗിരി- നടമാടിയത്. പരാജയം ഉറപ്പായപ്പോള് വേലുത്തമ്പി ദളവ തിരുവിതാംകൂര് മഹാരാജാവിനെ കണ്ട്, ''എല്ലാത്തിനും താനാണുത്തരവാദിയെന്ന്'' ഏറ്റുപറഞ്ഞു. ഇതുവഴി ഒരു ഇംഗ്ലീഷ് സൈനികഭരണനടപടിയായ കൂട്ടിച്ചേര്‍ക്കല് ഒഴിവാക്കുകയായിരുന്നു ദളവയുടെ ലക്ഷ്യം. വേലുത്തമ്പിയെ സ്ഥാനത്തുനിന്ന് മാറ്റി ഉമ്മിണിത്തമ്പിയെ ദിവാനാക്കി രാജാവ് പ്രഖ്യാപനം ചെയ്തു. വേലുത്തമ്പിയെ പിടിച്ചുകൊടുക്കേണ്ട ഉത്തരവാദിത്തം പുതിയ ദിവാനില് അര്‍പ്പിതമായി. തലസ്ഥാനത്തുനിന്ന് പിന്‍വാങ്ങി ഇനി എന്ത് എന്ന് ജോത്സ്യരുമായി ചര്‍ച്ച ചെയ്യാനായിരുന്നു വേലുത്തമ്പി നിശ്ചയിച്ചത്. അക്കാലത്ത് മണ്ണടിയില് (അടൂര്‍ഭാഗത്ത്)വലിയൊരു ദൈവജ്ഞന് ഉണ്ടായിരുന്നു- കമ്പിത്താന്. ഇദ്ദേഹത്തെ കണ്ട് കാര്യങ്ങള് തീരുമാനിക്കാനായിരുന്നു അങ്ങോട്ടു വേലുത്തമ്പി പോയത്. ഇടയ്ക്ക് കിളിമാനൂര് കോവിലകത്ത് കയറി അവിടത്തെ രാജാവിനെ കണ്ടു. തളര്‍ന്ന് തരിപ്പണമായ വേലുത്തമ്പിക്ക് തന്റെ അമൃതേത്താണ് രാജാവ് നല്‍കിയത്. യാത്ര പറയവേ 'ഈ വാള്' ഇവിടെയിരിക്കട്ടെയെന്ന് പറഞ്ഞ് കിളിമാനൂര് രാജാവിന് നല്‍കി. കാമ്പിത്താനെ കാണാന് പറ്റിയില്ല. അദ്ദേഹം അപ്പോഴേക്കും ഇഹലോകം വെടിഞ്ഞിരുന്നു. പുറകേവന്ന ഉമ്മിണിത്തമ്പിയുടെയും മെക്കാളെയുടെയും സൈന്യത്തിന്റെ നിയന്ത്രണത്തില്‍പ്പെടാതെയിരിക്കാന് വേലുത്തമ്പി മണ്ണടിക്ഷേത്രത്തില് അഭയം പ്രാപിച്ചു. ക്ഷേത്രം സൈന്യം വളഞ്ഞപ്പോള് ''ജീവനോടെ പിടികൊടുക്കാതിരിക്കാന്'' വേലുത്തമ്പി തന്റെ കുന്തമുപയോഗിച്ച് ആത്മഹത്യചെയ്തു; 1809 മാര്‍ച്ച് 28ന് അര്‍ദ്ധരാത്രി. ശത്രുതകാരണം മെക്കാളെയുടെ കല്‍പനയില് വേലുത്തമ്പിയുടെ ശവശരീരം തിരുവനന്തപുരത്ത് കണ്ണമ്മൂലയിലെ (ഇപ്പോഴത്തെ സെമിനാരി) കുന്നില് തൂക്കിയിടുകയും അങ്ങനെ അതൊരു മാതൃകയാവട്ടെയെന്നുമുള്ള മെക്കാളെയുടെ നയത്തെ ഗവര്‍ണര് ജനറല് മിന്റോപ്രഭു അപലപിക്കുകയുണ്ടായി. ''ലക്ഷ്യം നിറവേറിക്കഴിഞ്ഞിട്ടും ഒരു ശവശരീരത്തോട് നമ്മുടെ ഒരു ഉദ്യോഗസ്ഥന് കാണിച്ചത് സംസ്‌കാരശൂന്യമായ നടപടിയായിപ്പോയി'' എന്നുപറഞ്ഞാണ് മിന്റോ മെക്കാളെയെ റസിഡന്റ് പദവിയില്‍നിന്ന് മാറ്റി ജോണ് മണ്ട്രോവിനെ നിയമിച്ചത് (1809). ഡബ്ലിയു. ഡബ്ലിയു. ഹണ്ടറുടെ ''ബ്രിട്ടീഷ് ഇന്ത്യ'' എന്ന ഗ്രന്ഥത്തില് അമേരിക്കന് സൈന്യവും ഫ്രഞ്ചുസൈന്യവും വേലുത്തമ്പിയെ സഹായിക്കാന് എത്തിച്ചേരുമെന്ന് കുരുമുളക് കച്ചവടക്കാര് പറഞ്ഞിരുന്നതായി എഴുതിയിട്ടുണ്ട്. മറാഠികളും മറ്റ് നാട്ടുരാജാക്കന്മാരും ഇംഗ്ലീഷുകാരെ തുരത്താന് തിരുവിതാംകൂര് ദിവാനെ സഹായിക്കും എന്ന വിശ്വാസവും വേലുത്തമ്പിക്കുണ്ടായിരുന്നു. കുണ്ടറ വിളംബര സമയത്തും നായന്മാരും ഈഴവരും മുഹമ്മദീയരുമൊക്കെ വേലുത്തമ്പിക്ക് പൂര്‍ണപിന്തുണ പ്രഖ്യാപിച്ചിരുന്നതായി തമിഴ്‌നാട്ടിലെ എഗ്മൂര് പുരാരേഖാലയത്തിലെ രേഖകള് സാക്ഷ്യം വഹിക്കുന്നു. കോളനി വാഴ്ചയ്‌ക്കെതിരായി പഴശ്ശി സമരങ്ങളുടെ (1793-1805) തുടര്‍ച്ചയെന്നവിധം നടന്ന വേലുത്തമ്പിയുടെ കലാപം വിദേശവിരുദ്ധ പോരാട്ടങ്ങളുടെ ചരിത്രത്തില് അദ്വതീയസ്ഥാനം വഹിക്കുന്നു. തമിഴ്‌നാട്ടില് മരടുപാണ്ഡ്യനും കട്ടബൊമ്മനും ബദ്‌നൂരില് നായിക്കുകളും പടപൊരുതുന്നതിനുമുമ്പായിരുന്നു വേലുത്തമ്പിയുടെ വിദേശ വിരുദ്ധ പോരാട്ടം.


ഭോപ്പാല്: സമൂഹ മാധ്യമങ്ങളില് തരംഗം സൃഷിട്ടിച്ച് ഒരു പോലീസ് ഉദ്യോഗസ്ഥന്റെ വീഡിയോ. അപകടത്തില് പരിക്കേറ്റ പ്രായമുള്ള സ്ത്രീയെ മുതുകില് ചുമന്ന് പോലീസ് ഉദ്യോഗസ്ഥന്. ഇതിന്റെ വീഡിയോ ആണ് സാമൂഹിക മാധ്യമങ്ങളില് ഇപ്പോള് വൈറലായിരിക്കുന്നത്. സന്നിദ്ധ ഘട്ടത്തില് പ്രായമുള്ള സ്ത്രീയെ മുതുകില് ചുമന്ന പോലീസുകാരന് വലിയ സല്യൂട്ടാണ് സോഷ്യല് മീഡിയ നല്‍കുന്നത്. മധ്യപ്രദേശിലെ ജബല്‍പുരിലുള്ള എഎസ്‌ഐ സന്തോഷ് സെന് ആണ് സാമൂഹിക മാധ്യമങ്ങളിലൂടെ ഹൃദയങ്ങളെ കീഴടക്കിയത്. 35 പേരോളം പേരെ കുത്തിനിറച്ച് സഞ്ചരിച്ച […]


പ്രണയം തകര്‍ന്ന ഒറ്റയ്ക്ക് ജീവിക്കുന്ന പുരുഷന്മാര്‍ക്ക് കാന്‍സര് വരും, ആയുസ് കുറയും-പഠനം\nജേണൽ ഓഫ് എപ്പിഡെമിയോളജി & കമ്മ്യൂണിറ്റി ഹെൽത്തിലാണ് പഠനം പ്രസിദ്ധീകരിച്ചത്.\nഒന്നിലധികം പ്രണയങ്ങള് തകര്‍ന്ന് ഒരു വര്‍ഷത്തിലധികം ഒറ്റയ്ക്ക് ജീവിക്കുന്ന പുരുഷന്മാര്‍ക്ക് ആയുസ് കുറയാന് സാധ്യതയുണ്ടെന്ന് പുതിയ പഠനം. ഡെൻമാർക്കിലെ കോപ്പൻഹേഗൻ സർവകലാശാലയിലെ ഗവേഷകർ 48 മുതൽ 62 വരെ പ്രായമുള്ള 1,442 ഡാനിഷ് സ്ത്രീകളിലും 3,170 പുരുഷന്മാരിലും നടത്തിയ പഠനത്തിലാണ് ഇക്കാര്യങ്ങളുള്ളത്. ജേണൽ ഓഫ് എപ്പിഡെമിയോളജി & കമ്മ്യൂണിറ്റി ഹെൽത്തിലാണ് പഠനം പ്രസിദ്ധീകരിച്ചത്.\nഓരോ പങ്കാളിയും അവരുടെ ജീവിതകാലത്ത് എത്ര പ്രണയ തകര്‍ച്ച അനുഭവിച്ചതായും എത്ര വർഷം അവർ ഒറ്റയ്ക്ക് ജീവിച്ചെന്നും ഗവേഷകർ പരിശോധിച്ചതിലാണ് പുതിയ കണ്ടെത്തലുള്ളത്. ഒരു വർഷത്തിൽ താഴെ മാത്രം ഒറ്റയ്ക്ക് താമസിക്കുന്നതായി റിപ്പോർട്ട് ചെയ്ത ആളുകളെ പഠനത്തിലെ നിയന്ത്രണ ഗ്രൂപ്പിൽ ഉൾപ്പെടുത്തി. പഠനത്തില് പങ്കെടുത്തവരുടെ വിദ്യാഭ്യാസ നിലവാരം, വിട്ടുമാറാത്ത രോഗ ചരിത്രങ്ങൾ, ബോഡി മാസ് ഇന്‍ഡക്സ്, കുടുംബ ചരിത്രങ്ങൾ എന്നിവയും ഗവേഷകര് പരിശോധിച്ചു.\nകൂടുതൽ പ്രണയ തകര്‍ച്ച അനുഭവിച്ച പുരുഷന്മാർക്ക് രക്തപരിശോധനയിൽ കൺട്രോൾ ഗ്രൂപ്പിനേക്കാൾ ശരാശരി 17% ഉയർന്ന രോഗ ബാധ(ഇന്‍ഫ്ലമേഷന്)ഉണ്ടെന്ന് കണ്ടെത്തി. ഏഴോ അതിലധികമോ വർഷം ഒറ്റയ്ക്ക് ജീവിച്ച പുരുഷന്മാർക്ക് 12% ഉയർന്ന രോഗ ബാധക്കും(ഇന്‍ഫ്ലമേഷന്) സാധ്യത കാണുന്നു, ഇത് വൈകാതെ നേരത്തെയുള്ള മരണത്തിലേക്കും നയിക്കും. പഠനത്തിൽ കൂടുതൽ പ്രണയതകര്‍ച്ച അനുഭവിച്ച ഒറ്റയ്ക്ക് താമസിക്കുന്ന സ്ത്രീകൾക്ക് അധിക രോഗ സാധ്യത(higher inflammation level) കണ്ടെത്താന് കഴിഞ്ഞില്ല.\nഇതുവരെയുള്ള പഠനം വിവാഹമോചിതരായ ആളുകളെ കേന്ദ്രീകരിച്ചായിരുന്നുവെന്ന് ഗവേഷക കരോലിന കെ. ഡേവിഡ്‌സെൻ പറഞ്ഞു. നിരവധി ആരോഗ്യ വിദഗ്ധര് ഏകാന്തതയെക്കുറിച്ച് വ്യാപക ആശങ്ക പ്രകടിപ്പിക്കുന്നതിനാല് ആരോഗ്യപരമായ പ്രശ്നങ്ങള്‍ക്ക് സാധ്യതയുള്ള വിവാഹിതരാകാത്ത ആളുകളെ പഠിക്കാനാണ് ഗവേഷണം ലക്ഷ്യമിട്ടതെന്ന് ഡേവിഡ്സൺ പറഞ്ഞു. കാൻസർ, ഹൃദയ സംബന്ധമായ അസുഖങ്ങൾ, ടൈപ്പ്2പ്രമേഹംഎന്നിവയ്ക്കുള്ള ഉയർന്ന അപകടസാധ്യതയ്ക്ക് ഇന്‍ഫ്ലമേഷന് കാരണമാകും.\nപഠനത്തിന് നിരവധി പരിമിതികളുണ്ടായിരുന്നതായും സ്ത്രീകളേക്കാൾ കൂടുതൽ പുരുഷന്മാർ പഠനത്തിൽ പങ്കെടുത്തതിനാൽ, സ്ത്രീകളിൽ കണ്ട ഇന്‍ഫ്ലമേഷന്‍റെ അഭാവത്തെ ആ വ്യത്യാസങ്ങൾ സ്വാധീനിച്ചിരിക്കാമെന്ന് ഗവേഷക നിരീക്ഷിച്ചു.\nTAGS :bachelor life breakup Cancer


Sat Jan 22 2022 02:17:24 GMT+0530 (India Standard Time)\nBY BSR31 March 2020 1:49 PM GMT\nBSR31 March 2020 1:49 PM GMT\nമലപ്പുറം: കൊറോണ വ്യാപനം തടയുകയെന്ന ലക്ഷ്യത്തോടെ പ്രഖ്യാപിച്ച ലോക്ക് ഡൗണ് ലംഘിച്ചതിനു ചൊവ്വാഴ്ച വൈകീട്ട്5വരെ ജില്ലയിലെ വിവിധ പോലിസ് സ്‌റ്റേഷനുകളില് 67 കേസുകള് രജിസ്റ്റര് ചെയ്തു. നിയമ ലംഘനം നടത്തിയതിന് 83 പേരെ അറസ്റ്റ് ചെയ്തു. 31 വാഹനങ്ങള് പിടിച്ചെടുത്തു. അതേ സമയം ജില്ലയില് നിരോധനാജ്ഞ ഏപ്രില് 14 വരെ നീട്ടി ജില്ലാ കലക്ടര് ജാഫര് മലിക്ക് ഉത്തരവിട്ടു. തിങ്കളാഴ്ച അര്‍ധരാത്രി വരെ പ്രഖ്യാപിച്ചിരുന്ന നിരോധനാജ്ഞയാണ് 14 അര്‍ധരാത്രിവരെ നീട്ടിയത്. രാജ്യവ്യാപകമായി കേന്ദ്ര സര്‍ക്കാര് പ്രഖ്യാപിച്ച ലോക്ക് ഡൗണ് നിലനില്‍ക്കുന്ന സാഹചര്യത്തിലാണ് ദീര്‍ഘിപ്പിച്ച ഉത്തരവായത്.\n1. ജില്ലയില് ഒരു സ്ഥലത്തും അഞ്ചിലധികം ആളുകള് കൂട്ടംകൂടി നില്‍ക്കാന് പാടില്ല.\n2. സ്‌കൂളുകള്, കോളജുകള്, മറ്റെല്ലാ വിദ്യാഭ്യാസ സ്ഥാപനങ്ങള്, മതപഠനകേന്ദ്രങ്ങള് എന്നിവിടങ്ങളില് ക്ലാസുകള്, ചര്‍ച്ചകള്, ക്യാംപുകള്, പരീക്ഷകള്, ഇന്റര്‍വ്യൂകള്, ഒഴിവുകാല വിനോദങ്ങള്, വിനോദ സഞ്ചാരങ്ങള് എന്നിവ സംഘടിപ്പിക്കുന്നത് നിരോധിച്ചിരിക്കുന്നു.\n3. ആശുപത്രികളില് സന്ദര്‍ശകര്, കൂട്ടിരിപ്പുകാര് എന്നിവര് ഒന്നിലധികം പാടില്ല.\n4. ടൂര്‍ണമെന്റുകള്, മല്‍സരങ്ങള്, വ്യായാമ കേന്ദ്രങ്ങള്, ജിംനേഷ്യം, ടര്‍ഫ് ഗ്രൗണ്ടുകള് മുതലായവ പ്രവര്‍ത്തിക്കുന്നത് നിരോധിച്ചിരിക്കുന്നു.\n5. എല്ലാത്തരം പ്രകടനങ്ങള്, ധര്‍ണകള്, മാര്‍ച്ചുകള്, ഘോഷയാത്രകള്, ഉല്‍സവങ്ങള്, ആരാധനാലയങ്ങളിലെ പ്രത്യേക പ്രാര്‍ഥനകള്/കൂട്ട പ്രാര്‍ഥനകള് എന്നിവ നടത്തുന്നത് നിരോധിച്ചിരിക്കുന്നു.\n6. ഹാര്‍ബറുകളിലെ മല്‍സ്യലേല നടപടികള് നടത്തുന്നത് നിരോധിച്ചിരിക്കുന്നു. പകരമായി സര്‍ക്കാര് നിര്‍ദേശിക്കുന്ന മാനദണ്ഡപ്രകാരം ഫിഷറീസ് ഡെപ്യൂട്ടി ഡയറക്ടര് നിശ്ചയിക്കുന്ന നിരക്കില് മല്‍സ്യ വില്‍പ്പന നടത്തേണ്ടതാണ്. മല്‍സ്യ വില്‍പനയുമായി ബന്ധപ്പെട്ട് യാതൊരു കാരണവശാലും അഞ്ചുപേരില് കൂടുതല് ഒരേസമയം ഒരുകേന്ദ്രത്തില് കൂട്ടംകൂടാന് പാടില്ല.\n7. എല്ലാ ടൂറിസം കേന്ദ്രങ്ങളിലേക്കും ബീച്ചുകളിലേക്കുമുള്ള സഞ്ചാരികളുടെ പ്രവേശനം നിരോധിച്ചിരിക്കുന്നു.\n8. വിവാഹങ്ങളില് ഒരേസമയം പത്തില് കൂടുതല് പേര് ചടങ്ങ് നടക്കുന്ന സമയത്ത് ഉണ്ടാവാന് പാടില്ല. വിവാഹ തിയ്യതിയും സ്ഥലവും മുന്‍കൂട്ടി ബന്ധപ്പെട്ട വില്ലേജ് ഓഫിസിലും പോലിസ് സ്‌റ്റേഷനിലും അറിയിക്കേണ്ടതാണ്. ചടങ്ങുകള് വീട്ടില് തന്നെ നടത്താന് ശ്രമിക്കേണ്ടതാണ്.\n9.'ബ്രെയ്ക് ദ ചെയിന്' ഉറപ്പുവരുത്താനായി എല്ലാ വ്യാപാര സ്ഥാപനങ്ങലിലും ഹോട്ടലുകളിലും ഉപഭോക്താക്കള്‍ക്കായി സോപ്പും സാനിറ്റൈസറും പ്രവേശന കവാടത്തില് സജ്ജീകരിക്കേണ്ടതാണ്.\n10. വന്‍കിട ഷോപ്പിങ് മാളുകള്, സൂപ്പര് മാര്‍ക്കറ്റുകള് മറ്റ് മാര്‍ക്കറ്റുകള് എന്നിവയിലുള്ള കേന്ദ്രീകൃത എയര് കണ്ടീഷന് സംവിധാനം നിര്‍ത്തിവയ്‌ക്കേണ്ടതും പകരം ഫാനുകള് ഉപയോഗിക്കേണ്ടതുമാണ്. ഇത്തരം സ്ഥലങ്ങളില് വ്യക്തികള് തമ്മില് ചുരുങ്ങിയത് ഒരു മീറ്റര് അകലം പാലിക്കുന്ന തരത്തില് ക്രമീകരണങ്ങള് ഏര്‍പ്പെടുത്തേണ്ടതാണ്. ഫോണില്‍ക്കൂടി ഓര്‍ഡറുകള് സ്വീകരിച്ച് അവശ്യസാധനങ്ങള് ഉപഭോക്താക്കളുടെ വീടുകളിലേയ്ക്ക് വിതരണം ചെയ്യാനുള്ള നടപടികള് സ്വീകരിക്കേണ്ടതാണ്.\nBan on Malappuram extended 83 arrested നിരോധനാജ്ഞ


X മിനി നാനോ – ബ്ലൂ ടൂത്ത് സ്പീക്കറിലെ കുഞ്ഞന് – Jaihind TV\nപാട്ട് കേള്‍ക്കാന് ഇഷ്ടമില്ലാത്തവരായി ആരാണുള്ളത്? ശബ്ദത്തിന്‍റെ സൂക്ഷ്മഭാവങ്ങള് ആസ്വാദകരിലേക്ക് എത്തിക്കുന്ന തരത്തിലുള്ള ഉപകരണങ്ങള്‍ക്ക് മാര്‍ക്കറ്റില് പ്രിയമേറുകയാണ്. ഹെഡ്സെറ്റുകള് പോലെ തന്നെ പ്രിയമേറുകയാണ് ബ്ലൂ ടൂത്ത് സ്പീക്കറുകള്‍ക്കും. ഇത്തരത്തില് വിപണിയില് ഇന്ന് ലഭിക്കുന്ന ഏറ്റവും കുഞ്ഞനെ പരിചയപ്പെടാം.\nX മിനി നാനോ X ആണ് വിപണിയില് ഇന്ന് ലഭിക്കുന്ന ഏറ്റവും കുഞ്ഞന് ബ്ലൂടൂത്ത് സ്പീക്കര്. കാഴ്ചയില് കുഞ്ഞനാണെങ്കിലും ശബ്ദത്തിന്‍റെ കാര്യത്തില് ഒരു വിട്ടുവീഴ്ചയ്ക്കും തയാറല്ല ഈ മോഡല്. ഉയര്‍ന്ന ക്വാളിറ്റിയുള്ള ശബ്ദം നല്‍കുന്ന ബ്ലൂടൂത്ത് സ്പീക്കറാണ് X മിനി നാനോ X.\nചെറിയ ബാരലിന്‍റെ ആകൃതിയിലുള്ള നാനോ എക്സിന്‍റെ അടിഭാഗത്താണ് പവര് ബട്ടണ്. പവര് ബട്ടണില് ലോംഗ് പ്രസ് ചെയ്ത് ഉപകരണത്തെ ഫോണുമായി പെയര് ചെയ്യാന് സാധിക്കും. യു.എസ്.ബി പോര്‍ട്ടും നാനോയ്ക്കുണ്ട്. ആകര്‍ഷകമായ മെറ്റല് ബോഡി നാനോയെ മനോഹരമാക്കുന്നു. ബ്വില്‍റ്റ് ഇന് മൈക്രോഫോണും നാനോ എക്സിലുണ്ട്.\nമികച്ച ബാറ്ററി ബാക്ക്അപ്പാണ് നാനോ എക്സിന്‍റെ മറ്റൊരു പ്രത്യേകത.6മണിക്കൂര് തുടര്‍ച്ചയായി പ്ലേബാക്ക് ഉറപ്പ് നല്‍കുന്ന നാനോ എക്സിന്‍റെ വില 1200 രൂപയാണ്.


മലയാളികളുടെ പ്രിയ വാരിക മംഗളം പ്രസിദ്ധീകരണം നിർത്തുന്നു\nHomeമംഗളംമലയാളികളുടെ പ്രിയ വാരിക മംഗളം പ്രസിദ്ധീകരണം നിർത്തുന്നു\nഏഷ്യയില് തന്നെ ഏറ്റവും പ്രചാരമുള്ള വാരികയെന്ന റെക്കോർഡും മംഗളം സ്വന്തമാക്കി.\nകോട്ടയം: മലയാളത്തിലെ ജനപ്രിയ വാരിക മംഗളം പ്രസിദ്ധീകരണം നിർത്തുന്നു. സാമ്പത്തിക പ്രതിസന്ധി മൂലമാണ് വാരികയുടെ പ്രസിദ്ധീകരണം നിർത്തുന്നത്. മംഗളത്തിന്റെ മറ്റ് പ്രസിദ്ധീകരണങ്ങളും നഷ്ടത്തിലാണ്. കൊവിഡ് പ്രതിസന്ധിയും ന്യൂസ് പ്രിന്റിന്റെ വില ഉയര്‍ന്നതുമാണ് വാരികയെ പ്രതിസന്ധിയിലേക്ക് നയിച്ചത്.\nഒരു കാലത്ത് മലയാളി വീ‍ട്ടമ്മമാരുടെ ഇഷ്ട വാരികയായിരുന്നു മംഗളം. ഇന്ത്യയിൽ തന്നെ ഏറ്റവും പ്രചാരമുളള വാരികയായിരുന്നു മംഗളം. 1985 ല് 17 ലക്ഷം കോപ്പികളോടെ ഏഷ്യയില് തന്നെ ഏറ്റവും പ്രചാരമുള്ള വാരികയെന്ന റെക്കോർഡും മംഗളം സ്വന്തമാക്കി. ഈ റെക്കോർഡ് ഭേദിക്കാൻ മറ്റു വാരികകൾക്ക് കഴിഞ്ഞിട്ടില്ല.\n1969-ൽ എംസി വർഗീസ് ആണ് മംഗളം മാസിക ആരംഭിച്ചത്. മംഗളം പബ്ലിക്കേഷൻസാണ് മാസിക പ്രസിദ്ധീകരിക്കുന്നത്. 1984-ൽ ഇതിന് 1.7 ദശലക്ഷം കോപ്പികൾ പ്രചരിച്ചിരുന്നു. പ്രവാസികൾക്കായി ഒരു പ്രത്യേക അന്താരാഷ്ട്ര പതിപ്പും പ്രസിദ്ധീകരിച്ചിരുന്നു. നോവലുകളും, സിനിമ വിശേഷങ്ങളും, ചലചിത്ര താരങ്ങളുടെ അഭിമുഖങ്ങളും മംഗളത്തിൽ പ്രസിദ്ധീകരിച്ചിരുന്നു.


‘കോഫി പൗഡറും പഞ്ചസാരയും കൊണ്ട് സ്ക്രബ്, അച്ചമ്മ പകർന്നു തന്ന എണ്ണതേച്ചുകുളി’: ഗായത്രിയുടെ അഴകിന്റെ രഹസ്യം | Celebrity Beauty | Gayathri Arun\nTuesday 21 December 2021 11:51 AM IST\n‘കോഫി പൗഡറും പഞ്ചസാരയും കൊണ്ട് സ്ക്രബ്, അച്ചമ്മ പകർന്നു തന്ന എണ്ണതേച്ചുകുളി’: ഗായത്രിയുടെ അഴകിന്റെ രഹസ്യം\nഗായത്രി ഏറ്റവും കൂടുതൽ കേട്ടിരിക്കുക ദീപ്തി എന്ന വിളിയായിരിക്കും. കാരണം മലയാളികൾക്ക് ഗായത്രി അവരുടെ ദീപ്തിയാണ്. പരസ്പരം എന്ന സീരിയൽ അവസാനിച്ചിട്ട് വർഷങ്ങളായെങ്കിലും അതിലെ ദീപ്തി എന്ന ഗായത്രി ഇന്നും പ്രേക്ഷകർക്കു സ്വന്തം കുട്ടി തന്നെയാണ്.\nമമ്മൂട്ടി നായകനായ വൺ സിനിമയിലെ സീന എന്ന കഥാപാത്രത്തിലൂെട ഒരിടവേളയ്ക്കു ശേഷം ചേർത്തല സ്വദേശിനിയായ ഗായത്രി അരുൺ മലയാളികൾക്കു മുന്നിൽ എത്തിയിരിക്കുന്നു. ചർമപരിപാലനത്തിൽ സ്വീകരിക്കുന്ന കുഞ്ഞ് ടിപ്സുകൾ വായനക്കാർക്കു വേണ്ടി ഗായത്രി പങ്കുവയ്ക്കുന്നു.\nBeauty parlour for hair\nപണ്ട് സ്കിൻ കെയറിനൊന്നും കാര്യമായ ശ്രദ്ധ നൽകിയിരുന്നില്ല. അഭിനയരംഗത്തു കടന്നതിൽ പിന്നെയാണ് സൗന്ദര്യപരിചരണത്തിലൊക്കെ കുറച്ചെങ്കിലും ശ്രദ്ധിക്കാൻ തുടങ്ങിയത്. പൊതുവെ ഇത്തരം കാര്യങ്ങളിൽ മടിയുള്ള ആളാണ് ഞാൻ. ബൂട്ടി പാർലറുകളിൽ ചെയ്യുന്ന ഫേഷ്യൽ പോലുള്ള ട്രീറ്റ്മെന്റുകൾ ഒന്നും മുഖത്തിനായി ചെയ്യാറില്ല. വർഷങ്ങൾക്കു മുൻപ് ചെയ്തിരുന്നു. പാർലറിൽ പോകുന്നത് ഹെയർട്രീറ്റ്മെന്റിനു വേണ്ടിയാണ്. പിന്നെ പെഡിക്യൂറും മാനിക്യൂറും.\nമുഖത്തിന് വേണ്ടി ഇടയ്ക്ക് കെമിക്കൽ പീലിങ് ചെയ്യാറുണ്ട്. എന്റെ അടുത്ത സുഹൃത്തായ ഡെർമറ്റോളജിസ്റ്റിന്റെ അടുത്താണ് ചെയ്യുന്നത്. വർഷത്തിൽ ഒരിക്കലോ രണ്ടു പ്രാവശ്യമോ. ഇതു ചെയ്യുന്നതിന്റെ ഫലം നീണ്ടു നിൽക്കാറുണ്ട്. ത്വക്കിനു പുറമെ ചെയ്യുന്നതിനെക്കാൾ പ്രയോജനം കോശങ്ങൾക്കുള്ളിൽ ചെയ്യുന്നതാണ് എന്നാണ് എന്റെ അഭിപ്രായം. എന്റെ ത്വക്കിൽ എന്തുപ്രശ്നം വന്നാലും ഡെർമറ്റോളജിനെ കാണും. മുഖത്ത് സ്ഥിരമായി ക്രീം ഉപയോഗിക്കുന്ന പതിവൊന്നും ഇല്ല.\nഡോക്ടർ നിർദേശിച്ച പ്രകാരം കണ്ണിനു ചുറ്റും ക്രീം ഉപയോഗിക്കുന്നുണ്ട്. വരണ്ട ചർമ പ്രകൃതിയാണ് എനിക്ക്. അതു മാറ്റാൻ കൈയിലും കാലിലും മോയ്സ്ചറൈസർ പുരട്ടാറുണ്ട്. പെട്ടെന്നു ഫങ്ഷനും മറ്റും പങ്കെടുക്കേണ്ടതുണ്ടെങ്കിൽ ഫെയ്സ് മാസ്ക് ഉപയോഗിക്കാറുണ്ട്. മാസ്ക് ആയിട്ട് തന്നെ ലഭിക്കുമല്ലോ. മുഖം വൃത്തിയാക്കി, സ്ക്രബ് ചെയ്ത്, മാസ്ക് ഉപയോഗിച്ചു കഴിഞ്ഞാൽ ക്ലീൻ അപ് ചെയ്ത പ്രതീതി ഉണ്ടാകും. 10 മിനിറ്റ് മാത്രം മതി..\nLight make up only\nമേക്കപ്പ് ചെയ്യുമ്പോൾ നന്നായി ശ്രദ്ധിക്കാറുണ്ട്. ഗുണമേൻമയുള്ള മേക്കപ്പ് ബ്രാൻഡ് തന്നെയാണ് ഉപയോഗിക്കുന്നത്. അല്ലെങ്കിൽ മുഖത്ത് കുരു വരാം. ഷൂട്ടിങ്ങിൽ എന്റെ സ്വന്തം മേക്കപ്പ് ഉൽപന്നങ്ങളാണ് ഉപയോഗിക്കാറ്. സീരിയൽ ചെയ്തിരുന്നപ്പോഴും മിനിമം മേക്കപ്പ് മാത്രമെ ചെയ്തിരുന്നുള്ളൂ. പരസ്പരത്തിൽ പൊലീസ് റോളിൽ ആയതുകൊണ്ട് തന്നെ ഒരുപാട് മേക്കപ്പിന്റെ ആവശ്യം ഇല്ലോ.\nഇപ്പോൾ അഭിനയിച്ച വൺ സിനിമയിലും വളരെ സാധാരണ കുടുംബത്തിലെ പെൺകുട്ടിയായിരുന്നു. ഷൂട്ടിങ്ങിനു ചെന്നപ്പോൾ തന്നെ മേക്കപ്പ്മാൻ പറഞ്ഞു, ഈ റോൾ മേക്കപ്പ് ഇല്ലാതെ ചെയ്യാം എന്ന്. അതുകൊണ്ട് ഷോട്ട് തുടങ്ങും മുൻപ് മുഖം ഒന്നു തുടയ്ക്കും, അത്രേയുള്ളൂ. മേക്കപ്പ് കളയാൻ ഒരു പ്രത്യേക ബ്രാൻഡിന്റെ ക്ലെൻസറാണ് ഉപയോഗിക്കുന്നത്. കണ്ണിലെയും ചുണ്ടിലെയും മേക്കപ്പ് കളയാൻ എണ്ണയാണ് തേയ്ക്കുന്നത്. സ്ഥിരമായി മേക്കപ്പ് ചെയ്താൽ മുഖക്കുരുവൊന്നും വരില്ല, പക്ഷേ ഒന്നോ രണ്ടോ വരും. വരുന്നതാകട്ടെ നല്ല വലുപ്പത്തിലും. മുഖത്ത് പാട് അവശേഷിപ്പിച്ചേ പോകൂ.\nCoffee powder & Sugar\nകോഫി പൗഡറും പഞ്ചസാരയും യോജിപ്പിച്ച് സ്ക്രബ് ആയി ഉപയോഗിക്കാറുണ്ട്. പിന്നെ കോഫി പൗഡറും തേനും യോജിപ്പിച്ച് ഫെയ്സ് മാസ്ക് ആയും പുരട്ടാറുണ്ട്. അരിപ്പൊടിയും സ്ക്രബ് ആയി ഉപയോഗിക്കാറുണ്ട്. പക്ഷെ ഇതൊന്നും സ്ഥിരമായി ചെയ്യുന്ന കാര്യമല്ല കേട്ടോ. എന്തെങ്കിലും ഫങ്ഷനോ ഷോകളോ വരുന്നുണ്ടെങ്കിൽ അതിനു ഒരാഴ്ച മുൻപ് ചെയ്യും.\nമുടിയിൽ കെരാറ്റിൻ ബോട്ടോക്സ് ചെയ്യുന്നുണ്ട്. സീരിയലിൽ വരുന്നതിനു മുൻപ് സ്ട്രെയിറ്റനിങ് ചെയ്തിരുന്നു. സീരിയൽ തുടങ്ങിയപ്പോൾ മുടിയിൽ മാറ്റം വരുത്താൻ കഴിയാതെ വന്നു. അതുകൊണ്ടാണ് സ്ഥിരമായി മുടിയിൽ ട്രീറ്റ്മെന്റ് ചെയ്യേണ്ടതായി വരുന്നത്. സത്യത്തിൽ മനസ് കൊണ്ട് ഇത്തരം ട്രീറ്റ്മെന്റിനോട് താൽപര്യമില്ല. നിങ്ങൾക്ക് ജന്മനാ നല്ല മുടിയുണ്ടെങ്കിൽ അതു നന്നായി ശ്രദ്ധിച്ചു വളർത്തിയാൽ മതി. ഇത്തരം ട്രീറ്റ്മെന്റുകൾ ചെയ്താൽ അതു നിലനിർത്തികൊണ്ടുപോകാൻ പ്രയാസമാണ്. വർഷത്തിൽ രണ്ടു തവണ കെരാറ്റിൻ ട്രീറ്റ്മെന്റ് ചെയ്യാറുണ്ട്. സൾഫേറ്റ് ഇല്ലാത്ത ഷാംപു ആണ് ഉപയോഗിക്കുന്നത്. ആഴ്ചയിൽ ഒരിക്കൽ മുടിയിൽ ഹോട്ട് ഓയിൽ മസാജ് ചെയ്യും.\nഎന്റെ കുട്ടിക്കാലത്ത് അച്ഛമ്മ എപ്പോഴും പറയും ശരീരം മുഴുവൻ എണ്ണ തേയ്ച്ചു കുളിക്കണം , കുളി കഴിഞ്ഞാലും ശരീരത്തിൽ അൽപം എണ്ണ പുരട്ടണം എന്നൊക്കെ. അച്ഛമ്മ ഇങ്ങനെ സ്ഥിരമായി ചെയ്യാറുണ്ടായിരുന്നു. അതുകൊണ്ടാവാം അച്ഛമ്മയുടെ ത്വക്കിന് നല്ല തിളക്കമായിരുന്നു. ഞാൻ പക്ഷെ അതു കാര്യമായി ചെയ്തിട്ടില്ല. എനിക്ക് ഒരുപാട് എണ്ണ ശരീരത്തിൽ പുരട്ടുന്നത് അത്ര ഇഷ്ടമല്ല.\nത്വക്കിന്റെ വരൾച്ച മാറ്റാൻ അമ്മയുടെ ഒരു ടിപ് ഉണ്ട്. ഗ്ലിസറിനും റോസ് വാട്ടറും യോജിപ്പിച്ച് കുളി കഴിഞ്ഞ് ശരീരത്തിൽ പുരട്ടും. നല്ല മോയ്സ്ചറൈസർ ആണ്. ഇന്നും ഇതു ഞാൻ ചെയ്യാറുണ്ട്. മനസ്സിന്റെയും ശരീരത്തിന്റെയും ആരോഗ്യമാണ് യഥാർത്ഥ സൗന്ദര്യം. സമ്മർദം ഇല്ലാത്ത, തെളിഞ്ഞ മനസ്സിന്റെ സൗന്ദര്യം ശരീരത്തിലും പ്രതിഫലിക്കും... ഉറപ്പ്...


പ്ലസ്‌വണ് പരീക്ഷ ഓഫ്‌ലൈനായി നടത്താന് അനുമതി തേടി സര്‍ക്കാര് സുപ്രീംകോടതിയില് – Chandrika Daily\nBy web desk 1 Saturday September 11, 2021 10:18 am\nപ്ലസ്‌വണ് പരീക്ഷ ഓഫ്‌ലൈനായി നടത്താന് അനുമതി തേടി സര്‍ക്കാര് സുപ്രീംകോടതിയില്\nകേസ് 13ന് സുപ്രീംകോടതി പരിഗണിക്കും\nന്യൂഡല്‍ഹി: പ്ലസ്‌വണ് പരീക്ഷ ഓഫ്‌ലൈനായി നടത്താന് അനുമതി തേടി സംസ്ഥാന സര്‍ക്കാര് സുപ്രീംകോടതിയില്. ഇന്റര്‍നെറ്റും കമ്പ്യൂട്ടറും ഇല്ലാത്തത് കാരണം പല കുട്ടികള്‍ക്കും ഓണ്‍ലൈനായുള്ള പരീക്ഷയില് പങ്കെടുക്കാനാവില്ലെന്നും കോടതിയില് സര്‍ക്കാര് നല്‍കിയ സത്യവാങ്മൂലത്തില് പറയുന്നു.\nവീടുകളില് വച്ച് നടത്തിയ മോഡല് പരീക്ഷ മാനദണ്ഡമാക്കി പ്ലസ്‌വണ് മൂല്യനിര്‍ണയം നടത്താനാകില്ല. കേരളത്തിലെ സാങ്കേതിക സര്‍വകലാശാലയിലെ ബിടെക് പരീക്ഷക്ക് സുപ്രീംകോടതി അനുമതി നല്‍കിയ കാര്യവും സര്‍ക്കാര് സത്യവാങ്മൂലത്തില് ചൂണ്ടിക്കാട്ടുന്നു.\nകേസ് 13ന് സുപ്രീംകോടതി പരിഗണിക്കും.\nCategories: Education, main stories, sub story\nഗവേഷണ മികവിന് മലപ്പുറം സ്വദേശിനിക്ക് അമേരിക്കന് യൂണിവേഴ്സിറ്റിയുടെ അംഗീകാരം


ശത്രുദോഷം മാറ്റും ദുര്‍ഗദേവി - Astrology Articles | Astrology News\nHome/സ്പെഷ്യല്/ശത്രുദോഷം മാറ്റും ദുര്‍ഗദേവി\nശത്രുദോഷം മാറ്റും ദുര്‍ഗദേവി\nപ്രപഞ്ചശക്തിയെ പല ഭാവങ്ങളായാണ് പുരാണങ്ങളില് ചിത്രീകരിച്ചിരിക്കുന്നത്. ബ്രഹ്മത്തിന് ചലനസ്വഭാവം നല്‍കുന്ന പ്രപഞ്ചത്തിന്റെ ഊര്‍ജ്ജസ്പന്ദനത്തിന്റെ വിവിധ രൂപങ്ങളാണ് ദുര്‍ഗ്ഗയും ലക്ഷ്മിയും സരസ്വതിയുമെല്ലാം. ദേവി ചരാചരങ്ങളുടെ അമ്മയെന്ന് വിശ്വാസം. അതിനാല് തന്നെ ഏത് ആപത്തിലും ആദിപരാശക്തി ഭക്തനെ കാക്കുമെന്നാണ് വിശ്വാസം.\nചന്ദ്രദശാകാലത്ത് ദുരിതശമനത്തിന് ദുര്‍ഗ്ഗാ ഭജനം അനുയോജ്യമെന്നും വിശ്വാസം. ഈ അവസരത്തില് വന്നുചേരുന്ന രോഗദുരിതങ്ങള്, ശത്രുദോഷം, ആയുര്‍ദോഷം, മാനോചാഞ്ചല്യം തുടങ്ങിയവ ദുര്‍ഗാദേവിയ ഭജിക്കുന്നതിലൂടെ മാറിപ്പോകുമെന്നാണ് വിശ്വസിക്കപ്പെടുന്നത്. ദേവിക്ഷേത്രത്തില് ദര്‍ശനം നടത്തുമ്പോള് ഭക്തര് ഏഴു തവണ പ്രദക്ഷിണം നടത്തണമെന്നാണ് വിധി.\nREAD വിദേശയാത്രാ തടസം മാറാന്\nപുരാണങ്ങളില് ഭദ്രയ്ക്കും കാളിക്കും രാജസതാമസ ഭാവങ്ങളാണ്. അവയുടെ വിവിധ രൂപങ്ങളാണ് ചണ്ഡിക,ചാമുണ്ഡി എന്നീ ദേവീഭാവങ്ങളെന്നും വിശ്വാസം. ചോറ്റിനിക്കര രാജരാജേശ്വരി, കൊടുങ്ങല്ലൂര് കുരുംബ, ആറ്റുകാല് ഭദ്രാംബിക, ചക്കുളംകാവില് വനദുര്‍ഗ്ഗ, ചെറുകുന്ന് അന്നപൂര്‍ണ്ണേശ്വരി, ഊരകത്ത് അമ്മതിരുവടി, കാടാമ്പുഴ കിരാതി(ശ്രീപാര്‍വ്വതി), ചേര്‍ത്തല കാര്‍ത്യായനി, ചെങ്ങന്നൂര് ഭൂവനേശ്വരി തുടങ്ങി വിവിധ രൂപഭാവ ങ്ങളില് ജഗദംബിക ആരാധിക്കപ്പെടുന്നു.\nപൂക്കളാല് നടത്തുന്ന വഴിപാടുകളാണ് ദേവിക്ക് ഏറ്റവും പ്രധാനം. പുഷ്പാഞ്ജലി, രക്തപുഷ്പാജ്ഞലി, പുഷ്പാഭിഷേകം, പൂമുടല്(കാടാമ്പുഴ) തുടങ്ങിയവ ഇതില്‍പ്പെടുന്നു. കുങ്കുമാര്‍ച്ചന തുടങ്ങിയവയും ദേവിക്കു പ്രധാനപ്പെട്ടതുതന്നെയാണ്.\nREAD ഗുരുവായൂരപ്പന്റെ ചിത്രം വീട്ടില്‍വച്ചാല്\nദുര്‍ഗ്ഗാഷ്ടമി ,പൗര്‍ണ്ണമി ,വെള്ളിയാഴ്ച, കാര്‍ത്തിക നക്ഷത്രം(തൃക്കാര്‍ത്തിക) എന്നിവയാണ് ദേവിക്കു പ്രധാനം.\nRelated tags : The Power of Mother Durga\nനവഗ്രഹദോഷശാന്തിക്കും സര്‍വ്വൈശ്വര്യത്തിനും ഏഴാം നാള് ദേവിയെ ഇങ്ങനെ ഭജിക്കാം\nമകം നാളില് ചോറ്റാനിക്കരയമ്മയെ കണ്ടു സങ്കടം പറഞ്ഞാല്\nശ്രീപുരുഷമംഗലം ശ്രീകൃഷ്ണ ക്ഷേത്രത്തില് വിശ്വരൂപദര്‍ശനം തൊഴാന് ആയിരങ്ങള്\nകല്യാണ ക്ഷണക്കത്തുകള് ലഭിക്കുന്ന ഗണേശ ക്ഷേത്രം


ഫ്രഞ്ച് ഓപ്പൺ ക്വാർട്ടറിൽ ഒരു ഫൈനൽ | Fanport | Featured News Malayalam\nHome Tennis French Open ഫ്രഞ്ച് ഓപ്പൺ ക്വാർട്ടറിൽ ഒരു ഫൈനൽ\nഫ്രഞ്ച് ഓപ്പൺ ക്വാർട്ടറിൽ ഒരു ഫൈനൽ\nMay 30, 2022 - 12:58 PM\nറോളണ്ട് ഗാരോസിൽ ഫ്രഞ്ച് ഓപ്പൺ നാലാം റൗണ്ട് കളികൾ ഇനിയും കഴിയാനുണ്ട്. ഈ റൗണ്ടിൽ തന്നെ ഇന്നുള്ള കളികൾ ആവേശകരമായ ടെന്നീസ് പ്രദർശനം കാഴ്ചവയ്ക്കുന്നതാണ്. പക്ഷെ ടെന്നീസ് അനുവാചകർ ഇപ്പോൾ ഉറ്റു നോക്കുന്നത് നാളത്തെ ക്വാർട്ടർ ഫൈനൽ മത്സരങ്ങളെയാണ്.\nഉറപ്പായ ഈ രണ്ട് ക്വാർട്ടർ മത്സരങ്ങളും ഒരു ടെന്നീസ് സ്നേഹിയെ സംബന്ധിച്ചു കളിയുടെ പെരുന്നാളാണ്. സ്വെറെവ് ആദ്യ ക്വാർട്ടറിൽ അൽക്കറാസിനെ നേരിടുമ്പോൾ, നാലാം ക്വാർട്ടറിൽ കിംഗ് ഓഫ് ക്ലേ നദാലിനെ നേരിടുന്നത് ജോക്കോവിച്ചാണ്. ഇതിൽ ഏതാകും ആവേശകരം എന്നു ചോദിച്ചാൽ ബുദ്ധിമുട്ടാകും. സ്വെറെവ്-അൽക്കറാസ് കളിയിൽ തീ പാറും എന്ന കാര്യത്തിൽ സംശയമില്ല, പക്ഷെ ഞാൻ സംശയമന്യേ പറയും ജോക്കോ-നദാൽ കളിയാണ് ഉത്തമം, ഉദ്വേഗജനകം എന്ന്.\nടെന്നീസിൽ എക്കാലത്തെയും മികച്ച രണ്ട് കളിക്കാർ, തമ്മിൽ ചരിത്രം ഏറെയുള്ള വ്യക്തികൾ, കണക്കുകൾ ഇനിയും തീർക്കാൻ ബാക്കിയുള്ള രണ്ട് പേർ, റെക്കോർഡുകൾ കാക്കാനും തിരുത്താനും ആഗ്രഹിക്കുന്ന പ്ലെയേഴ്‌സ്..ഇങ്ങനെ പരസ്പരം ഒരുപാട് കഥകൾ പിണഞ്ഞു കിടക്കുന്ന ടെന്നീസ് ഇതിഹാസങ്ങളാണ് രണ്ട് പേരും. ഒരു ഫൈനൽ പ്രതീതി ഉണർത്താൻ സാധ്യതയുള്ള കളിയാകും, പ്രവചിക്കാൻ സാധ്യമല്ല.\nടൂർണമെന്റിൽ ഇതു വരെ ഒരു സെറ്റും നഷ്ടപ്പെടുത്താതെ കളിച്ച ജോക്കോവിച്ചിനു മുൻതൂക്കം നൽകാൻ മുതിർന്നാൽ, ഫൈവ് സെറ്റർ കളികളുടെ ആശാനായ നദാലിനെ കുറച്ചു കാണുന്നതായി പോകും. 21 ഗ്രാൻഡ്സ്ലാം നേടിയ നദാലിനെ തോൽപ്പിച്ചു ഒപ്പത്തിനൊപ്പം എത്താൻ ശ്രമിക്കുന്ന ജോക്കോവിച്ചിന്, 13 ഫ്രഞ്ച് ഓപ്പൺ വിജയിച്ച നദാലിനെ മൺ കോർട്ടിൽ തോൽപ്പിച്ചു താൻ ഒരു ഹാർഡ് കോർട്ട് കളിക്കാരൻ മാത്രമല്ല എന്നു തെളിയിക്കാൻ കൂടിയുള്ള അവസരമാണ്. ഇതിന് മുൻപ് രണ്ട് ഫ്രഞ്ച് ഓപ്പൺ നേടിയ ജോക്കോ, പാരിസിൽ നദാലിനെ തോല്പിച്ചിട്ടുള്ള ചുരുക്കം കളിക്കാരിൽ ഒരാളാണ്.\nനദാലിനെ സംബന്ധിച്ച്, സമയവും പരിക്കുകളും ഒരു പ്രശ്നമാണ്. അടുത്ത കൊല്ലം എത്ര കളിക്കാൻ സാധിക്കും എന്നു പറയാൻ കഴിയില്ല. ഇത് നന്നായറിവുന്ന നദാൽ തന്റെ ഓരോ കളിയും, ഇനി ഒരവസരം കിട്ടിയില്ലെങ്കിലോ എന്ന മട്ടിൽ ആണ് കളിക്കുന്നത്. ഒരു ഗ്രാൻഡ്സ്ലാം കൂടി നേടി തന്റെ പുറകെയുള്ള ഫെഡററെയും, ജോക്കോവിച്ചിനെയും രണ്ടടി അകലത്തിൽ നിറുത്താനാകും നദാൽ ശ്രമിക്കുക.\nഇതൊക്കെ കൊണ്ട് തന്നെ ഈ കൊല്ലത്തെ മികച്ച ടെന്നീസ് മാച്ചുകളിൽ ഒന്നാകും നാളത്തെ ഈ ഫ്രഞ്ച് ഓപ്പൺ ക്വാർട്ടർ എന്ന കാര്യത്തിൽ സംശയമില്ല. രണ്ടിൽ ഒരാൾക്ക് ഫൈനൽ കളിയാകും എന്നുറപ്പുള്ള ക്വാർട്ടറിലെ ഈ കളി, ഒരു ഫൈനലിന്റെ പ്രതീതി കാണികളിൽ ഉണ്ടാക്കിയാൽ അതിശയിക്കാനില്ല.\nPrevious articleഐ.പി.എൽ കിരീടനേട്ടത്തിൽ ധോണിയെ മറികടന്ന് ഹർദിക് പാണ്ഡ്യ\nNext articleഇന്ത്യയ്ക്കായി ലോകകപ്പ് നേടണം – ഹാര്‍ദ്ദിക് പാണ്ഡ്യ


‘എനിക്ക് വല്ലാതെ പേടി തോന്നുന്നു’ ; കുറിപ്പുമായി വിഡി സതീശന് – Chandrika Daily\nBy web desk3Sunday December 27, 2020 13:10 pm\n‘എനിക്ക് വല്ലാതെ പേടി തോന്നുന്നു’ ; കുറിപ്പുമായി വിഡി സതീശന്\nനാം പുറകിലേക്ക് നടക്കുകയാണോ?, എനിക്ക് വല്ലാതെ പേടി തോന്നുന്നുവെന്ന് സതീശന് ഫെയ്‌സ്ബുക്കില് കുറിച്ചു\nകൊച്ചി: ഇതരജാതിയില്‍പ്പെട്ട പെണ്‍കുട്ടിയെ പ്രണയിച്ച് വിവാഹം കഴിച്ച യുവാവ് വിവാഹത്തിന്റെ 88ാം നാളില് കുത്തേറ്റ് മരിച്ച സംഭവത്തില് പ്രതികരണവുമായി വിഡി സതീശന്. മകളെ വിവാഹം ചെയ്തയാളെ 90 ദിവസം കഴിഞ്ഞ് കൊലപ്പെടുത്തി അവളെ വിധവയാക്കിയാല് എന്ത് അഭിമാനമാണ് സംരക്ഷിക്കപ്പെടുക. നാം പുറകിലേക്ക് നടക്കുകയാണോ?, എനിക്ക് വല്ലാതെ പേടി തോന്നുന്നുവെന്ന് സതീശന് ഫെയ്‌സ്ബുക്കില് കുറിച്ചു.\nശനിയാഴ്ചയാണ് യുവാവിനെ ഭാര്യയുടെ അച്ഛനും അമ്മാവനും ചേര്‍ന്ന് പട്ടാപ്പകല് കൊലപ്പെടുത്തിയത്. പാലക്കാട് തേങ്കുറുശി ഇലമന്ദം ആനന്ദ് വീട്ടില് ആറുമുഖന്റെ മകന് അനീഷ് ആണ് കൊല്ലപ്പെട്ടത്. അനീഷിന്റെ ഭാര്യ ഹരിതയുടെ അച്ഛന് ഇലമന്ദം ചെറുതപ്പുല്ലൂര്‍ക്കാട് വീട്ടില് പ്രഭുകുമാര്, പ്രഭുകുമാറിന്റെ ഭാര്യാസഹോദരന് സുരേഷ് എന്നിവരെ പൊലീസ് അറസ്റ്റ് ചെയ്തു.\nക്രിസ്മസ് ദിനത്തില് വൈകിട്ട് ആറരയോടെയായിരുന്നു നാടിനെ നടുക്കിയ കൊലപാതകം. സഹോദരന് അരുണ്‍കുമാറിനൊപ്പം വീടിനുസമീപം മാനാംകുളമ്പ് സ്‌കൂളിനടുത്ത് ജങ്ഷനിലെ കടയിലേക്ക് അനീഷ് പോയപ്പോഴാണ് ആക്രമിച്ചത്. അരുണ് കടയിലേക്കു കയറുകയും അനീഷ് ബൈക്കില് കാത്തിരിക്കുകയുമായിരുന്നു. ഈ സമയം ഇരുമ്പുദണ്ഡ്, വടിവാള് ഉള്‍പ്പെടെ മാരകായുധങ്ങളുമായി എത്തിയ പ്രഭുകുമാറും സുരേഷും അനീഷിനെ അടിച്ചുവീഴ്ത്തി തുടകളില് കത്തികൊണ്ട് കുത്തി.\nപ്രണയത്തിലായിരുന്ന അനീഷും ഹരിതയും മൂന്നുമാസംമുമ്പാണ് വിവാഹിതരായത്. വിവാഹത്തെ ഹരിതയുടെ വീട്ടുകാര് ശക്തമായി എതിര്‍ത്തു. അനീഷിന്റെ ജാതിയും സാമ്പത്തികപിന്നോക്കാവസ്ഥയുമാണ് ഉയര്‍ന്ന വിഭാഗത്തില്‍പ്പെട്ട യുവതിയുടെ വീട്ടുകാരുടെ എതിര്‍പ്പിനു കാരണം. തമിഴ്‌നാട്ടില് വേരുള്ള കുടുംബമാണ് ഹരിതയുടേത്. പിന്നോക്കജാതിക്കാരനായ അനീഷ് പെയിന്റിങ് തൊഴിലാളിയാണ്.\nവിഡി സതീശന്റെ കുറിപ്പ്\nനമ്മുടെ സമൂഹത്തിനിതെന്തു പറ്റി?\nമകളെ വിവാഹം ചെയ്തയാളെ 90 ദിവസം കഴിഞ്ഞ് കൊലപ്പെടുത്തി അവളെ വിധവയാക്കിയാല് എന്ത് അഭിമാനമാണ് സംരക്ഷിക്കപ്പെടുക?\nനാം പുറകിലേക്ക് നടക്കുകയാണോ?\nഎനിക്ക് വല്ലാതെ പേടി തോന്നുന്നു.


ദേശീയ കൗണ്‍സില് സമ്മേളനം: പൗരപ്രമുഖരടങ്ങുന്ന സ്വാഗതസംഘം; വന് ജനപങ്കാളിത്തം :: Janmabhumi Daily\nThursday 1 September 2016 10:10 am IST\nകോഴിക്കോട്: സപ്തംബര് 23,24,25 തിയ്യതികളില് കോഴിക്കോട്ട് നടക്കുന്ന ബിജെപി ദേശീയ കൗണ്‍സി ല് സമ്മേളനത്തിന്റെ സ്വാഗത സംഘ രൂപീകരണ യോഗത്തില് വന് ജനപങ്കാളിത്തം. പാര്‍ട്ടിയുടെ ആദ്യകാല പ്രവര്‍ത്തകര് മുതല് നൂറുകണക്കിന് വനിതാ പ്രവര്‍ത്തകരും യോഗത്തില് പങ്കെടുത്തു. രാഷ്ട്രീയ ജനസഭ അദ്ധ്യക്ഷ സി.കെ. ജാനുവാണ് സമ്മേളനത്തിന്റെ ഉദ്ഘാടനം നിര്‍വഹിച്ചത്. ജാനുവിന്റെ പ്രസംഗത്തെ സദസ്സ് ഹര്‍ഷാരവത്തോടെയാ ണ് സ്വാഗതം ചെയ്തത്. രാഷ്ട്രീയ ജനസഭ നേതാക്കളായ തെക്കന് സുനില്‍കുമാര്, കുമാരദാസ് എന്നിവരും യോഗത്തില് പങ്കെടുത്തു. സവിശേഷമായ രാഷ്ട്രീയ പ്രാധാന്യമാണ് കോഴിക്കോട്ട് നടക്കുന്ന ദേശീയ സമ്മേളനത്തിനുള്ളതെന്ന് ബിജെപി ദേശീയ സെക്രട്ടറി എച്ച്. രാജ പറഞ്ഞു. ഇരു മുന്നണികള്‍ക്കും വന് തിരിച്ചടിയാണ് കേരളത്തില് നേരിടുന്നത്. രാഷ്ട്രീയമായി മുന്നേറുന്ന ഏക പാര്‍ട്ടി ബിജെപിയാണെന്ന് കഴിഞ്ഞ തെരഞ്ഞെടുപ്പുകള് തെളിയിച്ചുകഴിഞ്ഞു. കമ്യൂണിസത്തിന്റെയും മുതലാളിത്തത്തിന്റെയും പരാജയം നേരിട്ടുകഴിഞ്ഞ ലോകം ഉറ്റുനോക്കുന്നത് ഏകാത്മ മാനവ ദര്‍ശനത്തിലേക്കാണ്. ദീനദയാല് ഉപാദ്ധ്യായയുടെ ജന്മശതാബ്ദി വര്‍ഷാഘോഷത്തിന് തുടക്കം കുറിക്കുന്ന സമ്മേളനം കൂടിയാണിത് അദ്ദേഹം പറഞ്ഞു. ബിജെപിയുടെ മുതിര്‍ന്ന നേതാവ് അഹല്യ ശങ്കര് അടക്കം ആദ്യകാല പ്രവര്‍ത്തകരുടെ സാന്നിദ്ധ്യം സമ്മേളനത്തിന് ആവേശം പകര്‍ന്നു. കോഴിക്കോട്ടെ പ്രമുഖരടങ്ങുന്ന പൗരാവലിയുടെ സാന്നിദ്ധ്യം സമ്മേളനത്തിന്റെ വിജയത്തുടക്കത്തിന് നാന്ദി കുറിച്ചു. വ്യാവസായിക, വിദ്യാഭ്യാസ, സാംസ്‌കാരിക രംഗ ത്തെ പ്രമുഖരടങ്ങുന്ന സ്വാഗതസംഘമാണ് ഇന്നലെ രൂപീകരിച്ചത്. ബിജെപി ദേശീയ, സംസ്ഥാന നേതാക്കള് യോഗത്തിന് നേതൃത്വം നല്‍കി. ബിജെപി മേഖലാ അദ്ധ്യക്ഷന് വി.വി. രാജന്, പി. രഘുനാഥ്, സി. കൃഷ്ണകുമാര്, അഡ്വ. കെ.പി. പ്രകാശ്ബാബു, ടി.പി. ജയചന്ദ്രന്, പി. ജിജേന്ദ്രന്, ടി. ബാലസോമന്, ടി.വി. ഉണ്ണികൃഷ്ണന്, ടി.പി. സുരേഷ്, ഗിരീഷ് തേവള്ളി, പി.സി. മോഹനന് മാസ്റ്റര്, വിവിധ മോര്‍ച്ച നേതാക്കള്, മണ്ഡലം ഭാരവാഹികള് എന്നിവര് സമ്മേളനത്തില് പങ്കെടുത്തു.\nദേശീയ വിചാരസത്രം: സ്വാഗതസംഘം രൂപീകരിച്ചു


വ്യാഴം, 24 സെപ്‌റ്റംബര് 2020 (22:53 IST)\nആരാധകർ ആകാംക്ഷയോടെ കാത്തിരിക്കുന്ന അജിത്തിൻറെ ചിത്രമാണ് 'വലിമൈ'. നേർക്കൊണ്ട പാർവൈ എന്ന ചിത്രത്തിന്റെ വിജയത്തിനുശേഷം അജിത്, സംവിധായകൻ എച്ച് വിനോദ്, നിർമ്മാതാവ് ബോണി കപൂർ എന്നിവർ ‘വലിമൈ’ക്കായി വീണ്ടും ഒന്നിക്കുന്ന ഈ ചിത്രത്തിനായി കാത്തിരിക്കുന്ന ആരാധകർക്കൊരു സന്തോഷവാർത്തയാണ് ഇപ്പോൾ കോളിവുഡിൽ നിന്ന് വരുന്നത്.\nകൊറോണ വ്യാപനത്തെ തുടർന്ന് ചിത്രീകരണം നിർത്തിവെച്ച സിനിമയുടെ ഷൂട്ടിംഗ് പുനരാരംഭിച്ചിരിക്കുകയാണ്. ചെന്നൈയുടെ പ്രാന്തപ്രദേശങ്ങളിലാണ് ചിത്രീകരണം നടക്കുന്നതെന്നാണ് വിവരം. കോവിഡ് പ്രോട്ടോകോൾ പ്രകാരമാണ് ഷൂട്ടിംഗ് നടക്കുന്നത്. നിലവിൽ അജിത്ത് ഇല്ലാത്ത രംഗങ്ങളാണ് ചിത്രീകരിക്കുന്നത്. താരം പിന്നീട് ജോയിന് ചെയ്യും.\nബോളിവുഡിൽ ഹെലനാകാൻ ജാൻ‌വി, ചിത്രത്തിന്റെ റീ‌മേക്ക് അവകാശം സ്വന്തമാക്കി ബോണി കപൂർ\nഅന്ന ബെന്നിന്റെ ഹെലൻ ബോളിവുഡിലേക്ക് !\nഅജിത്തിന്റെ 'വലിമൈ' ഒരേ സമയം തമിഴിലും ഹിന്ദിയിലും\nഅഞ്ചരയ്‌ക്ക് ഷൂട്ടിംഗ് പറഞ്ഞാല് അജിത്ത്4മണിക്കെത്തും !\nവലിമൈ തകര്‍പ്പന് ആക്ഷന് ത്രില്ലര്, അജിത്തിനെ നേരിടാന് കാര്‍ത്തികേയ !


Home » SHOWBIZ » ത്രില്ലും ചിന്തയുമായി പ്രവാസി മലയാളിയുടെ സിനിമ’സെയ്ഫ്’ ഒക്ടോബര് 18ന് റിലീസാകും\nദുബായ്: കേരളത്തിലെ സമകാലീന സംഭവ വികാസങ്ങള് മലയാളി ബിസിനസുകാരനെ എത്തിച്ചത് സാമൂഹിക പ്രസക്തിയുള്ള സിനിമയിലേയ്ക്ക്. ദുബായില് ബിസിനസുകാരനായ ഷാജി പല്ലാരിമംഗലം രചനയും നിര്‍മാണവും നിര്‍വഹിച്ച് പ്രദീപ് കാളിപുറയത്ത് സംവിധാനം ചെയ്ത ‘സെയ്ഫ്’ എന്ന മലയാള ചിത്രം ഒക്ടോബര് 18ന് റിലീസാകും.\n2016 ഓഗസ്റ്റില് തിരുവനന്തപുരത്ത് നിന്നുള്ള എമിറേറ്റ്‌സ് വിമാനം ദുബായ് രാജ്യാന്തര വിമാനത്താവളത്തില് ഇറങ്ങുന്നതിനിടെ തീ പിടിച്ച സംഭവമാണ് സിനിമാലോചനയ്ക്ക് വിത്തുപാകിയത്. ഈ വിമാനത്തിലെ യാത്രക്കാരായിരുന്നു മാവേലിക്കര സ്വദേശി ഷാജിയും ഭാര്യയും സ്‌കൂള് വിദ്യാര്‍ഥികളായ മൂന്നു പെണ്‍മക്കളും. നാട്ടില് നിന്നു തിരിച്ചുവരികയായിരുന്ന കുടുംബത്തിനടക്കം യാത്രക്കാരില് ആര്‍ക്കും പരുക്കോ മറ്റോ സംഭവിച്ചിരുന്നില്ലെങ്കിലും അപകടത്തിന്റെ ഞെട്ടലില് നിന്ന് കുടുംബം മോചിതരാകാന് ഏറെ നാളുകളെടുത്തു.\nഇതു കൂടാതെ മാധ്യമങ്ങളില് നിത്യേന പ്രത്യക്ഷപ്പെടുന്ന, കേരളത്തില് നടക്കുന്ന അക്രമ, പീഡന വാര്‍ത്തകളും കുട്ടികളെ അലോസരപ്പെടുത്തിക്കൊണ്ടിരുന്നു. തങ്ങളെങ്ങനെ ഇനി കേരളത്തില് സുരക്ഷിതരായി താമസിക്കും എന്നായിരുന്നു മക്കളുടെ ആശങ്ക. കേരളം ജീവിത സുരക്ഷയ്ക്ക് അനുയോജ്യമാണ്; പക്ഷേ, അതിന് നിയമപാലകരുടെ സേവനം കൂടാതെ, അവിടെ ജീവിക്കുന്നവരുടെ ജാഗ്രത കൂടി വേണം. ഈ ആശയത്തില് നിന്നാണ് എപിഫാണി എന്റര്‍ടൈന്‍മെന്റ്‌സിന്റെ ബാനറില് സാമൂഹിക സുരക്ഷയുടെ പ്രാധാന്യം പ്രമേയമാക്കിയ ‘സെയ്ഫ്’ എന്ന ത്രില്ലര് കുടുംബ ചിത്രം പിറക്കുന്നത്.\nദുബായില് ബിസിനസുകാരനായ സര്‍ജു മാത്യുവുമായി ചേര്‍ന്നാണ് ചിത്രം നിര്‍മിച്ചത്. ഷാജി തന്നെ ചിത്രത്തിന്റെ കഥയും തിരക്കഥയും സംഭാഷണവും നിര്‍വഹിച്ചു. തമിഴിലെ അറിയപ്പെടുന്ന ഛായാഗ്രഹകനും ആഡ് ഫിലിം മേയ്ക്കറുമായ പ്രദീപ് കാളിപുറയത്തിന്റെ ആദ്യ സംവിധാന സംരംഭമാണിത്. സിജു വില്‍സണ്, അപര്‍ണ ഗോപിനാഥ്, അനുശ്രീ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. കൂടാതെ, അജി ജോണ്, ഹരീഷ് പേരാടി, ശിവജി ഗുരുവായൂര് തുടങ്ങിയ അറുപതിലേറെ അഭിനേതാക്കളുമുണ്ട്. ഷാജി പല്ലാരിമംഗലവും സര്‍ജു മാത്യുവും അപ്രധാനമല്ലാത്ത കഥാപാത്രങ്ങളെ അവതരിപ്പിക്കുന്നു. നീല് ഒകുഞ്ഞയാണ് ഛായാഗ്രാഹണം. അരുണ് അലാട്ട്, ശ്യാം മുരളീധര്, റോബിന് കുര്യന് എന്നിവര് രചിച്ച് രാഹുല് സുബ്രഹ്മണ്യം സംഗീതം നല്‍കി വിജയ് യേശുദാസ്, സിതാര, കെ.എസ്.ഹരിശങ്കര് എന്നിവര് ആലപിച്ച പാട്ടുകള് ഹിറ്റ് ചാര്‍ട്ടില് ഇടം പിടിക്കുമെന്നുറപ്പാണ്.\nശ്രീകുമാര് മേനോനെതിരെ പരാതിയുമായി നടി മഞ്ജു വാര്യര്


ധിക്കാരിയായ റിയലിസ്റ്റ്-ഗുസ്താഫ് കൂബെ - നവമലയാളി | NAVAMALAYALI\nBy ഡോ.ഹരികൃഷ്ണന് / August 24, 2017\nധിക്കാരിയായ റിയലിസ്റ്റ്-ഗുസ്താഫ് കൂബെ\nതന്റേടിയായ അഭിമാനിയെന്നു സ്വയം വിളിക്കാനായിരുന്നു ഗുസ്താഫ് കൂബെയ്ക്കിഷ്ടം. ചിത്രവിമര്‍ശകര്‍ക്കെല്ലാം പുറംതിരിഞ്ഞു നടന്ന ഒരു പ്രതിഭാധനന്. 1855-ല് പാരീസില് നടന്ന അന്താരാഷ്ട്രചിത്രപ്രദര്‍ശനത്തില് കൂബെയുടെ ചിത്രം നിരസിക്കപ്പെട്ടുവത്രേ. പിന്നെ ഒരു വാശിയെന്നോണം….\nതന്റേടിയായ അഭിമാനിയെന്നു സ്വയം വിളിക്കാനായിരുന്നു ഗുസ്താഫ് കൂബെയ്ക്കിഷ്ടം. ചിത്രവിമര്‍ശകര്‍ക്കെല്ലാം പുറംതിരിഞ്ഞു നടന്ന ഒരു പ്രതിഭാധനന്. 1855-ല് പാരീസില് നടന്ന അന്താരാഷ്ട്രചിത്രപ്രദര്‍ശനത്തില് കൂബെയുടെ ചിത്രം നിരസിക്കപ്പെട്ടുവത്രേ. പിന്നെ ഒരു വാശിയെന്നോണം. ആ പ്രദര്‍ശനഗരിക്കടുത്തുതന്നെ സ്വന്തമായൊരു പവിലിയന് തന്നെ കെട്ടിപ്പൊക്കി ഈ തന്നിഷ്ടക്കാരന്.\nഅര്‍നാന് എന്ന കൊച്ചുപട്ടണത്തില്‍നിന്നാണ് കൂബെ വെറും ഇരുപത്തൊന്നാം വയസ്സില് പാരീസിലേക്കെത്തിയത്. കുറേയേറെ കാര്യങ്ങള് ചെയ്തുതീര്‍ക്കാനുള്ള വെമ്പലിലും ഒട്ടൊരു അഹങ്കാരത്തോടെയുമായിരുന്നു ആ ചിത്രകാരന്‍റെ വരവ്. കൂട്ടുകെട്ടാണെങ്കിലോ, ബോദലെയറിനെപ്പോലുള്ള ചിന്തകരുമായിട്ടും. കൂബേയ്ക്ക് പിന്നെ തിരിഞ്ഞുനോക്കേണ്ടിവന്നിട്ടില്ല. തുടര്‍ന്നങ്ങോട്ട്, അത്ഭുതകരമായ, അതേസമയം വിവാദകലുഷിതമായ ഒരു പ്രയാണമായിരുന്നു. കലാചരിത്രത്തില് സ്വന്തമായ ഒരു പുതുപന്ഥാവ് തന്നെ വെട്ടിത്തുറന്നു ധിക്കാരിയായ ആ ചെറുപ്പക്കാരന്.\nജീവിതത്തിന്‍റെ യഥാതഥമായ ചിത്രീകരണത്തിലാണ് കൂബെ വിശ്വാസം അര്‍പ്പിച്ചിരുന്നത്. നേരില് കാണാനാവാത്ത ഒന്നിനെ വരയ്ക്കുന്നത് വ്യര്‍ത്ഥമെന്നദ്ദേഹം കരുതി. നമുക്കു ചുറ്റുമുള്ള ഓരോന്നിലേക്കും പാരീസുകാരുടെ ശ്രദ്ധയെ ആ ചിത്രകാരന് ക്ഷണിച്ചു. ആ കാഴ്ചകളെയൊക്കെ അതേപടി അദ്ദേഹം തന്‍റെ ചിത്രത്തിലേക്ക് പകര്‍ത്തി. അത് സുന്ദരമോ, മോശമോ ഇനി അഥവാ വൃത്തികെട്ടതാണെങ്കില്‍പ്പോലും.\nഎന്തൊക്കെ പറഞ്ഞാലും, കൂബെയുടെ ചിത്രങ്ങളില് ഒരു പക്ഷെ, ഏറ്റവും മികച്ചതും ഏറെ നിഗൂഢവുമായത് 1855ല് മുഴുവനാക്കിയ ‘ചിത്രകാരന്‍റെ സ്റ്റുഡിയോ’ തന്നെ. ഈ ചിത്രം തന്നെയായിരുന്നു പാരീസിലെ അന്താരാഷ്ട്രജൂറി യോഗ്യതയില്ലെന്നു പറഞ്ഞു തള്ളിക്കളഞ്ഞത്. സത്യത്തില് പലയാവര്‍ത്തി നോക്കിയിരുന്നാലും മുഴുവനായും മനസ്സിലാക്കാനനുവദിക്കാത്ത, എന്നും എന്തൊക്കെയോ മറച്ചുവെയ്ക്കുന്ന, ഒരു മനോഹരചിത്രമാണിത്. ഒരറ്റത്തുനിന്നും വായിച്ചുതുടങ്ങിയാല് ദിവസങ്ങളെടുത്താലും തീര്‍ക്കാനാവാത്ത ഒരു അനന്തസ്വഭാവം ഈ ചിത്രത്തിനുണ്ട്. വെറുതേയല്ല, കൂബെ ഈ ചിത്രത്തെക്കുറിച്ച് ഇപ്രകാരം പറഞ്ഞത്. “എന്‍റെ ലോകം മുഴുവനായും ഈ ചിത്രത്തിലേക്ക് ഇറങ്ങിവരുന്നുണ്ടെന്നു എനിക്ക് തോന്നാറുണ്ട് പലപ്പോഴും” എന്ന്. എത്ര വാസ്തവം! ചിത്രകാരന്‍റെ മാത്രമല്ല, ഓരോ പ്രേക്ഷകന്‍റെയും ലോകങ്ങള്‍ക്കും ഇത്തരമൊരു ഗൃഹാതുരത്വം നിറഞ്ഞ അനുഭവം “ചിത്രകാരന്‍റെ സ്റ്റുഡിയോ” സമ്മാനിക്കുന്നുണ്ട്.\nഒരു പക്ഷെ, ഏതാനും ദൃഷ്ടാന്തങ്ങളിലൂടെ അല്പം ദുര്‍ഗ്രഹമെന്നുതന്നെ പറയാവുന്ന ഒരു അന്യാപദേശകഥ തന്നെയായിരിക്കാം കൂബെ ഇവിടെ വരഞ്ഞിട്ടിരിക്കുന്നത്. അതിലൂടെ തന്‍റെ ഏഴുവര്‍ഷത്തെ കലാജീവിതം തന്നെയാണ് ഒരുതരം ചിത്രപ്രച്ഛന്നതയിലൂടെ വിഷയമാക്കിയിരിക്കുന്നത്. 1855-ലെ ഈ ചിത്രത്തിന്‍റെ ആദ്യപ്രദര്‍ശനവേളയില് കൂബെ പറഞ്ഞതും മറ്റൊന്നല്ല. അധികാരവലയത്തിനു വഴങ്ങിനില്‍ക്കാന് കഴിയുന്ന ഒരാളായിരുന്നില്ല അദ്ദേഹം. സ്വന്തമായ നിയമങ്ങളിലും ചട്ടക്കൂടുകളിലും മാത്രമേ കൂബെ വിശ്വച്ചിരുന്നുള്ളൂ. ഒരു പക്ഷെ, റിയലിസത്തിന്‍റെതായ ലോകത്തിലെ ആദ്യത്തെ പ്രദര്‍ശനപവിലിയനില് കൂബെ സ്വന്തം ചിത്രങ്ങള് മാത്രമായി അവതരിപ്പിച്ചപ്പോള് കലാലോകം ഒരു വലിയ വഴിത്തിരിവിനു സാക്ഷ്യം വഹിക്കുകയായിരുന്നു. എങ്കിലും സ്വയം ഒരു റിയലിസ്റ്റ് ആയി കൂബെ കാണാന് തയ്യാറില്ലായിരുന്നു. ആ കലാപ്രസ്ഥാനവ്യതിയാനം എന്തിനെക്കാളുമേറെ ഒരു അനിവാര്യതയായിരുന്നു അദ്ദേഹത്തിന്. കൂബെ ഒരിക്കല് പറയുകയുണ്ടായി. “ഈ റിയലിസ്റ്റ് എന്ന പദം എന്നില് അടിച്ചേല്‍പിച്ചതാണ്, 1830ലെ ചിത്രകാരനെ കാല്പനികന് എന്നു വിളിച്ചിരുന്നതുപോലെ. പഴയകാല മഹാരഥന്മാരെയൊക്കെ ഞാന് വിശദമായി പഠിച്ചിട്ടുണ്ട്. അവരില് നിന്നെല്ലാം വേറിട്ടുനിന്ന്, ഈ ലോകത്തെ കാണാനും സ്വതന്ത്രമായ എന്‍റെ ചിന്തകള് ആവിഷ്കരിക്കാനും മാത്രമേ ഞാന് ശ്രമിച്ചിട്ടുള്ളൂ. എന്‍റെ കാലത്തെ യഥാതഥമായി, എന്‍റെ ആശയങ്ങളിലൂടെ അവതരിപ്പിക്കലായിരുന്നു ആ ഉദ്യമത്തിനു പിന്നില്. അതായത് ഞാനെന്ന ചിത്രകാരനെയല്ല, മറിച്ച്, ഞാനെന്ന പച്ചമനുഷ്യനെയായിരുന്നു എനിക്ക് കാണിക്കേണ്ടിയിരുന്നത്. ജീവിക്കുന്ന കലയായി മാറി എന്‍റെ ലക്ഷ്യം.”\nThe Painter’s Studio (L’Atelier du peintre)\nചിത്രത്തിന്‍റെ മധ്യത്തില് കൂബെ തന്നെയാണ്. കൈയ്യിലൊരു ചായപ്പലകയുമായി മനോഹരമായൊരു പ്രകൃതിദൃശ്യം തീര്‍ക്കുന്ന കൂബെയെ നോക്കി ഒരു കൊച്ചുമിടുക്കന് മിഴിച്ചുനില്‍ക്കുന്നു. അവന്‍റെ കാല്‍ക്കീഴില് സ്വതന്ത്രവിഹാരിയായ ഒരു വെള്ളപ്പൂച്ച. ചിത്രകാന്‍റെ തുറസ്സിനെത്തന്നെയായിരിക്കണം ആ മാര്‍ജ്ജാരഭാവം പ്രതിനിധീകരിക്കുന്നത്. തൊട്ടുപുറകില് പൂര്‍ണ്ണനഗ്നയായ ഒരു മോഡലും. കൂബെയുടെ ആ ഇരിപ്പിനു തീര്‍ച്ചയായും ഒരു പ്രത്യേകതയുണ്ട്. താടിയൊക്കെ മുന്നോട്ടു പൊക്കിപ്പിടിച്ചു, പിന്നോട്ടുചാഞ്ഞുള്ള, ഒട്ടൊരു ഔദ്ധത്യത്തോടുകൂടിയ ഇരിപ്പ്. ചിലപ്പോള് തന്‍റെ സ്ഥാനത്തെക്കുറിച്ചുള്ള തികഞ്ഞ ആത്മവിശ്വാസവുമാവാം. ഇതിലെവിടെയാ റിയലിസം എന്നു നമ്മള് ഒരുനിമിഷം നമ്മള് ചിന്തിച്ചുപോകും. സംശയലേശമന്യേ, ഈ യഥാതഥചിത്രത്തെ മന:പൂര്‍വ്വം സൃഷ്ടിച്ച പ്രതീകാത്മകയിലേക്കെത്തിക്കുകയാണ് ചിത്രകാരന്. കൂബെയ്ക്കതിനു കാരണങ്ങളുണ്ട്. താന് അനുഷ്ഠിച്ചുപോന്നിരുന്ന ചിത്രണരീതിയെയാണ് അദ്ദേഹം ഇവിടെ ആവിഷ്കരിക്കുന്നത്. വ്യവസായവിപ്ലവത്തെ തുടര്‍ന്ന് നാടെങ്ങും പുതുനഗരങ്ങള് വളര്‍ന്നുവന്നിരുന്ന കാലമായിരുന്നു പത്തൊമ്പതാം നൂറ്റാണ്ടിന്‍റെ മധ്യകാലം. പ്രകൃതിയിലേക്കുള്ള, സത്യത്തിലേക്കുള്ള ഒരു തിരിച്ചുപോക്കാണ് താന് ആഗ്രഹിക്കുന്നതെന്ന് പറയുകയായിരുന്നോ ആ ലാന്‍ഡ്സ്കേപ്പിലൂടെ അദ്ദേഹം?. ഒരുപാടു ലാന്‍ഡ്സ്കേപ്പ് ചിത്രങ്ങള് കൂബെ അക്കാലത്തു വരച്ചിരുന്നു എന്നത് ഇവിടെ ഓര്‍ക്കേണ്ടതാണ്.\nഅങ്ങനെ ആത്മകഥാംശമുള്ള ചിത്രമധ്യത്തില് നിന്നാണ് കൂബെയുടെ രേഖകളും വര്‍ണ്ണങ്ങളും വശങ്ങളിലേക്കു പടരുന്നത്. ആധുനികലോകത്തിന്‍റെ ഒരു പരിച്ഛേദം വലിയൊരു കൊലാഷെന്നോണം അവതരിപ്പിച്ചിരിക്കുന്നു. അതിനായി ഒരു വമ്പന് കാന്‍വാസുതന്നെയാണ് കൂബെ ഇവിടെ തയ്യാറാക്കിയിരിക്കുന്നത്. പത്തൊമ്പതടി നീളത്തിലുള്ള കൂറ്റന് ചിത്രം. ചിത്രത്തിന്‍റെ ഇടതുകോണില് ദൈനംദിനജീവിതത്തിലെ എല്ലാ ദീനതകളും കാണാം. നികൃഷ്ടവും നിസ്സഹായവുമായ ജീവിതപ്പകര്‍പ്പുകള്. എവിടേയുമെന്നപോലെ അവിടേയും സമ്പത്തുണ്ട്. ദാരിദ്ര്യമുണ്ട്. ചൂഷകനും ചൂഷിതനുമുണ്ട്. അക്കൂട്ടത്തില് ഒരു പുരോഹിതനേയും കച്ചവടക്കാരനേയും, പിന്നെ ഒരു വേട്ടക്കാരനേയും കാണാം. വേട്ടക്കാരന് യഥാര്‍ത്ഥത്തില് നെപ്പോളിയന് മൂന്നാമന് എന്ന ചക്രവര്‍ത്തിയാണെന്ന അഭിപ്രായം പണ്ഡിതരില് ശക്തമാണ്. ഒടുവിലായി, ഗിത്താറും നായയുമായി തെരുവിലലയുന്ന ഭിക്ഷക്കാരുമുണ്ടതില്.\nഅതേസമയം വലതുവശത്താണെങ്കില് അക്കാലത്തെ പ്രശസ്തരായ ഒരുപാടുപേരെ കാണാനൊക്കുന്നുണ്ട്. ചിത്രകാരനാവാന് ആഗ്രഹിച്ച് ഒടുവില് ചിത്രസംഗ്രാഹകനായി മാറിയ ആല്‍ഫ്രഡ് ബ്രൂയാസ്, സമൂഹത്തിലേക്ക് എന്തെങ്കിലും കൊടുക്കാനാവുന്നവര് മാത്രമേ സമൂഹത്തിന്‍റെ പങ്കുപറ്റാവൂ എന്നുറച്ചു വിശ്വസിച്ചിക്കുകയും ഫ്രഞ്ച് സാമൂഹ്യ-രാഷ്ട്രീയമണ്ഡലങ്ങളില് സ്വന്തം വ്യക്തിമുദ്ര പതിപ്പിക്കുകയുമുണ്ടായ പ്യേര്-ഷോസേഫ് പ്രുധോം, നോവലിസ്റ്റും കലാവിമര്‍ശകനുമായിരുന്ന ഷംഫ്ലോയ്റി, എന്നീ മഹാരഥന്മാരേയൊക്കെ അക്കൂട്ടത്തില് കാണാം. പക്ഷെ, ഈ വ്യവഹാരങ്ങളിലൊന്നും ഒരു തരിമ്പുപോലും ശ്രദ്ധയില്ലാതെ, തങ്ങളുടേതായ ലോകത്തില് അഭിരമിക്കുന്ന ചിലരെക്കൂടി കൂബെ നിഷ്കര്‍ഷം ഇവിടെ വരച്ചുചേര്‍ത്തിട്ടുണ്ട്. മേശപ്പുറത്തിരുന്ന് പുസ്തകത്താളുകളില് ഗാഢമായി മുഴുകിയിരിക്കുന്നത് കവിയും ചിന്തകനുമായ ബോദല്യെര് തന്നെ. ഇനി ജനവാതിലിനടുത്ത് പ്രേമകേളികളില് രമിക്കുന്ന പ്രണയജോടികളെ അരാഷ്ട്രീയവാദത്തിന്‍റെ കൂടപ്പിറപ്പുകളായിട്ടാണോ വരച്ചതെന്നറിയില്ല. ഈ ലോകത്തെന്തു കീഴ്മേല് മറിഞ്ഞാലും ചിലരീ ലോകത്തിലെന്നും സ്വസ്ഥരും നിസ്സംഗരും, ഒരു പക്ഷെ, സംതൃപ്തരുമാണല്ലോ.\nഎത്രയൊക്കെ കൂട്ടിയാലും കിഴിച്ചാലും ഈ ചിത്രം എന്തൊക്കെയോ ബാക്കിവെയ്ക്കുന്നു. മനസ്സിനും ചിന്തകള്‍ക്കും പിടിതരാത്ത ഒരുപാടു കാര്യങ്ങള്. ഒരു പക്ഷെ, കൂബെ വരച്ചുതീര്‍ന്നിട്ടേയില്ല ഈ ചിത്രമെന്നും തോന്നാം. തികച്ചും അലക്ഷ്യമായി വരച്ചിരിക്കുന്ന ചിത്രപശ്ചാത്തലം അതുതന്നെയല്ലേ വിളിച്ചുപറയുന്നത്. കാലമെത്ര കഴിഞ്ഞാലും ഈ ചിത്രക്കുരുക്ക് കുഴഞ്ഞുമറിഞ്ഞുതന്നെ കിടക്കുകയും ചെയ്യും. എങ്കിലും ചിത്രകാരനാണ് ഒരു ചിത്രത്തിന്‍റെ മൂലമെന്നും അവന്‍റെ ആവിഷ്കാരം മാത്രമാണതെന്നും ഇവിടെ അടിവരയിടാതെ വയ്യ. അതായത്, അര്‍ത്ഥങ്ങളിലും ചിത്രവായനകളിലും കുരുങ്ങാതെയുള്ള ഒരു പ്രയാണം ഈ കൂബെച്ചിത്രം നമ്മെ അനുഭവിപ്പിക്കുന്നുണ്ട്.\nകൂബെയുടെ ഒരു ചിത്രം കൂടി നമുക്കിവിടെ പരിചയപ്പെടാം.\nപത്തൊമ്പതാം നൂറ്റാണ്ടിന്‍റെ പകുതി. ഫ്രഞ്ചു വിപ്ലവത്തിന്‍റെ നിഷ്ഫലതയൊക്കെ ജനങ്ങൾ മനസ്സിലാക്കി വരുന്ന കാലം. ജൂൺദിനകലാപം എന്ന പേരിലൊരു സായുധമുന്നേറ്റം ഫ്രാൻസിനെ പിടിച്ചുകുലുക്കിയ ദിവസങ്ങൾ. പ്രക്ഷുബ്ധമായ അക്കാലത്തുതന്നേയാണ് ലോകകലാചരിത്രത്തെ മാറ്റിമറച്ച പുതുചിത്രണരീതിയുമായി ഗുസ്താവ് കൂബേ രംഗത്തുവരുന്നത് എന്നോര്‍ക്കണം. അതും മറ്റൊരു അതിവമ്പൻ ചിത്രവുമായി. 22 X 10 അടി വലിപ്പത്തിൽ. ആധുനികചിത്രകലയിൽ റിയലിസത്തിന് തുടക്കമിട്ട “അർനനിലെ ശവസംസ്കാരം” ആയിരുന്നു ആ ചിത്രം.\nകൂബേയുടെ വല്യമ്മാവന്‍റെ കബറടക്കമാണ് ഇതിൽ പ്രതിപാദ്യം. അവരുടെ തറവാട്ടു പട്ടണമായിരുന്നു അർനൻ. ആ സംഭവം എങ്ങനെ കണ്ടോ, അതുപോലെത്തന്നെ കൂബേ കാൻവാസിലാക്കി. അതായിരുന്നു യഥാതഥചിത്രങ്ങളുടെ രീതി. അങ്ങനേയല്ലാതെ വരയ്ക്കാൻ കൂബേക്ക് ആവുമായിരുന്നില്ല. ‘എനിക്കൊരു മാലാഖയെ കാണിച്ചു തരൂ, ഞാനതിനെ വരയ്ക്കാം.’ എന്ന കൂബേയുടെ പ്രശസ്തമായ ഉദ്ധരിണി ഈ സമയം ഓർമ്മ വരുന്നു.\nഈ ചിത്രത്തിൽ അതിവൈകാരികതകളില്ല, നാട്യങ്ങളുമില്ല. പ്രിയപ്പെട്ടവന്‍റെ വേർപ്പാടിൽ ദുഃഖിക്കുന്നവരെല്ലാം വരിയായി തടിച്ചുകൂടി നിൽക്കുകയാണ്. ആ ഇരുണ്ടുതുടങ്ങുന്ന സായാഹ്നവാനത്തിലേക്ക് മുഴച്ചുനിൽക്കുന്നത് ഒരേയൊരു ക്രൂശാരോഹണബിംബം മാത്രം. അതൊരു തീവ്രമായ ഓർമ്മപ്പെടുത്തലും, ദൈവത്തിനു മുന്നിലും എല്ലാവരും സമന്മാരാണെന്ന പുനർപ്രസ്താവനയുമായിരിക്കാം. പശ്ചാത്തലത്തിലെ ചെങ്കുത്തായ ഗിരിനിരകൾ മരണത്തിന്‍റെ ആകസ്മികതയ്ക്ക് ആക്കംകൂട്ടുന്നു.\nഈ ചടങ്ങിന്‍റെ കുലീനതയും ഔപചാരികതയും ഒട്ടൊക്കെ നിലനിർത്തിക്കൊണ്ടുതന്നെ, കൂബേ ഇതിൽ വരച്ചുചേർത്ത ചില പ്രതീകങ്ങൾ, നമ്മുടെ ശ്രദ്ധ വല്ലാതെ തിരിച്ചുവിടുന്നുമുണ്ട്. ഉദാഹരണത്തിന് ആ കുട്ടികളുടെ ഭാവം, എവിടെ നിന്നോ വന്നുചേർന്ന ഒരു ശ്വാനൻ എന്നിവ. കല എന്നാൽ നമ്മൾ അത് നേരിട്ടനുഭവിക്കുന്നതാണെന്ന് അടിവരയിട്ട് പറയുകയാണ് കൂബേ ഇവിടെ. ശവക്കുഴിയിലേക്ക് തൊട്ടടുത്ത നിമിഷം താഴ്ത്തപ്പെടുന്ന ശവമഞ്ചത്തെ ചിത്രത്തിൽ കാണിക്കുന്നില്ല. അതിനെ അപ്പാടെ മറഞ്ഞു കൊണ്ടാണ് പ്രധാനപുരോഹിതൻ നിൽക്കുന്നത്.\nആ ശവക്കുഴിയുടെ അറ്റത്ത് കാണുന്ന തലയോട്ടി ഒരു നിമിഷം നമ്മിൽ നടുക്കം സൃഷ്ടിച്ചേക്കാം. കുഴിയെടുത്തപ്പോൾ, ഇളകിപ്പോന്ന ഒരു പൂർവ്വപരേതന്‍റെ അവശിഷ്ടം. അലങ്കാരഭൂഷിതവും അത്യൗപചാരികവും സാമ്പ്രദായികവുമായ ചടങ്ങുകളുടെ വ്യർത്ഥത മുഴുവൻ വിളിച്ചു പറയുന്നുണ്ട് ആ തീക്ഷ്ണപ്രതീകം. മരണത്തിന്‍റെ അനിവാര്യതയ്ക്ക് ഇതിലും മൂര്‍ത്തമായ ഒരു ബിംബമുണ്ടോ? നമ്മുടേതെന്നു പറയാനായി നാം ജീവിക്കുന്ന ഈയൊരൊറ്റ നിമിഷം മാത്രം. ഏറ്റവും വലത്തേയറ്റത്ത് കറുപ്പിനുള്ളിൽ കാണുന്ന കൊച്ചുകുട്ടിയുടെ മുഖവും അതുപോലെ, നാളെയുടെ അനിശ്ചിതത്വത്തെത്തന്നെയാണ് വിളിച്ചുപറയുന്നത്.\nഅതെ. സത്യമായിട്ടുള്ളത് ഈ നിമിഷം മാത്രം. ഈ വര്‍ത്തമാനകാലം, അതിനെയാണ്, അതിനെ മാത്രമാണ് കൂബേ ഇവിടെ ഗാഢമായി പുണരുന്നത്. അതുതന്നെ ഈ ചിത്രത്തിന്‍റെ ദര്‍ശനവും. ഈ മഹാനായ ചിത്രകാരന് വിഭാവനം ചെയ്ത, അല്ലെങ്കില് സൃഷ്ടിച്ചെടുത്ത റിയലിസവും മറ്റൊന്നല്ല…\nപേര് ചിത്രകാരന്‍റെ സ്റ്റുഡിയോ അര്‍നാനിലെ ശവസംസ്കാരം\nചിത്രകാരന് ഗുസ്താഫ് കൂബെ ഗുസ്താഫ് കൂബെ\nവര്‍ഷം 1855 1850\nവലിപ്പം 598 x 361 സെ.മീ. 660 x 315 സെ.മീ.\nശൈലി റിയലിസം റിയലിസം\nസ്ഥലം മ്യൂസേ ദോര്‍സേ,\nപാരീസ്, ഫ്രാന്‍സ് മ്യൂസേ ദോര്‍സേ,


നേപ്പിയർ ഏകദിനം; ഇന്ത്യക്ക് 8 വിക്കറ്റ് ജയം – Evening Kerala News\nനേപ്പിയർ ഏകദിനത്തിൽ ന്യൂസിലൻഡിനെതിരെ ഇന്ത്യക്ക് ജയം. 8 വിക്കറ്‍റിനാണ് ഇന്ത്യ ന്യൂസിലന്‍റിനെ തോൽപ്പിച്ചത്. 158 റൺസ് വിജയലക്ഷ്യവുമായി ഇറങ്ങിയ ഇന്ത്യ രണ്ട് വിക്കറ്റ് മാത്‍രം നഷ്ടത്തിൽ വിജയം കാണുകയായിരുന്നു. ശിഖർ ധവാൻ അർദ്ധസെഞ്ച്വറി നേടി. വിരാട് കോഹ് ലി 45 റൺസ് എടുത്ത് പുറത്തായി.\nടോസ് നേടി ബാറ്റിംഗിനിറങ്ങിയ ആതിഥേയർ 38 ഓവറിൽ 157 റൺസിന് കൂടാരം കയറി. ഇന്ത്യക്കായി കുൽദീപ് യാദവ് നാല് വിക്കറ്റ് നേടി. മുഹമ്മദ് ഷമി മൂന്നും യൂസ്‍വേന്ദ്ര ചാഹൽ രണ്ടും വിക്കറ്റ് നേടി.കിവീസ് നിരയിൽ നായകൻ കെയ്‍ൻ വില്യംസണ് മാത്രമേ ഇന്ത്യൻ ബൗളിംഗിന് മുന്നിൽ പിടിച്ചുനിൽക്കാനായുള്ളൂ. ഗുപ്‍റ്റിലിനെ പുറത്താക്കിയ മുഹമ്മദ് ഷമി ഏറ്റവും വേഗത്തിൽ 100 വിക്കറ്റ് നേടുന്ന ഇന്ത്യൻ താരമായി.\nനവോത്ഥാന സമിതി ചെയര്‍മാന് വെള്ളാപ്പള്ളി നടേശനെതിരെ പ്രതികരണവുമായി കണ്‍വീനര് പുന്നല ശ്രീകുമാര് രംഗത്ത്


germany france portugal draw യൂറോ കപ്പ്: മരണ ഗ്രൂപ്പിൽ സമനിലകൾ; പ്രമുഖർ പ്രീക്വാർട്ടറിൽ\nയൂറോ കപ്പിലെ ഗ്രൂപ്പ് എഫിൽ ഇന്നലെ നടന്നത് തകർപ്പൻ മത്സരങ്ങൾ. പോർച്ചുഗൽ-ഫ്രാൻസ് മത്സരവും ജർമ്മനി-ഹംഗറി മത്സരവും സമനിലയായി. രണ്ട് മത്സരങ്ങളുടെയും സ്കോർ നില 2-2 ആണ്. ഇതോടെ ഫ്രാൻസ്, ജർമ്മനി, പോർച്ചുഗൽ എന്നീ ടീമുകൾ ഗ്രൂപ്പിൽ നിന്ന് പ്രീക്വാർട്ടർ പ്രവേശനം നേടി.\nഇരു ടീമുകളും ബലാബലം ഏറ്റുമുട്ടിയ ഫ്രാൻസ്-പോർച്ചുഗൽ മത്സരത്തിൽ കരീം ബെൻസേമ, ക്രിസ്ത്യാനോ റൊണാൾഡോ എന്നിവരാണ് യഥാക്രമം ഫ്രാൻസിനായും പോർച്ചുഗലിനായും വല ചലിപ്പിച്ചത്. ക്രിസ്ത്യാനോ 30, 60 മിനിട്ടുകളിൽ വല കുലുക്കിയപ്പോൾ ബെൻസേമ 45, 47 മിനിട്ടുകളിലാണ് ഗോൾ ഷീറ്റിൽ ഇടം നേടിയത്. ബെൻസേമയുടെ രണ്ടാം ഗോളൊഴികെ മറ്റെല്ലാം പെനാൽറ്റികളായിരുന്നു.\nകഴിഞ്ഞ യൂറോ കപ്പ് ഫൈനലിൻ്റെ ആവർത്തനമായിരുന്നു ഇന്നത്തെ ഫ്രാൻസ്-പോർച്ചുഗൽ മത്സരം. പ്രീക്വാർട്ടറിൽ എത്തണമെങ്കിൽ ഒരു സമനിലയെങ്കിലും ഉറപ്പിക്കേണ്ട ബാധ്യതയായിരുന്നു പോർച്ചുഗലിന് ഉണ്ടായിരുന്നത്. കഴിഞ്ഞ മത്സരങ്ങളിൽ നിറം മങ്ങിയ ബ്രൂണോ ഫെർണാണ്ടസിനെ ബെഞ്ചിലിരുത്തിയാണ് പോർച്ചുഗൽ ഇറങ്ങിയത്.\nകൊണ്ടും കൊടുത്തും മുന്നേറുന്നതിനിടെ 30ആം മിനിട്ടിൽ പോർച്ചുഗലിന് അനുകൂലമായ പെനാൽറ്റി. ഫ്രീ കിക്ക് ഹെഡ് ചെയ്യാനായി ഉയർന്ന് ചാടിയ പോർച്ചുഗീസ് താരം ഡാനിലോ പെരേരയെ ഫൗൾ ചെയ്തതിനു ലഭിച്ച പെനാൽറ്റി ക്രിസ്ത്യാനോ അനായാസം വലയിൽ നിക്ഷേപിച്ചു. ആദ്യ പകുതിയുടെ ഇഞ്ചുറി ടൈമിൽ ഫ്രാൻസ് സമനില ഗോൾ കണ്ടെത്തി. നെൽസൻ സമേഡോ എംബാപ്പെയെ ബോക്സിനുള്ളിൽ വീഴ്ത്തിയതിനു ലഭിച്ച പെനാൽറ്റി കരീം ബെൻസേമയും ഗോളാക്കി. 2015നു ശേഷം ദേശീയ ജഴ്സിയിൽ ബെൻസേമയുടെ ആദ്യ ഗോൾ.\nരണ്ടാം പകുതി ആരംഭിച്ച്2മിനിട്ടുകൾക്കുള്ളിൽ ഫ്രാൻസ് ആദ്യമായി കളിയിൽ ലീഡെടുത്തു. പോൾ പോഗ്ബയുടെ ത്രൂ ബോളിൽ നിന്ന് ബെൻസേമ കണ്ടെത്തിയ ഗോളോടെ ഫ്രാൻസ് കളിയിൽ ആഥിപത്യം സ്ഥാപിച്ചു. എന്നാൽ, 60ആം മിനിട്ടിൽ പെനാൽറ്റിയിലൂടെ വീണ്ടും പോർച്ചുഗൽ ഗോളടിച്ചു. ജൂൾസ് കൗണ്ടേയുടെ ഹാൻഡ് ബോളിൽ നിന്ന് ലഭിച്ച പെനാൽറ്റി ഗോളാക്കി മാറ്റിയ ക്രിസ്ത്യാനോ ഏറ്റവുമധികം രാജ്യാന്തര ഗോളുകളെന്ന ഇറാനിയൻ ഫുട്ബോളർ അലി ദേയിയുടെ റെക്കോർഡിനൊപ്പമെത്തി. ഇരുവർക്കും ഇപ്പോൾ 109 ഗോൾ വീതമുണ്ട്. ഈ ഗോളിനു ശേഷം ഇരു ടീമുകളും വിജയ ഗോളിനായി ശ്രമിച്ചെങ്കിലും ലക്ഷ്യം ഭേദിക്കാനായില്ല. തങ്ങൾക്ക് ലഭിച്ച ഒരു സുവർണാവസരം ഗോളാക്കി മാറ്റാൻ ഫ്രാൻസിനു കഴിഞ്ഞതുമില്ല.\nരണ്ടാം മത്സരത്തിൽ കരുത്തരായ ജർമ്മനിക്കെതിരെ സമനില പിടിച്ച ഹംഗറി മരണ ഗ്രൂപ്പിൽ തൻ്റെ കാല്പാദം പതിപ്പിച്ചിട്ടാണ് മടങ്ങുന്നത്. മൂന്ന് വമ്പന്മാർക്കിടയിൽ നാലാം സ്ഥാനക്കാരാവേണ്ടി വന്നെങ്കിലും മൂന്ന് മത്സരങ്ങളിൽ ഒരെണ്ണത്തിൽ മാത്രമാണ് അവർ പരാജയപ്പെട്ടത്. ഇന്നലെ നടന്ന മത്സരത്തിൽ ഹംഗറിക്കായി ആദം സലായ്, ആന്ദ്രേ ഷഫർ എന്നിവർ ഗോൾ നേടിയപ്പോൾ കായ് ഹാവെർട്സ്, ലിയോൺ ഗൊരെട്സ്ക എന്നിവരാണ് ജർമ്മൻ ഗോൾ സ്കോറർമാർ.\nഒരു സമനില കൊണ്ട് പ്രീക്വാർറ്റർ ഉറപ്പിക്കാവുന്ന ജർമ്മനിയെ കളി തുടങ്ങി 11 ആം മിനിട്ടിൽ തന്നെ ഹംഗറി ഞെട്ടിച്ചു. റൊണാൾഡ് സല്ലയുടെ ക്രോസിൽ നിന്ന് ഒരു ഡൈവിങ് ഹെഡറിലൂടെ ഹംഗേറിയൻ ക്യാപ്റ്റൻ ആദം സലയ് ആണ് ഗോൾ നേടിയത്. ഗോൾ നേടിയതിനു പിന്നാലെ പ്രതിരോധക്കോട്ട കെട്ടി ജർമ്മനിയെ തടുത്തുനിർത്തിയ ഹംഗറി ആദ്യ പകുതിയിൽ ഒരു ഗോൾ ലീഡുമായാണ് കളി അവസാനിപ്പിച്ചത്.\nസമനില ഗോളടിക്കാനുള്ള നിരന്തരം ശ്രമങ്ങൾക്കിടെ 66 ആം മിനിട്ടിൽ ജർമ്മനി ഹംഗേറിയൻ പ്രതിരോധം ഭേദിച്ചു. ടോണി ക്രൂസ് എടുത്ത ഒരു ഫ്രീകിക്ക് തട്ടിയകറ്റാൻ ശ്രമിച്ച് പരാജയപ്പെട്ട ഹംഗേറിയൻ ഗോൾ കീപ്പറുടെ പിഴവ് മുതലെടുത്ത് ഹാവെർട്സ് നേടിയ ഗോളിലൂടെ ജർമ്മനി കളിയിലേക്ക് തിരികെ എത്തി. എന്നാൽ, ഇതിന് ശേഷമുള്ള കിക്കോഫിൽ നിന്ന് ഹംഗറി വീണ്ടും ലീഡെടുത്തു. ആദം സാലയുടെ ലോംഗ് നോൾ പിടിച്ചെടുത്ത് 21കാരൻ ആന്ദ്രേ ഷഫർ ആണ് ഹംഗറിയുടെ രണ്ടാം ഗോൾ നേടിയത്. ഈ ഗോളോടെ ജർമ്മനി പൂർണമായും ആക്രമണത്തിലേക്ക് തിരിഞ്ഞു. 84ആം മിനിട്ടിൽ ലിയോൺ ഗൊരെട്സ്കയിലൂടെ ജർമ്മനി സമനില വീണ്ടും സമനില പിടിച്ചു. ഗൊരെട്സ്കയിൽ നിന്ന് പാ സ്വീകരിച്ച വെർണറുടെ ഷോട്ട് ഡിഫൻഡറിടെ കാലിൽ തട്ടി തെറിച്ചു. തുടർന്ന് ഗൊരെട്സ്കയുടെ ഫോളോ അപ്പ് ഷോട്ട് വല കുലുക്കുകയായിരുന്നു.\nStory Highlights: euro cup groupfgermany hungary france portugal draw\nRead more on: fRANCE | Germany | hungary | portugal\nജർമ്മനിയിൽ ഇളവ്; സ്റ്റേഡിയത്തിൽ ആരവം നിറയ്ക്കാനൊരുങ്ങി ബുണ്ടസ്ലിഗ


ഗള്‍ഫ് രാജ്യങ്ങളിലേക്കുള്ള വിമാനയാത്രാ നിരക്ക് കുറയ്ക്കുമെന്ന് കേന്ദ്രത്തിന്‍റെ ഉറപ്പ്- Centre promises to reduce surcharge imposed by airlines | Indian Express Malayalam\ncentre promise to reduce surcharge imposed by the airlines\nഗള്‍ഫ് രാജ്യങ്ങളിലേക്കുള്ള വിമാനയാത്രാ നിരക്ക് കുറയ്ക്കുമെന്ന് കേന്ദ്രത്തിന്‍റെ ഉറപ്പ്\nകൂടുതല് സര്‍വീസ് നടത്തുന്നതിന് പ്രോത്സാഹനമെന്ന നിലയില് ഏവിയേഷന് ടര്‍ബൈന് ഫ്യൂവലിന്‍റെ (എടിഎഫ്) വാറ്റ് സംസ്ഥാന സര്‍ക്കാര് കുറയ്ക്കണമെന്ന ആവശ്യം യോഗത്തില് എയര്‍ലൈന് കമ്പനികള് ഉന്നയിച്ചു.\nUpdated: May 15, 2017 8:48:46 pm\nന്യൂഡല്‍ഹി : ഗള്‍ഫ് രാജ്യങ്ങളിലേക്ക് ഉത്സവ സീസണില് വിമാന നിരക്ക് കുത്തനെ വര്‍ധിപ്പിക്കുന്ന പ്രവണത തിരുത്തുമെന്ന് കേന്ദ്ര സിവില് ഏവിയേഷന് മന്ത്രാലയത്തിന്‍റെ ഉറപ്പ് ലഭിച്ചതായി മുഖ്യമന്ത്രി പിണറായി വിജയന്. നേരത്തെ തന്നെ സംസ്ഥാനം കേന്ദ്രത്തോട് ഈ ആവശ്യം ഉന്നയിച്ചിരുന്നു. അവരിൽ നിന്ന് അനുകൂല പ്രതികരണം ഉണ്ടായിട്ടുണ്ട് എന്ന് മുഖ്യമന്ത്രി ഫേസ്ബുക്ക് പേജിലൂടെ അറിയിച്ചു.\nപുതുതായി തുടങ്ങുന്ന കണ്ണൂര് ഉള്‍പ്പെടെ കേരളത്തിലെ നാലു വിമാനത്താവളങ്ങളിലേക്ക് കൂടുതല് വിമാന സര്‍വീസുകള്, കേരളത്തിലെ നഗരങ്ങളെ ബന്ധിപ്പിച്ചു കൊണ്ട് കൂടതല് ആഭ്യന്തര സര്‍വീസുകള് എന്നീ ആവശ്യങ്ങള് സംബന്ധിച്ച് വിളിച്ചു ചേര്‍ത്ത എയര്‍ലൈന് കമ്പനികളുടെ യോഗത്തിലാണ് ഈ ആവശ്യം ഉന്നയിച്ചത്.\nഉത്സവ സീസണുകളില് നിരക്ക് വര്‍ധന ഒഴിവാക്കുന്നതിന് വിദേശ വിമാനകമ്പനികള്‍ക്ക് നിശ്ചിത ദിവസത്തേക്ക് കൂടതല് സീറ്റ് അനുവദിക്കാന് മന്ത്രാലയം തയാറാണെന്ന് യോഗത്തില് പങ്കെടുത്ത സിവില് ഏവിയേഷന് സെക്രട്ടറി ആര് എന് ചൗബേ പറഞ്ഞു. ഉഭയകക്ഷി കരാര് പ്രകാരമാണ് വിദേശ വിമാന കമ്പനികള്‍ക്ക് മന്ത്രാലയം സീറ്റ് അനുവദിക്കുന്നത്. മുന്‍കൂട്ടി സീറ്റ് വര്‍ധന തീരുമാനിക്കാന് കഴിഞ്ഞാല് നിരക്ക് കുത്തനെ ഉയര്‍ത്തുന്നത് ഒഴിവാക്കാന് കഴിയുമെന്ന് യോഗത്തില് പങ്കെടുത്ത എയര്‍ലൈന് കമ്പനികള് അറിയിച്ചു. ഇതു സംബന്ധിച്ച് കൂടുതല് ആലോചന നടത്തി.തീരുമാനമെടുക്കുമെന്നും ചൗബേ അറിയിച്ചു.\nഉത്സവ സീസണില് യാത്രക്കാരുടെ തിരക്ക് കൂടുമ്പോള് നിരക്ക് വര്‍ധിക്കുന്ന പ്രവണത ഒഴിവാക്കേണ്ടതാണ്. അതിന് ഒരുവിധ ന്യായീകരണവുമില്ല. പ്രവാസി മലയാളികളുടെ മുഖ്യ പരാതിയാണ് നിരക്കിലെ യുക്തിരഹിതമായ വര്‍ധന. യൂറോപ്പിലേക്കുള്ള നിരക്കിലും കൂടുതലാണ് ചില സീസണില് ഗള്‍ഫിലേക്ക് ഈടാക്കുന്നത്. യോഗത്തില് സിവില് ഏവിയേഷന് മന്ത്രാലയം ജോ. സെക്രട്ടറി അടക്കമുള്ള ഉദ്യോഗസ്ഥരും 20 എയര്‍ലൈന് കമ്പനികളുടെ മേധാവികളും പങ്കെടുത്തു. വ്യോമയാന മേഖലയുടെ വികസനത്തിന് ഒരു സംസ്ഥാന സര്‍ക്കാര് ഇത്തരത്തില് ഉന്നതതല യോഗം വിളിക്കുന്നത് ആദ്യമാണെന്ന് സെക്രട്ടറി ചൗബേ പറഞ്ഞു.\nകൂടുതല് സര്‍വീസ് നടത്തുന്നതിന് പ്രോത്സാഹനമെന്ന നിലയില് ഏവിയേഷന് ടര്‍ബൈന് ഫ്യൂവലിന്‍റെ (എടിഎഫ്) വാറ്റ് സംസ്ഥാന സര്‍ക്കാര് കുറയ്ക്കണമെന്ന ആവശ്യം യോഗത്തില് എയര്‍ലൈന് കമ്പനികള് ഉന്നയിച്ചു. ഇക്കാര്യം സര്‍ക്കാര് പരിഗണിക്കുന്നുണ്ട്. തീരുമാനം വൈകാതെ എടുക്കും.\nആഭ്യന്തര വിമാന സര്‍വീസുകള് വര്‍ധിപ്പിക്കുന്നതോടൊപ്പം നിരക്ക് യുക്തിസഹമാക്കണമെന്നും ആവശ്യപ്പെട്ടിട്ടുണ്ട്. 30 മിനുട്ട് പറക്കല് സമയമുള്ള തിരുവനന്തപുരം-കൊച്ചി റൂട്ടില് ചില സ്വകാര്യ കമ്പനികള് നാലായിരം രൂപയാണ് ഈടാക്കുന്നത്. ഇത് പുന:പരിശോധിക്കണം. തിരുവനന്തപുരം വിമാനത്താവളത്തിന്‍റെ വികസനത്തിനുള്ള സ്ഥലമെടുപ്പ് വേഗത്തിലാക്കുന്നുണ്ട്.\nകേരളത്തിലെ സിവില് ഏവിയേഷന് മേഖലയുടെ വികസനത്തിന് അനുയോജ്യമായ നയങ്ങളുമായാണ് സര്‍ക്കാര് മുന്നോട്ടുപോകുന്നത്. തീര്‍ഥാടകരുടെ സൗകര്യം പരിഗണിച്ച് ശബരിമലയില് വിമാനത്താവളം നിര്‍മിക്കാന് തീരുമാനിച്ചിട്ടുണ്ട്. ഈ മേഖലയില് വലിയ തോതില് പ്രവാസി മലയാളികളുമുണ്ട്. അതുകൊണ്ട് സിവില് ഏവിയേഷന് മേഖലക്ക് ശബരിമല വിമാനത്താവളം വലിയ സാധ്യതയാണ് തുറക്കുക.\nകണ്ണൂര് എയര്‍പോര്‍ട് ആരംഭിക്കുന്ന ദിവസം തന്നെ സര്‍വീസ് ആരംഭിക്കാന് മിക്കവരും സമ്മതം അറിയിച്ചു. എന്നാല്, വിദേശ വിമാന കമ്പനികള്‍ക്ക് ഉഭയകക്ഷി ധാരണ പ്രകാരമുള്ള സീറ്റ് വര്‍ധിപ്പിച്ചു കിട്ടണം. അക്കാര്യത്തില് സിവില് ഏവിയേഷന് സെക്രട്ടറി അനുകൂലമായാണ് പ്രതികരിച്ചത്.\nവിമാനയാത്ര ചെയ്യുന്ന ജനങ്ങളുടെ തോത് കേരളത്തില് വളരെ കൂടുതലാണെന്നത് കണക്കിലെടുത്ത് സംസ്ഥാനത്തിന് മികച്ച എയര് കണക്ടിവിറ്റി നല്‍കാന് ഇന്ത്യാ ഗവര്‍മെണ്ട് പ്രതിജ്ഞാബദ്ധമാണെന്ന് സെക്രട്ടറി പറഞ്ഞു.\nWeb Title: Centre promise to reduce surcharge imposed by the airlines\nസൗദിയിൽ കുടുങ്ങിയ രാജേന്ദ്രനും വിനോദിനും ഇനി നാട്ടിലേക്ക് മടങ്ങാം


kottayam: honey drop case3persons arrested | കോട്ടയത്ത് നടന്നത് വന് തട്ടിപ്പ്...പീഡനക്കേസിന്റെ പേരില്, സംഘം തട്ടിയത് ലക്ഷങ്ങള്, നിരവധി പേരെ - Malayalam Oneindia\njust now തൃശ്ശൂര് ജില്ലയില് 201 പേര്‍ക്ക് കൂടി കോവിഡ്; 355 പേര് രോഗമുക്തരായി\n5 min ago കോണ്‍ഗ്രസിന്റെ പെരുംകോട്ട; സിപിഎമ്മില് നിന്ന് അന്ന് പിടിച്ചെടുത്തു, അരനൂറ്റാണ്ടിന് ശേഷം കൈവിട്ട നിലമ്പൂര്\n11 min ago തെക്കിലും വടക്കിലും മധ്യ കേരളത്തിലും മുന്നില് എല്‍ഡിഎഫ്, 77 സീറ്റ് നേടും, ശബരിമല വിഷയമായാല്....\nPublished: July62020, 20:58 [IST]\nകോട്ടയം: ഹണിട്രാപ്പിന്റെ പേരില് കോട്ടയത്ത് നടന്നത് വന് തട്ടിപ്പ്. പീഡനക്കേസില് കുടുക്കുമെന്ന് ഭീഷണിപ്പെടുത്തിയായിരുന്നു തട്ടിപ്പ്. നിരവധി പേരെ ഇവര് കബളിപ്പിച്ചതായി റിപ്പോര്‍ട്ട്. ലക്ഷങ്ങളാണ് കവര്‍ന്നതെന്ന് പോലീസ് പറഞ്ഞു. അതേസമയം ഇവരെ പോലീസ് അറസ്റ്റ് ചെയ്തു. ലതാദേവി എന്ന സ്ത്രീയാണ് മുഖ്യപ്രതി. മറ്റ് രണ്ട് പ്രതികളെയും കോടതി റിമാന്‍ഡ് ചെയ്തു.\nകേസില് ഉള്‍പ്പെട്ടുവെന്ന് പറയുന്ന അടിമാലി ബാറിലെ അഭിഭാഷകന് ചാറ്റുപ്പാറ മറ്റപ്പിള്ളില് ബെന്നി മാത്യുവിനോട് കോടതിയില് ഹാജരാവാനും നിര്‍ദേശിച്ചിട്ടുണ്ട്. അതേസമയം തട്ടിപ്പിന് ഇരയായ മൂന്ന് പേര് കൂടി അടിമാലി സ്റ്റേഷനില് പരാതി നല്‍കിയിട്ടുണ്ട്. അടിമാലി ടൗണില് ചെരുപ്പുകട നടത്തുന്ന വിജയന്റെ പരാതിയിലാണ് ഈ തട്ടിപ്പ് സംഘം അറസ്റ്റിലായത്. വിജയനെ ഭീഷണിപ്പെടുത്തി ഒന്നേകാല് ലക്ഷം രൂപയോളം ലതാദേവിയും സംഘവും തട്ടിയെടുത്തിയിരുന്നു.\nവിജയന്റെ ബന്ധുവിന്റെ പേരിലുള്ള ഒമ്പതര സെന്റ് സ്ഥലം വാങ്ങാനെന്ന വ്യാജേന വീട്ടിലെത്തിയ ലതാദേവി വിജയനുമായി നില്‍ക്കുന്ന ഫോട്ടോ മൊബൈല് ഫോണില് പകര്‍ത്തിയിരുന്നു. ഇത് കാണിച്ചായിരുന്നു പിന്നീടുള്ള ഭീഷണി. ഇതിന് പിന്നാലെ യുവതിയോട് മോശമായി പെരുമാറിയെന്ന് കാണിച്ച് മുന് ഡിവൈഎസ്പി വിജയനെ ഫോണില് ബന്ധപ്പെട്ടിരുന്നു. തെളിവ് കൈയ്യിലുണ്ടെന്നും, അവര് കേസ് കൊടുക്കാന് തീരുമാനിച്ചിരിക്കുകയാണെന്നും പറഞ്ഞു. കേസായാല് നാണക്കേടാവുമെന്നും പറയുകയായിരുന്നു.\n്അതേസമയം വിജയനെ വിളിച്ച ഡിവൈഎസ്പിയും തട്ടിപ്പുകാരനായിരുന്നു. ഇവരുടെ ഭീഷണിയെ തുടര്‍ന്ന് ആദ്യം 70000 രൂപ വിജയന് നല്‍കിയിരുന്നു. പിന്നീട് 67000 രൂപ കൂടി നല്‍കേണ്ടി വന്നു. പിന്നീട് ഭീഷണി കടുക്കുന്നതാണ് കണ്ടത്. ഏഴുലക്ഷം രൂപ കൂടി വേണമെന്നായിരുന്നു ലതാദേവിയുടെ ആവശ്യം. ഇത് നല്‍കാതിരുന്നതിനെ തുടര്‍ന്നാണ് പ്രശ്‌നങ്ങള് ആരംഭിച്ചത്. മറ്റൊരു പ്രതിയായ ഷെമീറുമായി വിജയന്റെ വീട്ടിലെത്തി ഇവര് ചെക്കുകളില് ഒപ്പിടുവിച്ചു. ഇതോടെയാണ് പോലീസില് പരാതി നല്‍കാന് വിജയന് തീരുമാനിച്ച.് ഒടുവില് ഇവര് അറസ്റ്റിലാവുകയായിരുന്നു. പതിനാലാംമൈല് സ്വദേശിയും ഇവര്‍ക്കെതിരെ പരാതിയുമായി വന്നിട്ടുണ്ട്. ഒരു പോസ്റ്റുമാനില് നിന്നും ഇവര് പണം തട്ടിയെടുത്തിട്ടുണ്ട്.\nkottayam കോട്ടയം case fraud honey trap\nkottayam: honey drop case3persons arrested\nStory first published: Monday, July 6, 2020, 20:58 [IST]


E N Sheeja story for children, Childrens Literature, Kids Stories\n“ആനക്കുട്ടി മലർന്നുകിടന്ന് ചിരിച്ചു. തുമ്പിക്കയ്യിൽ തൂങ്ങിയാടി ചിരിക്യാണ് കുരങ്ങൻ കുട്ടി. മാൻകുട്ടിയും കടുവക്കുട്ടിയും പുലിക്കുട്ടിയും സീബ്രക്കുട്ടിയുമെല്ലാം ഒരു മൂലയിൽ കെട്ടിപ്പിണഞ്ഞ് കിടക്കുന്നു. കുട്ടിയാകട്ടെ, ഒരു തൂണിന്റെ മോളിൽ തൂങ്ങി ക്കിടക്കുകയാണ്. എല്ലാർക്കും ചിരി. ചിരിയോടു ചിരി.” ഇ എൻ ഷീജ എഴുതിയ കഥ\nWritten by E N Sheeja\nDecember 6, 2021 6:01:55 pm\nവല്ലാത്ത ചൂട്. കുട്ടിക്ക് സഹിക്കാൻ പറ്റുന്നില്ല.\nവീടിനു ചുറ്റും മരങ്ങളുണ്ടെങ്കിൽ ചൂടു കുറയും എന്നു പറഞ്ഞു കേട്ടിട്ടുണ്ട്.\nകുട്ടി വലിയൊരു പേപ്പറെടുത്തു.\nവീട് വരയ്ക്കാൻ തുടങ്ങി.\nവലിയ വീട് തന്നെ ആയിക്കോട്ടെ. ഒരു പാട് പേരെ താമസിപ്പിക്കണം.\nഇനി മരം വേണം.\nകുട്ടി വീടിനടുത്ത് ഒരു മരം വരച്ചു.\nനിറയെ നിറയെ ഇലകളുള്ള ഒരു മരം.\nഒരു മരം കൂടി വരച്ചു.\nനിറയെ നിറയെ കൊമ്പുകളുള്ള\nനിറയെ നിറയെ ഇലകളുള്ള\nനിറയെ നിറയെ പൂക്കളുള്ള ഒരു മരം.\nഒരു ചുവപ്പ് മരം.\nവീണ്ടും ഒരു മരം വരച്ചു.\nവീണ്ടും വീണ്ടും വരച്ചു.\nവരച്ച് വരച്ച് വീടിനു ചുറ്റും ഒരു കാടായി.\nപച്ചപച്ച മരങ്ങളുള്ള ഒരു കാട്\nചോപ്പ് ചോപ്പ് മരങ്ങളുള്ള ഒരു കാട്.\nഇരുട്ട് കുട്ടിയെ കണ്ണുതുറിച്ച് നോക്കി.\nകുട്ടി ഒരു നക്ഷത്രത്തെ വരച്ചു.\nതിളങ്ങുന്ന ഒരു നക്ഷത്രം.\nമിന്നിമിന്നി തിളങ്ങുന്ന ഒരു നക്ഷത്രം.\nകുട്ടി നക്ഷത്രത്തിനെ ഒരു പച്ച പച്ച മരക്കൊമ്പിൽ പതിയെ വച്ചു.\n” അനങ്ങാതെ ഇരിക്കണം\n“ഉം, ഉം… ” നക്ഷത്രം മിന്നിമിന്നി മൂളി.\nകാടിനുള്ളിൽ വെളിച്ചം പരന്നു.\nകുട്ടിയുടെ വീട് വെളിച്ചത്തിൽ ചിരിച്ചു നിന്നു.\nഇനി കാട്ടിലുള്ളവരെ വരയ്ക്കാതിരിക്കാൻ പറ്റുമോ?\nകറു കറുത്ത കാട്ടില് ആരെ ആദ്യം വരയ്ക്കും?\nകുട്ടി ഒരു വട്ടം വരച്ചു. അതിനോട് ചേർന്ന് രണ്ടുമൂന്നുവട്ടങ്ങൾ കൂടി വരച്ചു. പിന്നിലെ വട്ടങ്ങളുടെ ഓരോ വശത്തും ഓരോ കാല്. മുന്നിലെ വട്ടത്തിനു മുകളിൽ രണ്ടു കൊമ്പ്.\nമുന്നിലെ വട്ടത്തിനുള്ളിൽ രണ്ടു കുത്തുകളിട്ടു. അവയെ ഒന്നു കറുപ്പിച്ചെടുത്തപ്പോൾ രണ്ടു കണ്ണുകളങ്ങനെ മിഴിഞ്ഞു വന്നു. അവ കുട്ടിയെ നോക്കി വിടർന്നു ചിരിച്ചു.\n” ഉറുമ്പേ … ” കുട്ടി വിളിച്ചു. പിന്നെ ചുവന്ന ചായപ്പെൻസിലെടുത്ത് ഉറുമ്പിന്റെ മേനിയിലാകെ തലോടി .\n” വാ,വാ…” കുട്ടി ഉറുമ്പിനെ മാടിവിളിച്ചു.\n” ഉറുമ്പുറുമ്പേ കുറുമ്പൊന്നും കാട്ടാതെ വാ.\nആരേയും കടിക്കാതെ ഓടി നടക്കാം…”\nഉറുമ്പ് ചുറ്റും നോക്കി. അതിന്റെ മുഖം വാടി.\n” ഞാനൊറ്റയ്ക്കല്ലേ, ഒരു രസവുമില്ല.”\nകുട്ടിക്ക് പാവം തോന്നി.\nകുട്ടി വീണ്ടും വീണ്ടും വട്ടങ്ങൾ വരച്ചു. കാലു വരച്ചു. കൊമ്പു വരച്ചു. കണ്ണു വരച്ചു.\nകടലാസിൽ നിന്ന് ഉറുമ്പുകൂട്ടങ്ങൾ ഇറങ്ങിയിറങ്ങി വന്നു.\nചുവപ്പുറുമ്പ്, പച്ചയുറുമ്പ്, നീലയുറുമ്പ്…\n” ഇപ്പോ സന്തോഷായിലേ?”\nകുട്ടി ഒന്നാമുറുമ്പിനെ നോക്കി. ഉറുമ്പ് തലകുലുക്കി ചിരിച്ചു. പിന്നെ കൂട്ടുകാർക്കിടയിൽ ചേർന്നു.\nഇനി ആരെയാണ് വരയ്ക്കേണ്ടത്.\nകുട്ടി ചായപ്പെൻസിലെടുത്ത് വിരലുകൾക്കിടയിലിട്ട് കറക്കി.\n” അയ്യോ, ഞാനിപ്പം വീഴും, രക്ഷിക്കണേ…”\nനക്ഷത്രത്തിന്റെ കരച്ചിലല്ലേ കേൾക്കുന്നത്.\nമരക്കൊമ്പിൽ തൂക്കിയിട്ട നക്ഷത്രം തെന്നിത്തെന്നിക്കളിക്കുന്നു – അതിനനുസരിച്ച് വെളിച്ചവും ചോട് വച്ചു കളിക്കുന്നു.\nഉറുമ്പുകൾ പറ്റിച്ച പണിയാണ്. അവര് സകല മരത്തിലും കേറിയിറങ്ങുന്നുണ്ട്. കൂട്ടത്തിൽ നക്ഷത്രമരത്തിലും കേറി. നക്ഷത്രത്തിന്റെ മേലും കേറിമറിഞ്ഞു. നക്ഷത്രത്തിന് ഇക്കിളിയായി. മരക്കൊമ്പിൽ നിന്ന് ഇപ്പോ വീഴുംന്ന് പേടിച്ച് കരഞ്ഞതാണ്.\n” പേടിക്കണ്ടാ ട്ടോ.”\nകുട്ടി നക്ഷത്രത്തെ തൂക്കിയെടുത്തു.\nമഞ്ഞ മഞ്ഞ പൂക്കളുള്ള ഒരു മരം.\nമഞ്ഞപ്പൂക്കൾക്കിടയിൽ നക്ഷത്രത്തെ തൂക്കിയിട്ടു.\n” ഉറുമ്പുകൾ ഇവിടേം വരില്ലേ?”\nനക്ഷത്രത്തിന്റെ പേടി മാറിയിട്ടില്ല.\nകുട്ടി മരത്തിനു ചുറ്റും ഒരു കുഞ്ഞിക്കുളം വരച്ചു. കുളത്തിൽ നല്ല തെളിഞ്ഞ വെള്ളം.\nനക്ഷത്രം സന്തോഷത്തോടെ ചിരിച്ചു.\nകാടാകെ ആ ചിരി പടർന്നു. നക്ഷത്രച്ചിരിയുടെ അലകൾ കുളത്തിലും പടർന്നു.\nഇനി ആരെയൊക്കെ വരയ്ക്കണം.\nകുട്ടി ആലോചിക്കാൻ തുടങ്ങി.\n” എന്നെ വരയ്ക്ക്വോ?”\nകുട്ടിയുടെ ഉള്ളിൽ നിന്ന് ഒരു ആനക്കുട്ടി സ്വകാര്യം ചോദിച്ചു.\nകുട്ടി കറുപ്പ് ചായപ്പെൻസിലെടുത്തു. ഒരു ആനയെ വരച്ചു.\nഒരു ആനക്കുട്ടി കുണുങ്ങിക്കുണുങ്ങി ഇറങ്ങി വന്നു.\nആനക്കുട്ടി തുമ്പിക്കൈ നീട്ടി കുട്ടിയുടെ കവിളിലുരസി.\nകുട്ടിയുടെ ഉള്ളിൽ നിന്ന് പലപല വിളികൾ ഉയർന്നു.\nകുട്ടി വെള്ള ചായപ്പെൻസിലെടുത്തു. പേപ്പറിലേക്കു തല താഴ്ത്തി. ഇടയ്ക്കൊന്നു തലയുയർത്തി. അപ്പഴേക്കും ആനക്കുട്ടി മഞ്ഞയും കറുപ്പും ചായപ്പെൻസിലുകൾ എടുത്തു നീട്ടി.\nഒരു മുയൽക്കുട്ടിയും കടുവക്കുട്ടിയും കൈകോർത്തു പിടിച്ച് പേപ്പറിൽ നിന്ന് ഇറങ്ങി വന്നു. ആനക്കുട്ടി ഇരുവരേയും ചേർത്തു പിടിച്ചു.\nപേപ്പറിൽ നിന്ന് പിന്നേയും പലരും ഇറങ്ങി വന്നു. സീബ്രക്കുട്ടി, കരടിക്കുട്ടി, പുലിക്കുട്ടി, കുറുക്കൻകുട്ടി … അങ്ങനെ പലപല കുട്ടികൾ… പുതിയ ആളുകളെ കണ്ട് ഉറുമ്പുകൾ ഓടിയെത്തി. എല്ലാരും തമ്മിൽ തമ്മിൽ നോക്കി. ചിരിച്ചു. വിശേഷം പറഞ്ഞു.\nപിന്നെ കളിക്കാൻ തുടങ്ങി.\nതൊട്ടുകളി, ഒളിച്ചുകളി, ഓടിക്കളി, ചാടിക്കളി, മരംതൊട്ടുകളി. പലതരം കളികൾ.\nആരും തോൽക്കാത്ത കളികൾ. എല്ലാവരും ജയിക്കുന്ന കളികൾ.\nകാടാകെ കളി നിറഞ്ഞു. ചിരി നിറഞ്ഞു.\nകുട്ടിയുടെ കണ്ണിലും മൂക്കിലും കവിളിലും ചുണ്ടിലും ചിരി പടർന്നു.\nമരക്കൊമ്പിൽ ഞാന്നുകിടന്ന് നക്ഷത്രവും ചിരിച്ചു..\nനക്ഷത്രമരവും കുളവും ചിരിച്ചു.\nപച്ച പച്ച ഇലകളുള്ള മരങ്ങളും ചിരിച്ചു.\nചോപ്പ് ചോപ്പ് പൂക്കളുള്ള മരങ്ങളും ചിരിച്ചു.\nഅല്ലാ, ആരുടേയോ കരച്ചില് കേൾക്കുന്നുണ്ടല്ലോ. കുട്ടി കാതു കൂർപ്പിച്ചു. എല്ലാവരും കാതുകൂർപ്പിച്ചു.\n“വീടിന്റെ കരച്ചിലാണല്ലോ കേൾക്കുന്നത്. “\nകുട്ടി വീടിന്റെ അടുത്തേക്കോടി. മറ്റുള്ളവരും കൂടെയോടി.\nവീട് തേങ്ങിത്തേങ്ങി കരയുകയാണ്.\nഎക്കിട്ടും മുക്കിട്ടും കരയുകയാണ്.\n“എന്തേ വീടേ, എന്തു പറ്റീ?” കുട്ടി വീടിനെ തൊട്ടുതലോടി.\n“കരയല്ലേ വീടേ…” ആനക്കുട്ടി വീടിന്റെ കണ്ണു തുടച്ചു.\n“ചക്കരവീടല്ലേ, പുന്നാരവീടല്ലേ, എന്തിനാ കരയണത്…”\nഎല്ലാരും, എല്ലാരും ചോദിച്ചു.\n” കിളികിളികിളി കിളികിളികിളി.”\nഉറുമ്പുകൾ വീടിന്റെ മേലാകെ ഇക്കിളിയാക്കി .\nവീട് കണ്ണു തുടച്ചു. മൂക്കു ചീറ്റി.\n“എന്നെ മാത്രം ആരും കളിക്ക് കൂട്ടീലല്ലോ. എന്നെ ആർക്കും ഇഷ്ടല്ല്യാത്തോണ്ടല്ലേ.”\n“അതായിരുന്നോ കാര്യം,” കുട്ടി മൂക്കത്ത് വിരല് വെച്ചു.\n”അതായിരുന്നോ കാര്യം…” കേട്ടോര് കേട്ടോര് മൂക്കത്ത് വിരല് വെച്ചു.\n” ഇപ്പോ മാറ്റിത്തരാലോ വീടിന്റെ സങ്കടം.”\nകുട്ടി ഉറക്കെ വിളിച്ചു പറഞ്ഞു കൊണ്ട്\nഎല്ലാരും വീടിനകത്തേക്ക് കയറി.\nകളി തുടങ്ങി. തൊട്ടുകളി, ഒളിച്ചുകളി,ഓടിക്കളി, ചാടിക്കളി…\nവീട് കുലുങ്ങിച്ചിരിച്ചു. ചിരിച്ചു ചിരിച്ച് കണ്ണിൽ നിന്ന് വെള്ളം വരാൻ തുടങ്ങി.\n“എനിക്ക് സന്തോഷം വന്നിട്ട് വയ്യേ. ഞാനൊന്ന് തലകുത്തിമറിഞ്ഞു കളിക്ക്യാണേ” വീട് ഉറക്കെ വിളിച്ചു പറഞ്ഞു.\n“റെഡി. വൺ,ടൂ, ത്രീ” എല്ലാരും കൂടി ഒരുമിച്ച് പറഞ്ഞതും വീട് തലകുത്തി മറിഞ്ഞു.\nആനക്കുട്ടി മലർന്നുകിടന്ന് ചിരിച്ചു. തുമ്പിക്കയ്യിൽ തൂങ്ങിയാടി ചിരിക്യാണ് കുരങ്ങൻ കുട്ടി. മാൻകുട്ടിയും കടുവക്കുട്ടിയും പുലിക്കുട്ടിയും സീബ്രക്കുട്ടിയുമെല്ലാം ഒരു മൂലയിൽ കെട്ടിപ്പിണഞ്ഞ് കിടക്കുന്നു. കുട്ടിയാകട്ടെ, ഒരു തൂണിന്റെ മോളിൽ തൂങ്ങിക്കിടക്കുകയാണ്. എല്ലാർക്കും ചിരി. ചിരിയോടു ചിരി.\nവീടാകെ ചിരി നിറഞ്ഞു..\nപച്ച പച്ച ഇലകളുള്ള മരങ്ങൾ ജനലിലൂടെ എത്തി നോക്കി… ഉള്ളിലേക്ക് തലനീട്ടി.\nചോപ്പ് ചോപ്പ് പൂക്കളുള്ള മരങ്ങൾ വാതിലിലൂടെ എത്തി നോക്കി… ഉള്ളിലേക്ക് തലനീട്ടി…\nനക്ഷത്ര മരവും ഉള്ളിലേക്ക് തലനീട്ടി.\nപച്ച പച്ച ഇലകളിൽ ചിരി പടർന്നു.\nചോപ്പ് ചോപ്പ് പൂക്കളിൽ ചിരി പടർന്നു.\nവീടൊരു കാടായി ചിരിച്ചു…\nWeb Title: E n sheeja story for children veedoru kaadu kaadoru veedu


ജില്ല വീണ്ടും പകര്‍ച്ചവ്യാധി ഭീഷണിയുടെ നിഴലില്\nFri Feb 22 2019 00:26:08 GMT+0530 (IST)\nപത്തനംതിട്ട: മണ്‍സൂണ് എത്താന് ദിവസങ്ങള് മാത്രം ബാക്കി നില്‍ക്കേ ജില്ലയില് വീണ്ടും പകര്‍ച്ചവ്യാധി ഭീഷണിയുടെ നിഴലില്. മഴക്കാല പൂര്‍വ ശുചീകരണ പ്രവര്‍ത്തനങ്ങളെയും പ്രതിരോധ പ്രവര്‍ത്തനങ്ങളെയും ആശങ്കയില് നിര്‍ത്തിയാണ് മഴക്കാലത്തിന് മുമ്പ് തന്നെ ജില്ലയില് മഞ്ഞപ്പിത്തം, ഡങ്കിപ്പനി, എലിപ്പനി, മലേറിയ, ചിക്കുന്‍ഗുനിയ തുടങ്ങിയ രോഗങ്ങള് റിപോര്‍ട്ടു ചെയ്തിട്ടുള്ളത്.\nവൈറല് പനിയുടെ സാഹചര്യങ്ങള് വിലയിരുത്തുന്നതിനും കൊതുകുകളെക്കുറിച്ച് പഠിക്കുന്നതിനും കേന്ദ്ര സംസ്ഥാന വിദഗ്ധ സംഘങ്ങള് ജില്ലയില് സന്ദര്‍ശനം നടത്തണമെന്ന് വിവിധ കോണുകളില് നിന്ന് ആവശ്യം ഉയര്‍ന്നിരുന്നെങ്കിലും ഇത് അവഗണിച്ചു.\nവേനല് മഴക്കാലത്ത് മാത്രം വിവിധ ആശുപത്രികളിലെ ഒപി വിഭാഗത്തില് 13483 പേരാണ് ചികില്‍സ തേടിയത്്. ഐപിയില് 924 പേരും വൈറല് പനിക്ക് ചികില്‍സ തേടിയിരുന്നു. 2,439 പേര് വയറിളക്കരോഗങ്ങള് മൂലവും, 198 പേര് മഞ്ഞപ്പിത്തത്തിനും ചികില്‍സതേടിയതായാണ് അനൗദ്യോഗിക കണക്കുകള്. മണ്‍സൂണിന് മുമ്പ് തന്നെ ഇത്രയധികം പകര്‍ച്ച വ്യാധികള് റിപോര്‍ട്ട് ചെയ്യപ്പെട്ട സാഹചര്യത്തില് തുടര് ദിവസങ്ങളില് സാഹചര്യം മോശാമാവുമെന്നാണ് വിലയിരുത്തല്.\nനഗരസഭകളിലും ഗ്രാമ പ്രദേശങ്ങളില് മാലിന്യ നിര്‍മാര്‍ജനത്തിന് വേണ്ടത്ര പ്രാധ്യാന്യം നല്‍കാത്തത് ആരോഗ്യ പ്രവര്‍ത്തകര്‍ക്കിടയില് ആശങ്കയുളവാക്കിയിട്ടുണ്ട്. മുന് വര്‍ഷങ്ങളെ അപേക്ഷിച്ച് കൊതുകുകളുടെ സാന്ദ്രത 22 ശതമാനത്തിലധികം വര്‍ധിച്ചതായി ഇത് സംബന്ധിച്ച് നടത്തിയ പഠനങ്ങള് വ്യ്ക്തമാക്കുന്നു.\nതോട്ടം മേഖലയുടെ വിസ്തൃതി കൂടുതലുള്ള ജില്ലയില് കൊതുകുകള് വളരുന്നതിന് അനുയോജ്യമായ സാഹചര്യവും ഏറെയാണ്. ജില്ലയിലെ ആരോഗ്യ പ്രവര്‍ത്തകരുടെ നേതൃത്വത്തില് ശക്തമായ ബോധവല്‍ക്കരണ പരിപാടികള് സംഘടിപ്പിക്കുന്നുണ്ടെങ്കിലും പൊതുജനങ്ങളുടെ പങ്കാളിത്തം ഇത്തരം പ്രവര്‍ത്തനങ്ങളില് കുറവാണ്.\nഡോക്ടര്‍മാരുടെ സമരം ഒത്തുതീര്‍ന്നതിന് ശേഷമുള്ള ദിവസം ജില്ലയില് 140 പേര് സര്‍ക്കാര് ആശുപത്രിയില് ചികില്‍സ തേടിയെത്തി. ഒരാള്‍ക്ക് ഡെങ്കിപ്പനി ബാധിച്ച് ചികില്‍സ തേടി. എന്നാല് ഇത് സ്ഥീരീകരിച്ചിട്ടില്ല. വയറിക്ക രോഗത്തെ തുടര്‍ന്ന് 32 പേരും ചിക്കല്‍പോക്‌സ് ബാധിച്ച് മുന്നു പേരും മഞ്ഞപ്പിത്ത രോഗത്തിന് ഒരാളും സര്‍ക്കാര് ആശുപത്രിയില് ചികില്‍സ തേടിയെത്തി.


ഇയര്‍ഫോണ് ഉപയോഗിച്ച് പാട്ടു കേള്‍ക്കുന്നവരുടെ ശീലം ഇന്ന് കൂടി വരികയാണ്. സ്ഥിരമായി ഇയര് ഫോണ് ഉപയോഗിക്കുന്നത് ചെവിക്ക് ദോഷം ചെയ്യും. ഇയര്‍ഫോണില് പാട്ടു കേള്‍ക്കുന്ന ശീലമുള്ളവര് 10 മിനിട്ടു പാട്ടു കേട്ട ശേഷം അഞ്ചു മിനിട്ടെങ്കിലും ചെവിക്കു വിശ്രമം നല്‍കണമെന്ന് ഡോക്ടര്‍മാര് പറയുന്നു. ഇയര്‍ഫോണ് വയ്ക്കാതെ പാട്ടു കേള്‍ക്കുന്നതാണ് ഏറ്റവും നല്ലത്. അല്ലെങ്കില് ക്രമേണ കേള്‍വിശക്തിയെ ബാധിക്കും. ദിവസം ഒരു മണിക്കൂര് മാത്രമേ ഇയര് ഫോണ് ഉപയോഗിക്കാന് പാടുള്ളൂ. ഇയര് ഫോണ് ഉപയോഗിക്കുമ്പോള് അമിത ശബ്ദം രക്തക്കുഴലുകളെ ചുരുക്കി രക്തസമ്മര്‍ദം വര്‍ധിപ്പിക്കും. ചെവിക്കുള്ളിലെ പ്രഷര് കൂടുന്ന മെനിയേഴ്‌സ് സിന്‍ഡ്രോം ഉള്ളവര്‍ക്കു തലചുറ്റല് ഉണ്ടാകാന് സാധ്യത കൂടുതലാണെന്നും ഡോക്ടര്‍മാര് പറയുന്നു. അമിതശബ്ദം ശരീരത്തിലെ അസിഡിറ്റി വര്‍ധിപ്പിക്കും. പ്രമേഹ രോഗികള് അമിതശബ്ദം കേട്ടാല് രക്തത്തിലെ പഞ്ചസാരയുടെ അളവു വര്‍ദ്ധിക്കും.\nഅമിതശബ്ദം മൂലം ഏകാഗ്രത കുറയും. കുട്ടികളെയാണ് ഇതു കൂടുതല് ബാധിക്കുക. ഇന്ത്യന് മെഡിക്കല് അസോസിയേഷന് നാഷനല് ഇനിഷ്യേറ്റിവ് ഫോര് സേഫ് സൗണ്ടിലെ (ഐഎംഎ നിസ്) വിദഗ്ധ ഡോക്ടര്‍മാരുടേതാണ് ഈ മുന്നറിയിപ്പുകള്. ഗര്‍ഭിണികള് ഒരിക്കലും ഇയര് ഫോണ് ഉപയോഗിച്ച് പാട്ട് കേള്‍ക്കരുത്. അത് കുഞ്ഞിനാണ് കൂടുതല് ദോഷം ചെയ്യുന്നത്. ലോകത്താകമാനം 110 കോടിയോളം കൗമാരക്കാരും യുവജനങ്ങളുമാണ് കേള്‍വികുറവെന്ന ഭീഷണി നേരിടുന്നത്. 80–85 ഡെസിബെല്ലാണ് സുരക്ഷിതമായ ശബ്ദത്തിന്റെ തോത്. ഇതിനു മുകളിലുള്ള ശബ്ദം ദിവസവും എട്ടുമണിക്കൂറോ നൂറ് ഡെസിബെല്ലിന് മുകളിലുള്ള ശബ്ദം ദിവസം തുടര്‍ച്ചയായി 15 മിനിറ്റോ കേള്‍ക്കുന്നത് കേള്‍വിത്തകരാറിന് ഇടയാക്കുന്നു.\nചെവിയില് പതിക്കുന്ന ശബ്ദം ഇയര് കനാല് വഴി ഇയര് ഡ്രമ്മിലേക്കാണ് എത്തുന്നത്. ഇയര്‍ഡ്രം ശബ്ദത്തെ കമ്പനങ്ങളായി മാറ്റുന്നു. ഈ കമ്പനങ്ങള് മധ്യ കര്‍ണത്തിലുള്ള മാലിയസ്, ഇന്‍കസ്, സ്റ്റേപ്പീസ് എന്നീ ചെറിയ മൂന്ന് അസ്ഥികളിലൂടെ കടന്ന് കോക്‌ളിയയിലേക്ക് എത്തുന്നു. ഇവിടെ വച്ച് ഈ കമ്പനങ്ങളെ സെന്‍സറി കോശങ്ങള് ഇലക്ര്ടിക്കല് നെര്‍വ് സിഗ്‌നലുകളാക്കി മാറ്റുന്നു. ഓഡിറ്ററി നെര്‍വ് ഇവയെ മസ്തിഷ്‌കത്തിലേക്ക് അയക്കുന്നു. ഇത് മസ്തിഷ്‌കം തിരിച്ചറിയുമ്പോഴാണ് അത് ശബ്ദമായി നാം കേള്‍ക്കുന്നത്. ഇയര്‍ഫോണ് ഉപയോഗിക്കുമ്പോള് വലിയ തോതിലുള്ള ശബ്ദം ശക്തിയോടെ നേരിട്ടാണ് ഇയര്‍ഡ്രമ്മിലേക്കെത്തുന്നത്. അങ്ങനെ അവ ശക്തിയേറിയ കമ്പനങ്ങളായി ആന്തരകര്‍ണത്തിലെത്തുന്നു. ഇത് സെന്‍സറി കോശങ്ങള്‍ക്ക് നാശമുണ്ടാക്കുന്നു. ഇത് ആവര്‍ത്തിക്കപ്പെടുമ്പോള് സെന്‍സറി കോശങ്ങള് നശിക്കാന് തുടങ്ങുന്നു. 30–40 ശതമാനത്തോളം നാശമുണ്ടാവുമ്പോഴേ കേള്‍വിക്കുറവ് തിരിച്ചറിയാനാകൂ. ഒരാള് ജനിക്കുമ്പോള് തന്നെ ഏകദേശം 16000 ഓളം സെന്‍സറി കോശങ്ങള് ഉണ്ടായിരിക്കും. ഇവ ഒരിക്കല് നശിച്ചാല് വീണ്ടും ഉണ്ടാവില്ല.


dulquer salmaans production company: ദുൽഖറിൻ്റെ നിര്‍മാണ കമ്പനിയുടെ ലോഗോയിലുള്ളത് നമ്മളുദ്ദേശിച്ച ആളു തന്നെ! - actor dulquer salmaan's production company wayfarer films dulquer salmaan enterprises logo being discussed on social media platforms | Samayam Malayalam\nactor dulquer salmaan's production company wayfarer films dulquer salmaan enterprises logo being discussed on social media platforms\nSamayam Malayalam | Updated: 03 Oct 2019, 12:50:00 PM\nതാരം ഇന്‍സ്റ്റഗ്രാമില് ലോഗോ പങ്കുവെച്ചപ്പോഴാണ് ആരാധകരുടെ സംശയത്തിനുള്ള മറുപടി നൽകിയത്. ‘ഗോട്ട് മേരി ഇന് ദി ലോഗോ’ എന്ന ഹാഷ് ടാ‌ഗോടെയാണ് താരം ഇൻസ്റ്റാഗ്രാമിൽ ലോഗോ പങ്കുവെച്ചത്.\nദുൽഖ‍ര് സൽമാൻ്റെ പുതിയ നിര്‍മാണ കമ്പനിയുടെ ലോഗോ താരം പുറത്തിറക്കിയപ്പോൾ മുതൽ ഏറെ വൈറലായി മാറുകയാണ്. ‘വേഫെറര് ഫിലിംസ്’ എന്ന് പേരിട്ടിരിക്കുന്ന നിര്‍മാണ കമ്പനിയുടെ ലോഗോയിൽ അച്ഛൻ്റെ കൈ പിടിച്ച് നടക്കുന്ന കുട്ടിയെയും കാണാം. എന്നാൽ ഇത് കണ്ട എല്ലാവരും ആദ്യം കരുതിയത് മമ്മൂട്ടിയും കൊച്ചുമകൾ മറിയവും ആണെന്നാണ്. ഇത് തന്നെയാണ് വേഫെററിൻ്റെ ലോഗോയിലെ മുഖ്യ ആകര്‍ഷണ ഘടകവും. ലോഗോയിലെ അച്ഛനും കുട്ടിയും മമ്മൂട്ടിയും ദുല്‍ഖറും ആണോ എന്ന തരത്തിലും ആരാധകര്‍ക്കിടയിൽ സംശയങ്ങൾ ഉയ‍ര്‍ന്നിരുന്നു.\nAlso Read: ആദ്യമായി പോലീസ് വേഷത്തിൽ ദുൽഖര് സൽമാൻ; റോഷൻ ആൻഡ്രൂസ് സംവിധാനം\nഎന്നാൽ ഇത് സംബന്ധിച്ച് കൃത്യതയും വ്യക്തതയുമുള്ള മറുപടിയുമായാണ് ദുൽഖര് എത്തിയത്. ലോഗോയില് ഏറെ പ്രാധാനപ്പെട്ട ഒരാള്‍ക്ക് കടപ്പാടുണ്ട് എന്ന് ദുല്‍ഖര് കുറിച്ചത് കണ്ടതോടെയാണ് ലോഗോയിൽ ഉള്ളത് മമ്മൂട്ടിയും ദുല്‍ഖറും ആണെന്ന് കരുതാൻ കാരണമായത്. എന്നാൽ ലോഗോയിലുള്ളത് മമ്മൂട്ടിയല്ലെന്ന് ദുൽഖര് വ്യക്തമാക്കുന്നുമുണ്ട്.\nഇന്‍സ്റ്റഗ്രാമില് താരം ലോഗോ പങ്കുവെച്ചപ്പോളാണ് ആരാധകരുടെ സംശയത്തിനുള്ള മറുപടി താരം നൽകിയത്. ‘ഗോട്ട് മേരി ഇന് ദി ലോഗോ’ എന്ന ഹാഷ് ടാ‌ഗോടെയാണ് ദുല്‍ഖര് ഇൻസ്റ്റായിൽ ലോഗോ പങ്കുവെച്ചത്. യഥാര്‍ഥത്തില് ലോഗോയിലുള്ളതു ദുല്‍ഖറും മകള് മറിയം അമീറ സൽമാനുമാണ്.\nAlso Read: 'ഇതുവരെ കാണാത്തീരവും പെയ്തിടാ മഴയും'; 'ജുംബാ ലഹരി'യിലെ പാട്ട്\nദുൽഖറിൻ്റെ നിർമ്മാണ കമ്പനി ഇതുവരെ പ്രഖ്യാപിച്ചിരിക്കുന്നത് മൂന്ന് സിനിമകളാണ്. ഷംസു സൈബ സംവിധാനം ചെയ്യുന്ന ചിത്രമാണ് ആദ്യത്തേത്. രണ്ടാമത്തേത് സെക്കൻഡ് ഷോ ഒരുക്കിയ ശ്രീനാഥ് രാജേന്ദ്രന് സംവിധാനം ചെയ്യുന്ന കുറുപ്പാണ്. ദുല്‍ഖര് സൽമാൻ തന്നെയാണ് ഈ ചിത്രത്തിലെ നായകൻ.\nകഴിഞ്ഞദിവസം ഷൂട്ടിങ് ആരംഭിച്ച അനൂപ് സത്യൻ സംവിധാനം ചെയ്യുന്ന ചിത്രമാണ് മൂന്നാമത്തേത്.\nസുരേഷ് ഗോപി, ശോഭന, കല്യാണി പ്രിയദര്‍ശന് എന്നിവരാണ് ചിത്രത്തിലെ മുഖ്യ കഥാപാത്രങ്ങൾ.\nഓടും ഫഹദ് ചാടും ഫഹദ് പറക്കും ഫഹദ്; ട്രാൻസിന്‍റെ പുത്തൻ പോസ്റ്റർആര്‍ട്ടിക്കിള് ഷോ\nwayfarer films dulquer salmaans production company dulquer salmaan enterprises logo dulquer salmaan enterprises dulquer salmaan\nWeb Title : actor dulquer salmaan's production company wayfarer films dulquer salmaan enterprises logo being discussed on social media platforms


ബഹ്‌റൈനിലേക്ക് മയക്കുമരുന്ന് കടത്താന് ശ്രമിച്ച വിദേശിക്ക് ജീവപര്യന്തം തടവുശിക്ഷ • Suprabhaatham\nബഹ്‌റൈനിലേക്ക് മയക്കുമരുന്ന് കടത്താന് ശ്രമിച്ച വിദേശിക്ക് ജീവപര്യന്തം തടവുശിക്ഷ\nApril 21, 2016 | 11:23 pm IST\nമനാമ: ബഹ്‌റൈനിലേക്ക് മയക്കുമരുന്ന് കടത്താന് ശ്രമിച്ച വിദേശ പൗരന് ജീവപര്യന്തം തടവുശിക്ഷ വിധിച്ചു. ബഹ്‌റൈനില് ജോലിക്കെത്തിയ പാക്കിസ്താന് സ്വദേശിക്കാണ് ബഹ്‌റൈനിലെ ഹൈ ക്രിമിനല് കോര്‍ട്ട് ഈ ശിക്ഷ വിധിച്ചത്.\n250,000 ദിനാര് വിലമതിക്കുന്ന ഹെറോയിന് രാജ്യത്തേക്ക് കടത്താന് ശ്രമിച്ചതാണ് ഇയാള്‍ക്കെതിരെയുള്ള കുറ്റം. 25 വര്‍ഷം കഠിന ശിക്ഷക്കൊപ്പം 10,000 ദിനാര് (ഏകദേശം 17.5 ലക്ഷത്തോളം രൂപ) പിഴയും അടക്കണം. ശേഷം പ്രതിയെ നാടുകടത്തുകയും ചെയ്യും.\n2015 ആഗസ്തിലാണ് കേസിനാസ്പദമായ സംഭവം നടന്നത്. ബഹ്‌റൈന് ഇന്റര്‍നാഷണല് എയര്‍പോര്‍ട്ടിലെത്തിയ പാക്കിസ്താന് സ്വദേശിയെ സംശയം തോന്നി പരിശോധിച്ച ഉദ്യോഗസ്ഥര് ഇയാളുടെ വയറ്റില് 800 ഗ്രാം തൂക്കം വരുന്ന ക്യാപ്‌സ്യൂളുകള് കണ്ടെത്തിയിരുന്നു.\nതുടര്‍ന്ന് നടത്തിയ ചോദ്യം ചെയ്യലില് ഇയാള് കുറ്റം സമ്മതിക്കുകയും ചെയ്തു. ക്യാപ്‌സ്യൂളിന് 100 പാക്കിസ്ഥാന് രൂപ (300 ഫില്‌സ്) എന്ന കണക്കിന് പ്രതിഫലം നല്‍കാമെന്ന വാഗ്ദാനത്തിലാണ് കുറ്റം നടത്തിയതെന്നും ഇയാള് കോടതിയില് വിശദീകരിച്ചു. കൂടുതല് പ്രതിഫലം മോഹിച്ച് ഏറെ ക്യാപ്‌സ്യൂളുകള് കഴിച്ച ഇയാള് ബഹ്‌റൈന് എയര്‍പോര്‍ട്ടിലെത്തിയപ്പോഴേക്കും അവശ നിലയിലായിരുന്നു. ഇതേ തുടര്‍ന്നാണ് ഇയാളെ വിശദമായ പരിശോധനക്ക് വിധേയമാക്കിയത്.


ചെറു ചിന്ത: ദൈവീക കരുതൽ | ബിബിൻ സി ബിജു – KE™\nചെറു ചിന്ത: ദൈവീക കരുതൽ | ബിബിൻ സി ബിജു\nOn Sep 29, 2020 517\nമഹാവ്യാധിയുടെ ഒരു കാലത്തിലൂടെയാണ് നാം കടന്ന് പോകുന്നത്. ലോക രാജ്യങ്ങളാകെ കോവിഡ് 19 എന്ന മഹാവ്യാധിയാൽ ക്ലേശങ്ങളിലൂടെ കടന്നുപോകുകയാണ്. ആഗോളതലത്തിൽ മനുഷ്യന്റെ ജീവന് തന്നെ ഭീഷണിയായ ഈ മഹാരോഗം സാമൂഹിക, സാമ്പത്തിക, വിദ്യാഭ്യാസ മേഖലകളിൽ അനിശ്ചതാവസ്ഥയും പ്രതിസന്ധിയുമാണ് സൃഷ്ടിച്ചിരിക്കുന്നത്. ഇതിനെ എങ്ങനെ നേരിടണമെന്ന് ലോകനേതാക്കൾക്ക് ഒരു ധാരണയുമില്ല. ഇതിനിടയിൽ ഇന്ത്യയും ചൈനയും തമ്മിൽ സംഘർഷം തുടരുകയാണ്. ചൈന നടത്തുന്ന സൈനിക വിന്യാസങ്ങളും നീക്കങ്ങളുമാണ് ആശങ്കയുണ്ടാക്കുന്നത്. യുദ്ധസമാനായ നീക്കങ്ങളാണ് അതിർത്തിയിൽ നടക്കുന്നത്. ഇതൊക്കെ ലോകത്തിൽ നടക്കുമ്പോഴും അന്ത്യകാലത്തിൽ യുദ്ധങ്ങളും, യുദ്ധശ്രുതികളും, മഹാവ്യാധികളും ഉണ്ടാകും എന്നോർത്ത് ദൈവമക്കളായ നാം കർത്താവിൽ ആശ്രയിച്ച് മുന്നോട്ട് പോകുക.\nകോവിഡ് 19 എന്ന രോഗം ആത്മീയ മേഖലയിൽ വലിയ വെല്ലുവിളിയാണ് സൃഷ്ടിച്ചിരിക്കുന്നത്. മുൻപത്തെ പോലെ ഒരുമിച്ച് കൂടിയുള്ള ആരാധനയും, ഉണർവും ഓൺലൈൻ ആരാധനയിലൂടെ ലഭിക്കുന്നില്ല. നിലവിൽ ഗവൺമെന്റ് മാനദണ്ഡങ്ങൾ അനുസരിച്ച് ആരാധന നടത്താൻ സാധിക്കുന്നത് ദൈവമക്കൾക്ക് വലിയ ആശ്വാസമാണ്. പരീക്ഷകൾ ദൈവം നൽകുമ്പോൾ നീക്കുപോക്കുകളും കൂടെ നൽകും എന്ന ഉറപ്പ് നമ്മെ മുന്നോട്ട് നയിക്കുന്നു. എത്ര പ്രതിസന്ധികൾ നേരിട്ടാലും കർത്താവിൽ ആശ്രയിച്ച് മുന്നോട്ട് പോകാൻ ഒരു യഥാർത്ഥ ദൈവപൈതലിന് സാധിക്കുന്നു.\nഇൗ പ്രതിസന്ധികളുടെ കാലഘട്ടത്തിൽ നമുക്ക് പ്രത്യാശ നൽകുന്ന വചനമാണ് പത്രോസ് അപ്പോസ്തലൻ തന്റെ ലേഖനത്തിൽ പ്രസ്താവിച്ചിരിക്കുന്നത്. “അവൻ നിങ്ങൾക്കായി കരുതുന്നതാകയാൽ നിങ്ങളുടെ സകല ചിന്താകുലവും അവന്റെ മേൽ ഇട്ടുകൊൾവിൻ”. (പത്രോസ് 5:7 ) കരുതുന്ന ഒരു ദൈവം നമുക്കുണ്ടെന്ന് നാം തിരിച്ചറിയണം. ഇൗ തിരിച്ചറിവ് ഉണ്ടാകുമ്പോഴാണ് ഒരു ദൈവപൈതലിന് തന്റെ ചിന്താകുലങ്ങൾ കർത്താവിനോട് പങ്കുവെക്കാൻ സാധിക്കുകയുള്ളൂ.\nദൈവവചനത്തിൽ നിരവധി ദൈവീക കരുതലുകൾ കാണാനാകും. ദൈവീക വാക്കുകൾ വിശ്വസിച്ച് ദൈവകൽപന അനുസരിച്ച് യാഗം കഴിക്കാൻ ഇറങ്ങിയ അബ്രഹാമിന് യാഗവസ്തുവിനെ കരുതിയ ദൈവം, മരുഭൂമിയിൽ യിസ്രായേൽ ജനത്തിന്റെ ആവശ്യാനുസരണം വേണ്ടതെല്ലാം കരുതിയ ദൈവം, ക്ഷാമകാലത്ത് ഏലിയാവിനെ പോറ്റിയ ദൈവം, യാചിക്കുന്ന ഏവനും നൽകുന്ന ദൈവം. ഇങ്ങനെ അനവധി ദൈവീക കരുതലുകൾ വചനത്തിൽ ഉടനീളം കാണാം.\nപലവിധ ചിന്തകളാൽ ഭാരപെടുന്നവരാണ് നാം. സകല ചിന്താകുലങ്ങളും എന്റെമേൽ ഇടാനാണ് കർത്താവ് പറഞ്ഞത്. അതുകൊണ്ട് നമ്മുടെ ചിന്തകുലങ്ങൾ എന്തുതന്നെ ആകട്ടെ സാമ്പത്തികമോ, മാനസികമോ, ശാരീരികമോ, ആത്മീകമോ, വിദ്യാഭ്യാസമോ ഇങ്ങനെ ഏതായാലും കർത്താവിൽ ഭരമേല്പിച്ചാൽ പരിഹാരം ഉറപ്പ്.\nമക്കളില്ലാതെ പലരുടെയും പരിഹാസത്തിലൂടെ കടന്നുപോയ ഹന്ന തന്റെ ചിന്താകുലങ്ങൾ കർത്താവിങ്കലേക്ക് ഇട്ടു. ദൈവം അവളെ ഓർത്തു, അവൾക്ക് മകനെ നൽകി. ആ മകൻ യിസ്രായേലിലെ ശ്രേഷ്ഠനായ ന്യായാധിപനും, ശക്തനായ പ്രവാചകനുമായി മാറി. ഹന്നാ ദൈവത്തിൽ ആശ്രയിച്ചതുകൊണ്ട് ദൈവം അവളെയും തലമുറയെയും മാത്രമല്ല മാനിച്ചത്, നല്ല ന്യായാധിപനില്ലാതെ നടന്ന യിസ്രായേലിനെ കൂടെയാണ് മാനിച്ചത്. ദൈവീക കരുതലുകളും അനുഗ്രഹങ്ങളും അങ്ങനെയാണ് അമർത്തി കുലുക്കി കവിയുന്ന നല്ല അളവാണ് ദൈവം നൽകുന്നത്.\nജനത്തിന്റെ വിടുതലിന് വേണ്ടി പ്രാർത്ഥിച്ച ദാനീയേലിന് വെളിപാടുകളും സ്വർഗീയ ദർശനങ്ങളുമാണ് ദൈവം നൽകിയത്. യിസ്രായേലിലെ വലിയ പ്രവാചകന്മാരിൽ ഒരാളായിരുന്നു യെശയ്യാവ്. അദ്ദേഹം ഒരിക്കൽ യഹൂദ രാജാവായിരുന്ന ഹിസ്കിയാവിനോട് ‘നിന്റെ ഗൃഹകാര്യം ക്രമത്തിലാക്കുക, നീ മരിച്ചുപോകും, നിന്റെ രോഗം സൗഖ്യമാകയില്ല’ എന്നറിയിച്ചു. എന്നാൽ ഹിസ്കിയാവ് സൈന്യങ്ങളുടെ ദൈവമായ യഹോവയിങ്കലേക്ക് തന്റെ ചിന്താകുലങ്ങൾ പകർന്നു. കാലങ്ങളുടെയും സമയത്തിന്റെയും മേൽ അധികാരമുള്ള ദൈവം അവന്റെ അപേക്ഷ കേട്ട് രോഗം സൗഖ്യമാക്കി അവന്റെ ആയുസ്സിനെ നീട്ടി നൽകി.\nയെബ്ബേസിനെ നമുക്ക് പരിചയം ഉണ്ടല്ലോ. അവന്റെ അമ്മ വ്യസനത്തോടെ അവനെ പ്രസവിച്ചു എന്ന് പറഞ്ഞാണ് യബ്ബേസ് എന്ന പേരിട്ടത്. അവൻ തന്റെ സഹോദരന്മാരെക്കാൾ മാന്യനായിരുന്നു. അവൻ യിസ്രായേലിന്റെ ദൈവത്തോട് തന്റെ കാര്യം അപേക്ഷിച്ചു. അവൻ അപേക്ഷിച്ചതിനെ ദൈവം അവന് നൽകി. നിങ്ങളുടെ സഹോദരങ്ങൾ നിങ്ങളെ ദുഷിക്കുന്നുണ്ടോ, എങ്കിൽ നിങ്ങൾ ദൈവത്തിൽ ആശ്രയിക്കുക. യബേസിനെ അനുഗ്രഹിച്ചതുപോലെ നിങ്ങളെയും ദൈവം അനുഗ്രിക്കും.\nകടക്കാർ തന്റെ രണ്ടു മക്കളെ പിടിച്ചു അടിമകളാക്കാൻ വന്നപ്പോൾ പ്രവാചക ശിഷ്യന്മാരുടെ ഭാര്യ ദൈവത്തിൽ ആശ്രയിച്ചു. ഒരു വലിയ അത്ഭുതം തന്നെ അവളുടെ ഭവനത്തിൽ നടന്നു. ഒരു ഭരണി എണ്ണ കൊണ്ട് അവളുടെ കടം വീട്ടുന്നതിനൊപ്പം തങ്ങളുടെ ഉപജീവനത്തിനുള്ളത് കൂടി ദൈവം കരുതി നൽകി. പന്ത്രണ്ട് വർഷം രക്തസ്രാവം ബാധിച്ച സ്ത്രീ കർത്താവിന്റെ വസ്ത്രത്തിന്റെ തൊങ്ങലിൽ തൊട്ടു സുഖം പ്രാപിച്ചു. ആ സ്പർശനം അവളിൽ സൗഖ്യം നൽകിയതുപോലെ, കർത്താവിന്റെ വസ്ത്രത്തിന്റെ അഗ്രത്തിൽ പോലും അൽഭുതമുണ്ട് എന്ന സന്ദേശം ലോകത്തിന് നൽകാനായി.\nനിങ്ങളുടെ സകല പ്രശ്നങ്ങൾക്കും പരിഹാരം ഉണ്ട്. നിങ്ങൾ ചെയ്യേണ്ടത് അവ കർത്താവിങ്കലേക്ക് ഇടുക എന്നതാണ്. അത് ചെയ്യുമ്പോൾ നിങ്ങൾ ആഗ്രഹിക്കുന്ന വിഷയങ്ങൾക്ക് ഭക്തന്മാരുടെ നല്ല ആഗ്രഹങ്ങളെ സാധിപ്പിക്കുന്ന ദൈവം തക്ക സമയത്ത് മറുപടി നൽകും. മറുപടി ലഭിക്കാൻ താമസിക്കുന്നുവെങ്കിൽ വിഷമിക്കേണ്ട, താമസിച്ചു ലഭിക്കുന്ന അനുഗ്രങ്ങൾ അതിശ്രേഷ്ഠമായിരിക്കും.\nപ്രതിസന്ധികളിൽ തളരാതെ ദൈവത്തിൽ ആശ്രയിച്ച് നമുക്ക് മുന്നേറാം.’ എന്റെ ദൈവമോ നിങ്ങളുടെ ബുദ്ധിമുട്ട് ഒക്കെയും മഹത്ത്വത്തോടെ തന്റെ ധനത്തിനൊത്തവണ്ണം ക്രിസ്തുയേശുവിൽ പൂർണമായി തീർത്തുതരും’.\nBibin c biju\nലേഖനം: ദൈവത്തിൽ ആശ്രയിക്കുന്നവരുടെ യോഗ്യതകൾ | അക്സ ബിബിൻ


വാരത്ത് നിന്നും കണ്ണാടിപ്പറമ്പിലേക്കുള്ള പ്രധാന പാത അടച്ചു; ചക്കരക്കൽ പോലീസ് സ്റ്റേഷൻ പരിധിയിൽ നാളെ മുതൽ ലോക്ക് ഡൗൺ - Kannur Varthakal Online\nവാരത്ത് നിന്നും കണ്ണാടിപ്പറമ്പിലേക്കുള്ള പ്രധാന പാത അടച്ചു; ചക്കരക്കൽ പോലീസ് സ്റ്റേഷൻ പരിധിയിൽ നാളെ മുതൽ ലോക്ക് ഡൗൺ\nചക്കരക്കല്ല്: ഉറവിടമറിയാത്ത സമ്പർക്ക കേസുകൾ വർധിക്കുന്ന സാഹചര്യത്തിൽ ചക്കരക്കല്ലിൽ രണ്ടാഴ്ച സമ്പൂർണ ലോക്‌ഡൗൺ. ലോക്‌ഡൗൺ നാളെ രാവിലെ മുതൽ പ്രാബല്യത്തിൽ വരും.\nചെമ്പിലോട് പഞ്ചായത്ത് മുഴുവനും അഞ്ചരക്കണ്ടി പഞ്ചായത്തിലെ മൂന്ന്, നാല്, അഞ്ച് ഒഴികെ മുഴുവൻ വാർഡുകളും കോർപ്പറേഷൻ 15 മുതൽ 22 വരെയും 30-ഉം ഡിവിഷനുകൾ ഉൾപ്പെടുന്ന പ്രദേശങ്ങളുമാണ് അടച്ചിടുക. കണ്ണൂർ കോർപ്പറേഷനിലെ വാരം, എളയാവൂർ, കാപ്പാട് ഭാഗങ്ങളിലും നിയന്ത്രണമേർപ്പെടുത്തും. ഈ പ്രദേശങ്ങൾ ഉൾപ്പെടെ മുണ്ടയാട് മുതൽ അഞ്ചരക്കണ്ടി വരെ പ്രത്യേക ക്ലസ്റ്റർ രൂപവത്കരിക്കും. മുണ്ടേരി പഞ്ചായത്തിലെ ഒന്നാം വാർഡിൽപ്പെട്ട ചൂള, പെരളശ്ശേരി പഞ്ചായത്തിൽപ്പെട്ട ബാവോഡ് എന്നീ പ്രദേശങ്ങളിലും ലോക്‌ഡൗൺ ബാധകമാണ്.\nഇതുസംബന്ധിച്ച യോഗത്തിൽ എടക്കാട് ബ്ലോക്ക് പഞ്ചായത്ത് പ്രസിഡന്റ് എം.സി.മോഹനൻ, ഡിവൈ.എസ്.പി. പി.പി.സദാനന്ദൻ, എസ്.ഐ. ബിജു പ്രകാശ്, പഞ്ചായത്ത് പ്രസിഡൻറുമാരായ ടി.വി.സീത, എ.പങ്കജാക്ഷൻ, ടി.വി.ലക്ഷ്മി, രാഷ്ട്രീയപാർട്ടി പ്രതിനിധികൾ, വ്യാപാരി വ്യവസായി പ്രതിനിധികൾ തുടങ്ങിയവർ പങ്കെടുത്തു.\nPrevious മാക്കൂട്ടം പാത ഗതാഗതത്തിന് തുറന്നു കൊടുത്തു\nNext കോവിഡ് സമ്പര്‍ക്ക വ്യാപനം തടയാന് ജാഗ്രത പുലര്‍ത്തണം: മന്ത്രി ഇ പി ജയരാജന്


സംസ്ഥാനത്തെ വാക്സിന് ക്ഷാമത്തിന് താല്‍ക്കാലിക പരിഹാരം; മൂന്ന് ലക്ഷം ഡോസ് ഇന്നെത്തുംPunalur News \nഹോം Kerala സംസ്ഥാനത്തെ വാക്സിന് ക്ഷാമത്തിന് താല്‍ക്കാലിക പരിഹാരം; മൂന്ന് ലക്ഷം ഡോസ് ഇന്നെത്തും\nസംസ്ഥാനത്തെ വാക്സിന് ക്ഷാമത്തിന് താല്‍ക്കാലിക പരിഹാരം; മൂന്ന് ലക്ഷം ഡോസ് ഇന്നെത്തും\nചൊവ്വാഴ്ച, ഓഗസ്റ്റ് 10, 2021\nതിരുവനന്തപുരം: സംസ്ഥാനത്തെ വാക്സിന് ക്ഷാമത്തിന് താല്‍ക്കാലിക പരിഹാരമാകുന്നു. ചൊവ്വാഴ്ച ഉച്ചയോടെ മൂന്ന് ലക്ഷം ഡോസ് വാക്സിന് തിരുവനന്തപുരത്ത് എത്തും. ബുധനാഴ്ച മുതല് എല്ലാ ജില്ലകളിലും വാക്സിനേഷന് പുനരാരംഭിക്കാന് കഴിയുമെന്നും അധികൃതര് അറിയിച്ചു.\nഅതേസമയം, കേരളത്തിലെ വാക്സിന് ക്ഷാമം കോണ്‍ഗ്രസ് പാര്‍ലമെന്‍റില് ഉന്നയിക്കാന് തീരുമാനിച്ചിട്ടുണ്ട്. അടിയന്തര പ്രമേയമായി ഉന്നയിക്കുമെന്ന് ബെന്നി ബെഹനാന് എം.പി അറിയിച്ചു.\nസംസ്ഥാനത്തെ വാക്‌സിന് സ്ഥിതി വിലയിരുത്താന് ആരോഗ്യ വകുപ്പിന്‍റെ അടിയന്തര യോഗം തിങ്കളാഴ്ച ചേര്‍ന്നിരുന്നു. വാക്‌സിന് ക്ഷാമം കാരണം പല വാക്‌സിനേഷന് കേന്ദ്രങ്ങളും ചൊവ്വാഴ്ച പ്രവര്‍ത്തിക്കാന് പറ്റാത്ത അവസ്ഥയിലാണ്. തിരുവനന്തപുരം, കൊല്ലം, ആലപ്പുഴ, കോട്ടയം, വയനാട് ജില്ലകളില് വാക്‌സിന് പൂര്‍ണമായും തീര്‍ന്നിട്ടുണ്ട്. വാക്‌സിന് സ്റ്റോക്കുള്ള കേന്ദ്രങ്ങളില് പൂര്‍ണമായും നല്‍കി തീര്‍ക്കുന്നതാണ്. ഇക്കാര്യം കേന്ദ്ര ആരോഗ്യ മന്ത്രാലയത്തെ അറിയിച്ചിട്ടുണ്ട്. എത്രയും വേഗം സംസ്ഥാനത്തിന് കേന്ദ്രം കൂടുതല് വാക്‌സിന് ലഭ്യമാക്കണമെന്നും ആവശ്യപ്പെട്ടിരുന്നു.\nസംസ്ഥാനത്ത് ആരംഭിച്ച വാക്‌സിനേഷന് യജ്ഞം വാക്‌സിന് ലഭ്യമാകുന്ന മുറയ്ക്ക് ശക്തമാക്കാന് ആരോഗ്യ മന്ത്രി വീണ ജോര്‍ജ് നിര്‍ദേശം നല്‍കിയിട്ടുണ്ട്. വാക്‌സിനേഷന് വര്‍ധിപ്പിച്ച് പരമാവധി പേര്‍ക്ക് വാക്‌സിന് നല്‍കാനാണ് ഈ യജ്ഞത്തിലൂടെ ശ്രമിക്കുന്നത്. ഘട്ടം ഘട്ടമായിട്ടായിരിക്കും വാക്‌സിനേഷന് യജ്ഞം നടപ്പാക്കുക.\nആദ്യ ഘട്ടത്തില് 60 വയസ്സിന് മുകളില് പ്രായമുള്ള എല്ലാവര്‍ക്കും ആദ്യ ഡോസ് വാക്‌സിനെങ്കിലും നല്‍കുക എന്നതാണ് ലക്ഷ്യം. ഈ വിഭാഗത്തിലുള്ള ഒമ്ബത് ലക്ഷത്തോളം ആള്‍ക്കാരാണ് ഇനി ആദ്യ ഡോസ് വാക്‌സിനെടുക്കാനുള്ളത്. അവര്‍ക്ക് ആഗസ്റ്റ് 15നുള്ളില് തന്നെ ആദ്യ ഡോസ് വാക്‌സിന് നല്‍കി തീര്‍ക്കാനും നിര്‍ദേശം നല്‍കി.\nതിങ്കളാഴ്ച 2,49,943 പേര്‍ക്കാണ് വാക്‌സിന് നല്‍കിയത്. സംസ്ഥാനത്ത് ഇതുവരെ ആകെ 2,20,88,293 പേര്‍ക്കാണ് വാക്‌സിന് നല്‍കിയത്. 1,56,63,417 പേര്‍ക്ക് ഒന്നാം ഡോസ് വാക്‌സിനും 64,24,876 പേര്‍ക്ക് രണ്ടാം ഡോസ് വാക്‌സിനുമാണ് നല്‍കിയത്. 2021ലെ ഏകദേശ ജനസംഖ്യ അനുസരിച്ച് 44.63 ശതമാനം പേര്‍ക്ക് ഒന്നാം ഡോസും 18.3 ശതമാനം പേര്‍ക്ക് രണ്ടാം ഡോസ് വാക്‌സിനും നല്‍കി.


P. O. C ബൈബിള്, പഴയ നിയമം, ന്യായാധിപ‌ന്‍മാര്, അദ്ധ്യായം 17 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> ന്യായാധിപ‌ന്‍മാര് >> അദ്ധ്യായം 17\n1 : എഫ്രായിം മലനാട്ടില് മിക്കാ എന്നൊരാള് ഉണ്ടായിരുന്നു. അവന് അമ്മയോടു പറഞ്ഞു:\n2 : ആയിരത്തിയൊരുന്നൂറു വെള്ളിനാണയങ്ങള് നഷ്ടപ്പെട്ടതിനെപ്പറ്റി നീ ശാപം ഉച്ചരിക്കുകയും എന്നോടു രഹസ്യമായി പറയുകയും ചെയ്തിരുന്നല്ലോ. അത് എന്റെ കൈവശമുണ്ട്; ഞാനാണ് അതെടുത്തത്. അവന്റെ അമ്മ പറഞ്ഞു: എന്റെ മകനേ, കര്‍ത്താവ് നിന്നെ അനുഗ്രഹിക്കട്ടെ!\n3 : അവന് ആ ആയിരത്തിയൊരുന്നൂറു വെള്ളിനാണയങ്ങള് അമ്മയ്ക്കു തിരികെക്കൊടുത്തു. അവള് പറഞ്ഞു: എന്റെ മകനുവേണ്ടി ഒരു കൊത്തുവിഗ്രഹവും ഒരു വാര്‍പ്പുവിഗ്രഹവും ഉണ്ടാക്കാന് ഈ വെള്ളി ഞാന് കര്‍ത്താവിനു മാറ്റിവയ്ക്കുന്നു. അതുകൊണ്ട് ഇപ്പോള് ഞാനിതു തിരിച്ചുതരുന്നു.\n4 : അവന് പണം അമ്മയെ ഏല്‍പിച്ചപ്പോള് അവള് അതില്‍നിന്ന് ഇരുനൂറു വെള്ളിനാണയങ്ങള് എടുത്തു തട്ടാനെ ഏല്‍പിച്ചു. അവന് അതുകൊണ്ട് ഒരു കൊത്തുവിഗ്രഹവും ഒരു വാര്‍പ്പുവിഗ്രഹവും നിര്‍മിച്ചു. അത്, മിക്കായുടെ ഭവനത്തില് പ്രതിഷ്ഠിച്ചു.\n5 : മിക്കായ്ക്ക് ഒരു പൂജാഗൃഹം ഉണ്ടായിരുന്നു. അവന് ഒരു എഫോദും വിഗ്രഹങ്ങളുമുണ്ടാക്കി. തന്റെ ഒരു പുത്രനെ പുരോഹിതനായി അവരോധിച്ചു.\n6 : അന്ന് ഇസ്രായേലില് രാജവാഴ്ചയില്ലായിരുന്നു. ഓരോരുത്തരും യുക്തമെന്നു തോന്നിയതു പ്രവര്‍ത്തിച്ചുപോന്നു.\n7 : യൂദായിലെ ബേത്‌ലെഹെമില് യൂദാവംശജനായ ഒരുയുവാവുണ്ടായിരുന്നു, അവിടെ വന്നു പാര്‍ത്ത ഒരു ലേവ്യന്.\n8 : അവന് ജീവിക്കാന് പറ്റിയ ഒരു സ്ഥലം അന്വേഷിച്ച് അവിടെനിന്നു പുറപ്പെട്ടു.യാത്രചെയ്ത് അവന് എഫ്രായിംമലനാട്ടില് മിക്കായുടെ ഭവനത്തിലെത്തി.\n9 : മിക്കാ ചോദിച്ചു: നീ എവിടെനിന്നു വരുന്നു? ഞാന് യൂദായിലെ ബേത്‌ലെഹെംകാരനായ ഒരു ലേവ്യനാണ്; താമസിക്കാന് ഒരു സ്ഥലം അന്വേഷിക്കയാണ്.\n10 : മിക്കാ പറഞ്ഞു: എന്നോടുകൂടി താമസിക്കുക. നീ എനിക്ക് ഒരു പിതാവും പുരോഹിതനും ആയിരിക്കുക. ഞാന് നിനക്കു വര്‍ഷംതോറും പത്തു വെള്ളിനാണയവും വസ്ത്രവും ഭക്ഷണവും നല്‍കിക്കൊള്ളാം.\n11 : അവനോടുകൂടെ താമസിക്കാന് ലേവ്യന് സന്തോഷമായി; ആയുവാവ് അവന് പുത്രനെപ്പോലെ ആയിരുന്നു.\n12 : മിക്കാ ലേവ്യനെ പുരോഹിതനായി അവരോധിച്ചു; അങ്ങനെ ആയുവാവ് മിക്കായുടെ ഭവനത്തില് പുരോഹിതനായി താമസമാക്കി. അപ്പോള് മിക്കാ പറഞ്ഞു:\n13 : ഒരു ലേവ്യനെ പുരോഹിതനായി ലഭിച്ചതുകൊണ്ട് കര്‍ത്താവ് എന്നെ അനുഗ്രഹിക്കുമെന്ന് ഞാന് അറിയുന്നു.\nFri Jun 05 02:07:19 IST 2020


Dec 15 Posted by ഡോ. ഷാഹുല് അമീന്\tin യൌവനം\nകുറച്ചു നാളത്തേക്ക് സ്വല്‍പം ദേഷ്യമോ സങ്കടമോ കരച്ചിലോ ചിന്താക്കുഴപ്പമോ തോന്നുക തികച്ചും നോര്‍മല് മാത്രമാണെന്നും അവയൊക്കെ ഉടന്‍തന്നെ ശമിച്ചൊടുങ്ങുമെന്നും സ്വയം ഓര്‍മിപ്പിക്കുക. അവ ഒന്നു മയപ്പെട്ടതിനു ശേഷം മാത്രം പുതിയൊരു ജോലി തെരഞ്ഞെടുക്കാന് തുടങ്ങുന്നതാകും ഉത്തമം.\nജോലിത്തിരക്കു നിമിത്തം അവസരം കിട്ടാതെ പോയിരുന്ന ഹോബികള്, വ്യായാമം, വായന, സൌഹൃദം പുതുക്കലുകള്, ബന്ധുസന്ദര്‍ശനങ്ങള്, തുടര്‍വിദ്യാഭ്യാസം, സന്നദ്ധപ്രവര്‍ത്തനങ്ങള് തുടങ്ങിയവയില് മുഴുകുക. ജോലി മാത്രമാണ് തന്‍റെ അടയാളവും വ്യക്തിത്വവുമെന്ന തെറ്റിദ്ധാരണ അകലാനും സ്വയംമതിപ്പു തിരിച്ചുപിടിക്കാനും വേറൊരു ജോലിയെക്കുറിച്ചും മറ്റും പുതിയ ആശയങ്ങള് ലഭിക്കാനും ഇതു പ്രയോജനപ്പെടും.\nഡയറി എഴുതുന്നത് ചിന്തകള്‍ക്ക് അടുക്കും ചിട്ടയും കിട്ടാനും നടന്ന കാര്യങ്ങളെ ഒരു പുതിയ വീക്ഷണകോണില് നോക്കിക്കാണാനും സഹായിക്കും.\nദിവസം മുഴുവന് ഉറങ്ങുകയോ എല്ലാവരില് നിന്നും ഒഴിഞ്ഞുമാറുകയോ ഫോണിന്‍റെയോ ടീവിയുടെയോ മുമ്പില് ഏറെ നാള് ചടഞ്ഞുകൂടുകയോ ലഹരിയുപയോഗത്തിലേക്കു തിരിയുകയോ ചെയ്യാതിരിക്കുക.\n“ഇങ്ങിനെ പ്രവര്‍ത്തിച്ചിരുന്നെങ്കില് ജോലി പോകാതിരുന്നേനേ” എന്നൊക്കെയുള്ള ചിന്തകള് ഉയരുന്നെങ്കില് അവയെ അവഗണിക്കുക. അമിതമായ നിരാശയും ആകുലതയും ഭാവികാര്യങ്ങളില് മികച്ച തീരുമാനങ്ങള് എടുക്കുന്നതിനു പ്രതിബന്ധമാകും എന്നോര്‍ക്കുക.\nപുതിയൊരു മേഖലയിലേക്കു മാറാനോ സ്വന്തമായി വല്ല സംരംഭവും തുടങ്ങാനോ ജീവിതത്തിന്‍റെ ലക്ഷ്യങ്ങളെപ്പറ്റി ഒരു പുനര്‍വിചിന്തനത്തിനോ ഒക്കെയുള്ളൊരു സുവര്‍ണാവസരമാണ് ഇതെന്ന രീതിയില് പോസിറ്റീവായി ചിന്തിക്കുക.\nതന്‍റെ പ്രാഗല്‍ഭ്യങ്ങളും ന്യൂനതകളും എന്തൊക്കെയാണെന്ന് സുഹൃത്തുക്കളോടും മുന്‍സഹപ്രവര്‍ത്തകരോടുമൊക്കെ ആരാഞ്ഞറിയുക. ശീലങ്ങളിലും ചിന്താഗതികളിലുമെല്ലാം ഉചിതമായ മാറ്റങ്ങള് വരുത്തുക.\nഓരോ ദിവസവും, ഓരോ ആഴ്ചയിലും പൂര്‍ത്തീകരിക്കാനുള്ള ലക്ഷ്യങ്ങള് മുന്‍കൂര് നിര്‍ണയിച്ച് അതു പ്രകാരം പ്രവര്‍ത്തിക്കുക.\nതാല്‍ക്കാലിക ജോലികള് സ്വീകരിക്കുന്നതിനോ പുതിയൊരു ഫീല്‍ഡ് പരീക്ഷിക്കുന്നതിനോ മടി വിചാരിക്കാതിരിക്കുക.\nമേല്‍പ്പറഞ്ഞ നടപടികള് കൊണ്ടും മൂഡ് മെച്ചപ്പെടുന്നില്ലെങ്കില് ബന്ധുമിത്രാദികളോടോ ആവശ്യമെങ്കില് വിദഗ്ദ്ധരോടോ മനസ്സു തുറക്കുക.\n(2018 ഡിസംബറില് ഗൃഹലക്ഷ്മിയില് പ്രസിദ്ധീകരിച്ചത്)\nImage courtesy: Daze Info


ബ്‌ളേഡ് പലിശക്കാരില് നിന്ന് രക്ഷിക്കാന് 'മുറ്റത്തെ മുല്ല' ലഘുവായ്പാ പദ്ധതിയുമായി സഹകരണ വകുപ്പ് - malabarinews.com\nNo Comments on ബ്‌ളേഡ് പലിശക്കാരില് നിന്ന് രക്ഷിക്കാന് ‘മുറ്റത്തെ മുല്ല’ ലഘുവായ്പാ പദ്ധതിയുമായി സഹകരണ വകുപ്പ്\nബ്‌ളേഡ് പലിശക്കാരില്‍നിന്ന് സാധാരണക്കാരെ രക്ഷിക്കാന് കുടുംബശ്രീയുമായി സഹകരിച്ച് ‘മുറ്റത്തെ മുല്ല’ ലഘുവായ്പാ പദ്ധതിയുമായി സഹകരണ വകുപ്പ്. മുറ്റത്തെ മുല്ല പദ്ധതിയുടെ സംസ്ഥാനതല ഉദ്ഘാടനം ജൂണ് 26 ഉച്ചയ്ക്ക് രണ്ടുമണിക്ക് പാലക്കാട് മണ്ണാര്‍കാട് പഴേരി കണ്‍വെന്‍ഷന് സെന്ററില് നടക്കുമെന്ന് സഹകരണമന്ത്രി കടകംപള്ളി സുരേന്ദ്രന് വാര്‍ത്താസമ്മേളനത്തില് അറിയിച്ചു. സഹകരണ മന്ത്രിയാണ് മുറ്റത്തെ മുല്ല പദ്ധതിയുടെ ഉദ്ഘാടനം നിര്‍വഹിക്കുക. മന്ത്രി ഡോ. കെ.ടി.ജലീല് ചടങ്ങില് അധ്യക്ഷത വഹിക്കും.\nപദ്ധതിപ്രകാരം 1000 രൂപ മുതല് 25000 രൂപ വരെയാണ് ഒരാള്‍ക്ക് വായ്പയായി നല്‍കുക. നിലവില് കൊള്ളപലിശക്കാരില് നിന്നും എടുത്ത വായ്പ ഒറ്റത്തവണയായി അടച്ചുതീര്‍ക്കാനും വായ്പ നല്‍കും. വായ്പക്കാരനില് നിന്നും 12 ശതമാനം പലിശ (നൂറുരൂപക്ക് പ്രതിമാസം ഒരു രൂപ) മാത്രമാണ് ഈടാക്കുക. ഇതില്‍നിന്നും ഒന്‍പതുശതമാനം പലിശ പ്രാഥമിക കാര്‍ഷിക ബാങ്കുകളില് അടയ്ക്കണം. ബാക്കി കുടുംബശ്രീ യൂണിറ്റുകള്‍ക്ക് /വായ്പാ ഇടപാട് നടത്തുന്ന യൂണിറ്റ് അംഗത്തിന് അവരുടെ ഉചിതമായ തീരുമാനപ്രകാരം എടുക്കാം. പരമാവധി ഒരു വര്‍ഷമാണ് (52 ആഴ്ചകള്) തിരിച്ചടയ്ക്കാനുള്ള കാലപരിധി. അതായത് 1000 രൂപ വായ്പ എടുത്ത ഒരാള് ഒരു വര്‍ഷം കൊണ്ട് 52 ആഴ്ചകളില് തുല്യഗഡുക്കളായി 1120 രൂപ തിരിച്ചടയ്ക്കണം. 10 ആഴ്ചയില് തിരിച്ചടവ് പൂര്‍ത്തിയാകുന്ന വായ്പകളും നല്‍കും.\nവായ്പാ ആവശ്യക്കാരുടെ എണ്ണമനുസരിച്ച് ഓരോ വാര്‍ഡിലേയും ഒന്നുമുതല് മൂന്ന് വരെ കുടുംബശ്രീ യൂണിറ്റുകളിലൂടെയാണ് പദ്ധതി നടപ്പിലാക്കുക. പ്രവര്‍ത്തനമികവും വിശ്വാസവും ഉള്ള കുടുംബശ്രീ യൂണിറ്റുകള്‍ക്കാണ് വായ്പാ ചുമതല നല്‍കുക. കുടുംബശ്രീ അംഗങ്ങള് അവരുടെ പ്രദേശത്തെ വായ്പാ ആവശ്യക്കാരുടെ വീട്ടിലെത്തി പണം നല്‍കും. ആഴ്ചതോറും വീടുകളിലെത്തി തിരിച്ചടവ് തുക സ്വീകരിക്കുകയും ചെയ്യും. വായ്പ നല്‍കാന് ആവശ്യമായ സംഖ്യ കുടുംബശ്രീ യൂണിറ്റുകള്‍ക്ക് ഒരു യൂണിറ്റിന് പരമാവധി 10 ലക്ഷം രൂപ വരെ ഒന്‍പതുശതമാനം പലിശ നിരക്കില് ക്യാഷ് ക്രഡിറ്റ് വായ്പയായി അനുവദിക്കും. പുനര്‍വായ്പ ആവശ്യമുള്ള സംഘങ്ങള്‍ക്ക് എട്ടുശതമാനം പലിശ നിരക്കില് ജില്ലാസഹകരണ ബാങ്കുകള് പുനര്‍വായ്പ നല്‍കും (പലിശ നിരക്കില് കാലാനുസൃത മാറ്റം ബാധകമായിരിക്കും). നിലവില് കുടുംബശ്രീ യൂണിറ്റുകള്‍ക്ക് പ്രാഥമിക കാര്‍ഷിക വായ്പാ സംഘങ്ങള് നല്‍കിയിട്ടുള്ള വായ്പകള്‍ക്ക് പുറമെയാണ് 10 ലക്ഷം രൂപയുടെ ക്യാഷ് ക്രെഡിറ്റ് അനുവദിക്കുക. ഈ വായ്പാ തുക കുടുംബശ്രീ യൂണിറ്റ് അംഗങ്ങള്‍ക്ക് വായ്പ നല്‍കുന്നതിനോ, മറ്റ് ആവശ്യങ്ങള്‍ക്ക് വിനിയോഗിക്കാനോ പാടില്ല. കൊള്ളപലിശക്കാരുടേയും സ്വകാര്യ മൈക്രോ ഫിനാന്‍സ് കമ്പനികളുടേയും കെണിയില്‍പെട്ടവരേയും അത്തരം സാഹചര്യത്തില് തുടരുന്നവര്‍ക്കുമാണ് ഈ വായ്പ അനുവദിക്കുക. വായ്പക്കാര്‍ക്ക് നല്‍കിയ വായ്പാതുകയും സംഘത്തില് നിന്നും കുടുംബശ്രീ യൂണിറ്റ് പിന്‍വലിച്ച വായ്പാ തുകയും എല്ലായ്‌പ്പോഴും തുല്യമായിരിക്കണം. വ്യക്തിഗത വായ്പാ കണക്കുകള് സൂക്ഷിക്കേണ്ടതിന്റെ ഉത്തരവാദിത്തം കുടുംബശ്രീ യൂണിറ്റുകള്‍ക്കാണ്.\nവാര്‍ത്താസമ്മേളനത്തില് സഹകരണസംഘം രജിസ്ട്രാര് ഡോ. ഡി. സജിത് ബാബുവും സംബന്ധിച്ചു.\n← ബഹ്‌റൈനില്6വര്‍ഷമായി നാട്ടിലേക്ക് പോകാന് കഴിയാത്ത മലയാളി മരിച്ചു → ഇടുക്കിയില് ഇന്ന് യുഡിഎഫ് ഹര്‍ത്താല്


കേരള ടിവി മഴവിൽ മനോരമ ഹൃദയം സ്നേഹസാന്ദ്രം സീരിയല് ഡിസംബർ7മുതൽ ആരംഭിക്കുന്നു മഴവിൽ മനോരമ ചാനലില്\nLeaveaComment on ഹൃദയം സ്നേഹസാന്ദ്രം സീരിയല് ഡിസംബർ7മുതൽ ആരംഭിക്കുന്നു മഴവിൽ മനോരമ ചാനലില്\nതിങ്കൾ മുതൽ വെള്ളി വരെ രാത്രി7മണിക്ക് മഴവിൽ മനോരമയിൽ പുതിയ പരമ്പര ഹൃദയം സ്നേഹസാന്ദ്രം\nകോവിഡിൻ്റെ മാറിയ പശ്ചാത്തലത്തിൽ കുടുംബ ബന്ധങ്ങളുടെ സമവാക്യങ്ങൾ അനാവരണം ചെയ്യുന്ന ജോയ്സിയുടെ പുതിയ പരമ്പരയാണ് ‘ഹൃദയം സ്നേഹസാന്ദ്രം‘. നോവലായി പ്രസിദ്ധീകരിച്ചിട്ടില്ലാത്ത, മഴവിൽ പരമ്പരയ്ക്കു മാത്രമായി തയ്യാറാക്കിയ തിരക്കഥ എന്ന പ്രത്യേകതയുമുണ്ട്. കഥ-തിരക്കഥ – സംഭാഷണം: ജോയ്സി. നിർമ്മാണം: ജോയ്സി സിനി ബ്രോഡ്കാസ്റ്റിംഗ്. സംവിധാനം: മനു. സംപ്രേഷണം ഡിസംബർ7മുതൽ തിങ്കൾ മുതൽ വെള്ളി വരെ രാത്രി7മണിക്ക് മഴവിൽ മനോരമയിൽ .\nകെപിഎസി സജി – പ്രതാപചന്ദ്രൻ, ഇദ്ദേഹമാണ് ഈ പരമ്പരയിലെ പ്രധാന കഥാപാത്രത്തെ അവതരിപ്പിക്കുന്നത്.\nവീണ സന്തോഷ് – ജയ എന്നാണ് കഥാപാത്രത്തിന്റെ പേര്.\nവേദ ബിജു – സുവർണ്ണ, അവർ ഹൃദയം സ്നേഹസാന്ദ്രം സീരിയലിൽ ഒരു നെഗറ്റീവ് കഥാപാത്രം ചെയ്യുന്നു\nഅമിലു – പ്രസീത, മഞ്ഞുരുകും കാലം പരമ്പരയില് അഭിനയിച്ചിട്ടുണ്ട്.\nസാന്ദ്ര അനിൽ – സാന്ദ്ര\nവിഷ്ണു പ്രസാദ് – പ്രസാദ്\nസൂരജ് സുരേന്ദ്രൻ – പ്രകാശൻ എന്നാണ് കഥാപാത്രത്തിന്റെ പേര്, കെപി‌എസി സജി അവതരിപ്പിക്കുന്ന പ്രതാപചന്ദ്രന്‍റെ മൂത്തമകൻ. സൂരജ് ഇതിനു മുന്‍പ് മഞ്ഞുരുകും കാലം , ഭ്രമണം എന്നീ പരമ്പരകളില് അഭിനയിച്ചിട്ടുണ്ട്.\nമഴവില് മനോരമ ഷെഡ്യൂൾ\n06.00 പി.എം – തട്ടീം മുട്ടീം\n06.30 പി.എം – ജീവിതനൌക\n07.00 പി.എം – ഹൃദയം സ്നേഹഹന്ദ്രം\n08.30 പി.എം – രാക്കുയിൽ\n09.00 പി.എം – ഉടന്‍പണം\n10.30 പി.എം – ബെസ്റ്റ് ഓഫ് തട്ടീം മുട്ടീം\nPrevious Article ലൈഫ് ഈസ് ബ്യൂട്ടിഫുൾ സീസൺ2- നവംബർ 28 മുതല് ഏഷ്യാനെറ്റിൽ ആരംഭിക്കുന്നു\nNext Article ചങ്കാണ് ചാക്കോച്ചൻ - ഏഷ്യാനെറ്റിൽ മെഗാ ഇവൻറ് സംപ്രേക്ഷണം ചെയ്യുന്നു


ജിയോ ദീപാവലി ഓഫർ , ഒക്ടോബർ 19 രാത്രി മുതൽ, പ്രീ പെയ്ഡ് ആഴ്ചയ്ക്ക് 52 രൂപ പോസ്റ്റ്പെയ്ഡ് 309 രൂപ-Reliance Jio 4G rates revised from Diwali; prepaid now start Rs 52aweek, postpaid Rs 309\nReliance Jio 4g Rates Revised Postpaid Prepaid October\nപുതുക്കിയ ഓഫറിൽ അഞ്ച് പ്ലാനുകളാണുളളത്\nജിയോ പ്രൈം ഉപയോക്താക്കൾക്ക് രണ്ട് പ്ലാനുകളിൽ 309 രൂപയ്ക്ക് 60 ജി ബി ഡാറ്റാ പ്രതിമാസം ലഭിക്കുന്നതും 509 രൂപയ്ക്ക് 120 ജിബി ഡാറ്റാ കിട്ടുന്നതുമായിരുന്നു. പുതുക്കിയ ഓഫറിൽ അഞ്ച് പ്ലാനുകളാണ്. ഇതിൽ 309 രൂപയ്ക്ക് 30 ജീബി ആയിരിക്കും പ്രതിമാസം ലഭിക്കുക. ദിവസേന ഒരു ജി ബി പരിധി വച്ചാണ് മാസം 30 ജിബി എന്ന കണക്ക്. 409 രൂപയ്ക്ക് പ്ലാനിൽ മാസം 20 ജി ബിയാണ് പക്ഷേ ഇതിൽ ദിവസം ഉപയോഗിക്കുന്ന ഡാറ്റയുടെ കാര്യത്തിൽ പരിധിയില്ല. 509 രൂപയുടെ പദ്ധതിയിൽ ദിവസേന രണ്ട് ജിബി പരിധിവച്ച് മാസം 60 ജിബി വരെയാണ് ലഭിക്കുക. 799 രൂപയുടെ പദ്ധതിയിൽ ദിവസേന മൂന്ന് ജി ബി വച്ച് മാസം 90 ജി ബി ലഭിക്കും. 999 രൂപയുടെ പദ്ധതിയെടുക്കുകയാണെങ്കിൽ ദിവസ ഡാറ്റാ പരിധിയില്ലാതെ മാസം 60 ജി ബി ലഭിക്കും.\nപ്രീ പെയ്ഡ് കണക്ഷനാണെങ്കിൽ ആഴ്ചകളും മാസങ്ങളും കണക്കിലെടുക്കുന്ന ഒമ്പത് പ്ലാനുകളാണ് ഉളളത്. ഏറ്റവും കുറഞ്ഞ താരിഫ് ഏഴു ദിവസത്തേയ്ക്ക് 52 രൂപയ്ക്ക് 1. 05 ജിബി ഡാറ്റ. ഏറ്റവും വിലപിടിപ്പുളള പ്ലാൻ 4,999 രൂപയ്ക്ക് 360 ദിവസത്തേയ്ക്ക് 350 ജി ബി ഡാറ്റയുമായിരിക്കും. മാസം കണക്കാക്കിയുളള താരിഫാണെങ്കിൽ 28 ദിവസത്തേയ്ക്ക് 149 രൂപ ചെലവിൽ 4.2 ജി ബി ഡാറ്റ ലഭിക്കും. ദിവസേന 0.15 ജിബി ഡാറ്റാ പരിധിയോടെയാണ് ഈ പ്ലാൻ.\nവാല്യൂ ഫോർ മണി പ്ലാൻ പദ്ധതി 459 രൂപ റീച്ചാർജ് ചെയ്താൽ 84 ദിവസത്തേയ്ക്ക് 84 ജി ബി ഡാറ്റ കിട്ടും. ദിവസം ഒരു ജീ ബി പരിധി ഇതിന് നിശ്ചയിച്ചിട്ടുണ്ട്. ധാരാളം. 509 രൂപയുട പ്ലാൻ എടുക്കുകയാണെങ്കിൽ രണ്ട് ജിബി ദിവസ പരിധിയിൽ 49 ദിവസത്തേയ്ക്ക് 98 ജി ബി ലഭിക്കും. മറ്റൊരു ഓഫർ 70 ദിവസത്തേയ്ക്ക് ഒരു ജിബി ദിവസ പരിധിവരുന്ന 399 രൂപയുടെ പ്ലാനാണ്. ദിവസേന ഓഫറുകൾ എല്ലാം തന്നെ പരിധി കഴിഞ്ഞാൽ 64 കെ ബി പി എസ് വേഗതയിലേ്ക്ക് ചുരുങ്ങും. ദിവസ പരിധിയില്ലാത്ത രണ്ട് പ്ലാനുകളാണുളളത്. 999 രൂപയുടെ പ്ലാനും 90 ദിവസത്തേയ്ക്കായി 60 ജിബി ഡാറ്റാ നൽകും. 1999 ന്രെ പ്ലാൻ 150 ദിവസത്തേയ്ക്ക് 125 ജി ബി ഡാറ്റ നൽകും.\nജിയോ പ്രൈം മെമ്പർഷിപ്പുളളവർക്ക് മാത്രമാണ് ഈ റേറ്റുകൾ ബാധകം.